
Intenţionăm să analizăm în mod tematic şi cronologic unele probleme 
fundamentale ale misiunii moldave din secolul al XVIII-lea, pentru a 
putea formula câteva concluzii sintetice cu privire la condiţiile ei interne 
şi externe. Acest lucru pare să fie util, întrucât documentele referitoare 
la misiunea catolică din Moldova în perioada amintită sunt puţine şi 
sărace în conținuti. 


1. Situaţia internă 


1.1. Comunitățile catolice 
în a doua jumătate a secolului al XVIII-lea 


Pentru secolul al XVII-lea, lista cea mai completă şi detaliată a comu- 
nităților catolice moldave ne-o oferă relatarea lui Bandulovi€ din anul 
1646, din care aflăm că în Moldova se aflau atunci 33 de comunități cato- 
lice cu 1.122 familii care formau împreună 5.000 de credincioşi?. Este o 
perioadă marcată de o evidentă scădere numerică, ce va continua timp 
de un secol (la sfârşitul secolului erau aproximativ 300 de catolici în 
toată Moldova), până la reluarea misiunii în a doua jumătate a secolu- 
lui următor’. Principalele motive ale acestei scăderi numerice le-au con- 
stituit războaiele şi dificilele condiţii de viață în care se aflau nu doar 
catolicii, ci şi toată populația Moldovei. 


1.1.1. Comunitățile între 1754-1762 


Pentru prima jumătate a secolului, există foarte puţine informaţii 
cu privire la comunitățile moldave şi, pentru acest motiv, prezentarea 
noastră începe cu a doua jumătate a secolului. Ceea ce putem spune 
despre prima parte a secolului al XVIII-lea este doar faptul că există în 
continuare principalele opt comunităţi ale misiunii, respectiv viitoarele 


1 În acest studiu am tradus din limba italiană şi am completat capitolul al IV-lea din 
teza de doctorat pe care am susținut-o în 1999 la Universitatea Pontificală Gregoriana 
din Roma. Având ca titlu „Catolicismul în Moldova în secolul al XVIII-lea", teza a fost 
publicată mai întâi în limba italiană, urmând să fie tradusă şi tipărită şi pentru cititorii 
de limbă română. 

2 Cf. A.V. URECHIA, Codex Bandinus. 

3 Alte informaţii despre comunităţile catolice din a doua jumătate a secolului al XVII-lea, 
în: G. CĂLINESCU, „Alcuni missionari cattolici italiani nella Moldavia...”, în Diplomata- 
rium italicum, I, Roma 1925, 16-21. 

parohii, de care depindeau „filialele” sau, mai bine spus, micile şi fra- 
gilele comunități catolice. Toate aceste comunități sunt asistate de pu- 
țini misionari, motiv pentru care nu se poate vorbi nici despre o pasto- 
rație sistematică şi nici despre o organizare stabilă şi matură. 

In 1745, în relatarea sa trimisă la Propagandaf, misionarul Giovanni 
Ausilia ne prezintă 21 de comunităţi cu 787 familii catolice aparținând 
singurei episcopii, de Bacăus: Iaşi (60 de familii), Cotnari (9 familii), 
Răchiteni (56 de familii), Huşi (48 de familii), Bârlad (12 familii), 
Bacău (12 familii), Fărăoani (140 de familii), Grozeşti (Oituz) (30 de 
familii), Călugăra (42 de familii), Trebeş (30 de familii), Tămăşeni (40 
de familii), Adjudeni (15 familii), Săbăoani (90 de familii), Teţcani (53 
de familii), Gherăieşti (13 familii), Ciubărciu (40 de familii), Galaţi (11 
familii), Hotin (60 de familii)”, Sperieţi (3 familii), Trotuş (11 familii), 
Baia (12 familii). 

Numerele 25-39 din relatare ne prezintă un inventar al bisericilor 
din misiune, cu mobilierul lor. In total existau 20 de biserici. Cu excep- 
ţia a cinci biserici, care erau din piatră (Cotnari, „biserică foarte fru- 
moasă, care întrece orice altă biserică din provincie, pentru a cărei refa- 
cere sunt necesari o sută de scuzi”, două la Baia, una la Săbăoani şi, 
respectiv, la Trotuş), toate celelalte biserici erau construite din lemn?. 
La laşi, biserica „riscă să se prăbuşească în curând” şi „acest popor se 


4 G. CĂLINESCU, „Alcuni missionari cattolici italiani nella Moldavia...”, 183-200. 
Citatele ulterioare din relatare, citările prezente în paginile care urmează trebuie cău- 
tate în paginile menţionate în această notă. 

5 Comunitățile le-am citat cu numele actuale, care nu sunt foarte diferite de cele 
date de Ausilia. El doar italianizează puţin numele: Cotnari=Cottnaro ete. Comuni- 
tăţile scrise cu litere aldine sunt „cele mai importante... şi mai uşor de ajutat spiritual”. 

6 În aceste comunităţi, părintele Manzi „unum templum edificavit”, atât de necesară 
şi pentru că „per decursum Annorum quot homines Catholici venient ex Transilvania... 
ita quidem ut ex Dei gratia jam sunt 700 Animae”. In 1733, cu ajutorul credincioşilor, 
Manzi construise şi o casă pentru misionari: APF, Moldova, 3, 417-418. 

1 Este interesant că în Hotin mai sunt catolici şi că misionarul poate merge acolo 
liber, întrucât, în 1713, oraşul şi zona înconjurătoare au devenit „raia”, adică zonă aflată 
complet sub dominație turcească. Acest lucru ne face să credem că autorităţile otomane 
erau destul de tolerante în materie de credință, dar sub alte aspecte, Di Giovanni ne spune 
în 1762 că satul Mohilău, aflat în această „raia”, „este foarte mult supus atacurilor tur- 
cilor din Hotin, care deseori trec pe acel drum şi jefuiesc acei sărmani oameni”: G. 
CĂLINESCU, „Alcuni missionari cattolici italiani nella Moldavia...”, 210. 

8 Cu doi ani înaintea lui, în 1743, misionarul ungur Andrei Patai ne spune că în Mol- 
dova sunt 26 de comunităţi catolice, după părerea lui, toate cu populaţie de origine ma- 
ghiară; şi numele comunităţilor sunt toate maghiarizate: E. PALL, „Le controversie tra i 
minori conventuali e i gesuiti nelle missioni di Moldavia (România)”, în Diplomatarium 
italicum, IV, Roma 1939, 333-334. 

° La 'Trebeş, biserica este „ridicată din nou de părintele Frontali”; misionarul a făcut 
acelaşi lucru la Trebeş, „părintele Vannucci... ca să evite orice inconvenient datorat apro- 
pierii de turci şi tătari, care îşi puneau cu forţa caii în cimitir şi de multe ori chiar în in- 
cinta bisericii, numitul părinte nu doar o dotează cu toate cele necesare, dar o reface ca 
nouă”. În jurul cimitirului, bravul misionar a construit „un zid de lemn stabil... cu o lun- 
gime de 100 de coate în jur”. 

teme că le va cădea în cap în timpul funcţiunilor liturgice; pentru a 
evita acest pericol, cu ajutorul lui Dumnezeu, Sassano a început o nouă 
biserică”. 

Sunt enumerate apoi localităţile în care catolicii trăiesc împreună cu 
ortodocşii (ca şi numărul bisericilor ortodoxe din toată Moldova: circa 
2.500): Iaşi, Cotnari, Răchiteni („fiind această reşedinţă din Reketteno 
fără clopot, poporul era convocat prin baterea toacei de către schisma- 
tici”, f 344), Gherăieşti, Baia (unde existau două biserici catolice în ruină), 
Călugăra, Bacău, Fărăoani, Trotuş, Grozeşti, Galaţi, Huşi şi Bârlad. 
Aproape de Săbăoani!" şi de Fărăoani"!, la jumătate de oră distanță, se 
aflau alte două biserici, ce erau folosite drept capele pentru cimitirul 
existent acolo. La Cotnari, „cele necesare pentru celebrare erau aduse 
din misiunea Răchiteni, ca şi la Baia, din Sabovano, iar în Bacău şi Tre- 
beş, din Călugăra. In Stoiceni, adică Uttino, părintele misionar care 
mergea acolo aducea şi obiectele de cult personale” (f 345). 

Misionarii aveau locuinţe proprii numai în comunităţile din laşi, Răchi- 
teni, Săbăoani, Călugăra, Grozeşti şi Huşi. Catolicii reprezentând o mino- 
ritate în mijlocul unei majorități ostile, bisericile lor nu se bucurau de 
o „intrare deosebită şi proprie, ci toate fuseseră ridicate fără temelie 
sub providența lui Dumnezeu” (f 345). La Iaşi, biserica deţinea o vie (pro- 
ducea 3 sau 4 butoaie de vin pe an) de şase „pogoni”!? în cartierul 
Copou, dăruită de Martin Tutuch, cu obligația de patru Liturghii pe 
an. De asemenea, se bucura de opt cârciumi şi de un han pe „Ulița 
Mare”, adică strada principală. Date în chirie, se obțineau circa 50 de 
scuzi pe an. Biserica din Huşi avea două bucăţi de teren donate, una de 
Dumitru Pătraşcă şi Magdalena Balint, soția lui, iar cealaltă de Gheor- 
ghe Bălaşcă. Pentru a redobândi unul dintre terenuri, prefectul, împre- 
ună cu misionarul Giovanni Vannucci, au fost nevoiţi să facă „o mare 
ceartă în laşi în fața domnitorului”. „Biserica din Galaţi avea nişte vii, 
cu nişte cârciumi, dar atât primele, cât şi ultimele fuseseră incen- 
diate... Celelalte biserici nu aveau nici un bun imobil... Părinții Compa- 
niei lui Isus, pentru că nu dețineau o biserică proprie, nu aveau intrări 
bisericeşti” (f 346). 

In acest caz, în toată misiunea existau şapte case în care ar fi putut 
locui misionari, iar bunuri dețineau doar parohiile din laşi şi Huşi, pe 
lângă slaba proprietate episcopală din Trebeş. 


10 „Biserica de piatră este abandonată şi ruinată, nerestaurată pentru că nu este cu 
ce”; credem că este chiar cea construită din ordinul principesei Margareta Muşat, la 
începutul secolului al XV-lea. Recent, descoperirile arheologice au adus la lumină teme- 
liile acestei biserici şi cimitirul din vecinătatea ei. 

1 A fost construită „din lemn de părintele Zingali, spre marea satisfacţie a popo- 
rului”. 

12 Misionarul italianizează cuvântul român „pogon”, adică o unitate de măsură 
agrară echivalentă cu o jumătate de hectar. 

1.1.2. Comunitățile între 1762-1789 


După circa două decenii, adică în 1762, prefectul Di Giovanni tri- 
mite la Propaganda o altă relatare despre starea misiunii”, din care 
aflăm că numărul catolicilor din toată Moldova este de aproximativ şase 
mii!1. Numărul crescuse, deci, comparativ cu cel din relatarea lui Ausilia 
din 1745, când erau 787 de familii. Dacă facem o medie şi admitem că 
o familie era alcătuită din cinci persoane, atunci, înainte cu două decenii 
misiunea număra aproximativ patru mii de catolici. 

La Iaşi", prima dintre cele opt parohii din misiune, erau 166 de fa- 
milii, „cea mai mare parte dintre aceştia fiind dezertori italieni, ger- 
mani, francezi şi spanioli, ca şi unii fugari din alte naţiuni”. Era, deci, 
o comunitate redusă numeric, cosmopolită şi, sub anumite aspecte, mai 
puţin edificatoare!f. Toţi aceştia trăiau în „patruzeci de case, adică în 
patruzeci şi trei de familii sărace şi mizerabile”. Aici exista o biserică 
din lemn, cea mai mare din misiune, binecuvântată de Laidet cu şapte 
ani înainte, cu sacristie şi cu toate cele necesare pentru acțiunile litur- 
gice. Alături se afla reşedinţa prefectului, a misionarului care îl însoțea 
(Giuseppe Cambioli, 54 de ani) şi un adăpost pentru misionarii aflați în 
trecere. Biserica avea în posesie două vii”, o pivniță şi şapte cârciumi. 
La două ore de mers se afla Cocoteni (Horleşti), cu 22 de case şi 121 de 
suflete, aflați în grija pastorală a parohului de Iaşi. La patru ore dis- 
tanță de capitală era localitatea Totoieşţi, unde majoritatea era orto- 
doxă, catolicii trăind în 5 case, fiind în total 21 de suflete, asistate tot 
de parohul din laşi. Mergând spre Roman, „după o zi şi jumătate de 
drum”, se află Miclăugşeni!5, un sat „de unguri catolici”, cu 38 de case 
şi 171 de suflete, sub îngrijirea parohului din Răchiteni, care era la „un 
sfert de oră de mers”. 


13 F, PALL, „Le controversie tra i minori conventuali e i gesuiti nelle missioni di Mol- 
davia (România)”, 203-215. 

14 Aceeaşi cifră o indică şi Cambioli, în scrisoarea sa adresată Propagandei în acelaşi 
an: F. PALL, „Le controversie tra i minori conventuali e i gesuiti nelle missioni di Mol- 
davia (România)”, 211. 

15 Pentru mai multe informaţii despre comunitățile catolice din Moldova, cf. I. 
GABOR, Dicţionarul comunităţilor catolice din Moldova, Bacău 1996. Opera, în 306 pa- 
gini, reprezintă o prescurtare făcută „post mortem auctoris” de Gabriel Leahu, după 
nişte lucrări în manuscris ale autorului. 

16 „In Iaşi, care este capitala, între bătrâni, neputincioşi şi copii sunt circa o sută 
cincizeci de catolici, şi aceşti puţini sunt puţin evlavioşi, pentru că, excluzând câţiva 
oameni care sunt atenţi la clopote şi care locuiesc departe de biserică, restul, în cea mai 
mare parte, sunt dezertori din diferite naţiuni, care au nimerit în laşi, văzându-se stră- 
ini, îşi vând haina şi se pun mai curând în slujba necatolicilor... unii foarte rar vin la 
biserică, şi unii niciodată, sau aproape niciodată; astfel încât, în zilele cele mai solemne 
ale anului, în biserică se văd cel mult treizeci de persoane”: F. PALL, „Le controversie tra 
i minori conventuali e i gesuiti nelle missioni di Moldavia (România)”, 211. 

17 În 1778, misionarul Fedele Rocchi scrie că, cu vinul din aceste vii, „care se vinde 
într-o cârciumă din zonă, separată de curtea noastră, trăim şi întreţinem biserica”: APF, 
Moldova, 5, 171. 

18 Inainte de 1900 aşa se numea actualul sat Butea. 

La Răchiteni existau 50 de case „într-o pădure”, cu 238 de suflete. 
Comunitatea avea o biserică cu toate cele necesare şi casă pentru misi- 
onar (respectiv Antonio Mauro, de 30 de ani). Prefectul se interesa pu- 
blic şi în particular dacă oamenii cunoşteau catehismul şi, se pare, după 
mărturia sa, că îl cunoşteau „suficient”. Observăm că, după Liturghie, 
după un obicei care a fost transmis până în timpurile noastre, era expus 
sfântul Sacrament, care se termina cu binecuvântarea solemnă!?. 

După jumătate de oră de drum se ajungea la Adjudeni, care avea 
30 de case şi 148 de suflete, fără biserică, dependenţi tot de Răchiteni. 
La o altă jumătate de oră de mers se afla Tămăşeni, cu 31 de case şi 147 
de credincioşi, asistați şi ei de misionarul din Răchiteni. Exista aici o 
biserică ce „risca să cadă”, însă avea strictul necesar. Dincolo de râul 
Siret, în fața Tămăşenilor, se afla satul Buruieneşti, fără biserică, cu 21 
de case şi 84 de suflete, îngrijite de parohul din Răchiteni. Pe aceeaşi 
parte a râului, nu departe, se afla comunitatea Rotunda, cu 58 de su- 
flete şi 12 case, fără biserică, îngrijiţi şi ei de parohul din Răchiteni. 
Mai erau dependenți de această parohie şi cei 54 de credincioşi din Făr- 
căşeni (Traeasseno), care locuiau în 10 case, neavând biserică proprie. 
La distanță de 5 ore de mers se găsea Cotnari, cu cinci case catolice şi 
cu „o biserică mare din piatră, dar descoperită şi fără speranţe de a fi resta- 
urată din cauza mizeriei puținilor oameni care rămăseseră acolo”2!. La 
o oră distanță se afla „un cătun cu cinci case”, cu 16 suflete, numit Lin- 
guebagului, şi la un sfert de oră este un alt grup de 4 case, cu 14 su- 
flete, numit Zlodica. Apoi, la un sfert de oră de drum, sunt alte 4 case 
cu 13 suflete, locul numindu-se Dam. După o altă oră de mers se întâl- 
nea Gialuluivodă, cu opt case şi 30 de suflete. Toți aceştia depindeau, 
de asemenea, de parohul din Răchiteni şi, aflându-se la foarte mare dis- 
tanță, după cum observă prefectul, nu erau atât de bine pregătiți din 
punct de vedere spiritual, în comparaţie cu cei din parohie. 

Prefectul merge apoi la Bacău, „cândva sediul episcopului latin”. 
Aici găseşte 131 de suflete în 24 de case. Exista o biserică din lemn aco- 
perită cu paie, ce avea, printre altele, un potir foarte vechi, din 1105. Co- 
munitatea depindea de cea din Călugăra şi era bine instruită în credință. 


19 În zilele noastre, expunerea Preasfântului Sacrament se face în multe comunități 
după-amiază, înainte de Liturghia de seară. 

2 Mult timp în posesia mănăstirii ortodoxe „Trei Ierarhi” din Iaşi: T. CODRESCU, 
Uricariul, 7, 284. 

2 De altfel, în afară de cele din nord, la Baia şi Siret, unde nu mai sunt menţionaţi 
catolici, bisericile din Cotnari şi Trotuş, acum complet ruinate, sunt singurele cons- 
truite din piatră. Toate celelalte sunt din lemn, adică fragile şi dispuse să fie incendi- 
ate. Pe la 1760, în misiune sunt biserici la: Iaşi, Bârlad, Huşi, Răchiteni, Tămăşeni, Săbă- 
oani, Hălăuceşti, Talpa, Bacău, Trebeş, Trotuş, Călugăra, Fărăoani, Grozeşti, Ciubăr- 
ciu şi Mohilău. 

2? 'Trecuseră abia zece ani de când Benedict al XIV-lea schimbase reşedinţa episco- 
pului la Sniatyn, pe pământ polon, aproape de Moldova. Misionarul vorbeşte despre „o 
dată”, probabil în amintirea începuturilor episcopiei, când episcopul stătea la Bacău, 
dar acele timpuri erau destul de îndepărtate. 

La o oră şi jumătate de mers se aflau alte trei comunităţi, asistate de 
Călugăra: Fontinel, Mărgineni şi Trebeş, cu 458 de suflete în 70 de case. 
Trebeş era proprietatea episcopului de Bacău şi avea o biserică acope- 
rită cu paie, construită de puţin timp. 

La o oră de mers, în mijlocul pomilor fructiferi, se situa comunitatea 
din Călugăra, cu 34 de case şi 204 suflete (a se vedea media de şase per- 
soane pe familie). Această comunitate avea o biserică cu cimitirul ală- 
turi, „plin de cruci mari din lemn, pe care obişnuiesc să le pună pe mor- 
minte”. După Liturghie, ca de obicei, prefectul i-a întrebat pe oameni 
despre catehism, constatând că erau foarte bine instruiți de către misi- 
onarul Grabriele Mazziotti, ajutat de un alt călugăr, Carlo Gattinara, 
de 31 de ani. 

Din Călugăra, misionarul s-a dus la Fărăoani, comunitatea cea mai 
mare din misiune, întrucât avea 214 case cu 900 de credincioşi. Satul 
este descris ca fiind prosper, oamenii, dogari de meserie, „cu obiceiuri 
bune şi cu o sfântă teamă de Dumnezeu şi elementele de bază ale sfintei 
credinţe, fără excepţie de vârstă... astfel încât vederea sfințeniei obice- 
iurilor trezeşte admiraţia... printre oamenii care gem sub jugul dur al 
grecilor”, care i-au făcut sclavii sclavilor”. Existau aici o biserică din 
lemn şi o casă pentru misionar, pe atunci Giovanni Frontali?*. Inaintea 
Liturghiei, dascălul, „adică învățătorul care obişnuieşte să explice cate- 
hismul în limba maghiară, citeşte de la pupitru doctrina şi alte cărți 
religioase, tot în maghiară”%. In biserică erau multe icoane, şi ele „în 
stil maghiar”. Aşa cum a procedat în toate comunităţile cu biserică pro- 
prie, misionarul ne prezintă şi în acest caz în număr exact şi chiar cu 
anumite detalii tot ceea ce se află în prezbiteriu şi în sacristie (mobilie- 
rul). In afara satului mai există o biserică, având alături cimitirul „plin 
cu cruci mari”. 

In această comunitate, prefectul se opreşte timp de zece zile şi 
observă cu satisfacţie că era mereu vizitat de oameni pentru probleme 


23 La 26 martie 1615, domnitorul Ştefan Tomşa cumpără satul de la două familii de 
boieri, care îl aveau în proprietate, şi îl dă în proprietatea mănăstirii din Solca, în nor- 
dul Moldovei, mănăstire construită de el. Satul a rămas sub această stăpânire monas- 
tică ortodoxă până la anexarea Bucovinei (partea de nord a Moldovei) de către imperiul 
austro-ungar, în 1775. La începutul secolului al XIX-lea, satul a fost cumpărat de logo- 
fătul (cancelarul) Nicolae Roset: I. GABOR, Dicţionarul comunităţilor catolice din Mol- 
dova, 96-97. 

2 La 20 aprilie 1763, prefectul Cambioli scrie Propagandei că peste puţin timp vor 
pleca din Moldova în Italia patru misionari, printre care şi Frontali şi Zingali, care slu- 
jiseră aproape 22 de ani în această misiune: APF, Moldova, 5, 27. 

235 Pentru a-l ajuta pe misionar „în nevoile spirituale ale credincioşilor, a fost intro- 
dus obiceiul de a avea un dascăl, sau învăţător, în fiecare biserică şi unde nu locuieşte 
părintele”. Trebuie să cunoască limbile „maghiară şi latină”. Predă catehismul, con- 
duce recitarea rugăciunilor, cântă în timpul Liturghiei şi în timpul funcţiunilor litur- 
gice. Tributul pentru el îl plătesc oamenii; de la aceiaşi credincioşi primeşte „ceva po- 
mană” la botezuri şi la înmormântări şi în fiecare an familiile îi dau o anumită canti- 
tate de cereale, astfel încât, „cu puţină iscusinţă şi efort din partea acestuia”, poate trăi 
modest cu familia lui. 

spirituale şi materiale, „şi toți erau mulțumiți cu ceea ce se decidea, 
efect al pietății acelui popor” care recunoştea autoritatea misionarului 
în mijlocul comunităţii lor. Cu excepţia comunităţii din laşi, cosmopo- 
lită şi atât de greu de controlat, în toate celelalte comunități unde locu- 
ieşte misionarul se observă deja în această relatare o creştere a autori- 
tăţii sale spirituale, şi nu numai, dar şi în „lucrurile civile”, cum no- 
tează Crisostomo. Acest lucru dovedeşte şi un progres al unităţii religi- 
oase şi umane a comunităţilor, în jurul persoanei părintelui. Aproape 
de Fărăoani, mai existau alte patru mici comunități formate numai din 
catolici, fără biserică şi dependente de Călugăra: Lunga (18 de case cu 
87 de suflete), Valea Seacă (53 de case, 248 de credincioşi), Geoseni (24 
de case, 112 credincioşi) şi Prăjeşti (34 de case cu 172 de suflete). 

După o zi de drum a ajuns la Trotuş, „mic oraş din Moldova”, unde 
exista o biserică catolică din lemn, alături de ruinele unei alte biserici 
din piatră. Sunt 15 case cu 59 de suflete, aparținând misiunii din Gro- 
zeşti, unde activa părintele Giuseppe Zingali, în vârstă de 52 de ani. Aici 
sunt 70 de case cu 359 de suflete catolice, amestecate printre ortodocşi. 

Ajuns la hotarul occidental al misiunii, Crisostomo a revenit spre 
centrul provinciei şi, după trei zile de drum, a ajuns la Săbăoani, unde 
găseşte 75 de case cu 335 de suflete, „toate ungare”, cu biserică şi o re- 
şedinţă comodă pentru misionar, în persoana lui Francesco Chiaro- 
lanza, de 38 de ani. Ca de obicei, după Liturghie, a urmat expunerea 
Preasfântului Sacrament şi întâlnirea cu oamenii. Aici se opreşte timp 
de opt zile şi se declară satisfăcut de pregătirea spirituală şi catehetică 
a poporului. Apoi, în două ore de călătorie, ajunge la Hălăuceşti, cu 31 
de case, 233 de suflete şi o biserică din lemn „foarte solidă, ridicată cu 
trei ani în urmă”. Aici era şi un dascăl, care instruia poporul în cele pri- 
vitoare la credință, ajutându-l pe părintele din Săbăoani. Nu foarte de- 
parte se afla Gherăeşti, cu 28 de case şi 62 de suflete, şi Tefcani, cu 28 
de case şi 151 de credincioşi. După patru ore de călătorie se ajungea la 
Talpa, „sat format recent de nişte familii fugite din diferite locuri în 
timpul ultimei incursiuni a tătarilor, din 1759”, cu 26 de case şi 111 su- 
flete. Aceştia ridicaseră cu un an înainte „o biserică pe care nu au aco- 
perit-o de teamă să nu fie supuşi noului tribut”, impus de patru ani tu- 
turor bisericilor, chiar şi celor lipsite de rentă. Şi aici se afla un dascăl. 
In apropiere era satul Bârgăoani, cu 12 case şi 53 de suflete. Toate aceste 
comunități, se înțelege, depindeau de Săbăoani. 

După două zile de mers spre nord-est, se ajunge „într-un oraş mic şi 
dezolat”, Huşi, sediul episcopului ortodox. Catolicii trăiau în 65 de 
case, fiind în număr de 300. Aveau biserică şi misionar, în persoana lui 
Giovanni La Macchia, în vârstă de 38 de ani. Majoritatea catolicilor 
trăiau într-o pădure, în afara oraşului. Aici se afla o altă biserică, cu 
reşedinţă pentru misionar. Duminica se celebra în oraş, iar în timpul 
săptămânii, în biserica dinafară, în sat. Din Huşi, intrând în Basarabia, 
în zona stăpânită de tătari, pe malurile râului Prut se afla Ciubărciu, 
care depindea de Huşi şi unde catolicii erau în număr de 101 suflete în 
22 de case. Deţineau o biserică într-o stare jalnică şi un dascăl „care 

instruieşte acele suflete în lucrurile care privesc sfânta credință”. Tot 
de această parohie depinde şi Bârladul, unde erau 30 de catolici în 7 
case. Aici, în 1759, tătarii arseseră biserica, ca şi alte biserici ortodoxe. 

In nordul extrem al Moldovei, pe malurile râului Prut, la hotarul cu 
Polonia, se afla Mohilău, având biserică şi reşedinţă pentru misionar. 
Era format din 26 de case cu 80 de credincioşi. „Acest sat este supus de 
multe ori atacurilor turcilor din Hotin, care trec deseori pe acel drum 
şi jefuiesc acei oameni săraci”. Această misiune fusese fondată de Gio- 
vanni Frontali cu persoanele adunate aici din diferite regiuni. Domni- 
torul Constantin Racoviţă îl trimisese special pentru a construi o bise- 
rică şi pentru a-i convinge pe catolici să nu meargă în Polonia”. 

Pentru a scăpa de tributuri şi de invaziile turcilor şi ale tătarilor, 
unele persoane mai trăiau încă prin păduri şi prin alte locuri îndepăr- 
tate de oraşe şi de sate. In anul precedent, un misionar, vizitându-i, spo- 
vedise şi împărtăşise 108 persoane, botezând, de asemenea, şase. Unele 
oraşe spre Dunăre erau locuite de puţini catolici: în Galaţi, 5, în Ackher- 
man, 30, iar în Chilia, 10. 

Aşadar, în toată misiunea, catolicii erau împrăştiaţi în 40 de locali- 
tăți. Cu excepția comunităţii din Fărăoani, care număra peste 200 de 
case sau familii (admițând faptul că mulți dintre bătrâni trăiau împre- 
ună cu copiii, în aceeaşi casă), toate comunitățile aveau mai puţin de 
50 de case, cu excepția a patru dintre ele. Satele erau, deci, mici, majo- 
ritatea dintre ele exclusiv catolice, chiar dacă în apropierea lor se aflau 
şi ortodocşi; dar catolicii, încă din aceste timpuri, preferau să locuiască 
într-un teritoriu determinat al lor. 

Trebuie să precizăm apoi că numele localităţilor nu apare numai 
când sunt menţionaţi catolicii. Aceste comunităţi, cu excepția unora 
foarte mici (Cocoteni, Sperieţi, Linguebagului şi Zlodica, de exemplu), 
sunt prezente în documente ale familiilor de boieri sau de mănăstiri cu 
multe secole înainte, acestea primind teritoriile şi oamenii de pe ele de 
la domnitori. Astfel de comunități sunt menționate în acte de vânzare- 
cumpărare sau de donație. Numărul total al caselor urcă pe la 1.150; 
numărul catolicilor, 5.640. In relatarea lui Crisostomo nu se află mai 
mult de trei comunităţi prezentate în cea făcută de Ausilia (1745): 
Sperieţi, care depinde de Iaşi, iar în nord, comunităţile din Hotin (în 
„raiana” turcească Hotin se va găsi comunitatea din Mohilău) şi Baia. 

Făcând o comparație cu relatarea lui Ausilia, din 1745, unde găsim 
787 de familii în 21 de comunităţi, se observă cu uşurinţă că, într-un 
arc de mai puţin de douăzeci de ani, numărul credincioşilor şi al comu- 
nităţilor a crescut destul de mult, atât datorită naşterilor, cât şi ca ur- 
mare a sosirii multor oameni din Transilvania. 

Noile comunităţi formate în această perioadă sunt: Cocoteni şi Toto- 
ieşti, aparținând de parohia din laşi; Miclăuşeni (Butea), formată pro- 
babil din oameni veniţi din comunitățile din Adjudeni şi Tămăşeni, 


2 APF, Moldova, 5, 309 ş.u. 

fugiți din fața invaziilor diferitelor armate care mărşăluiau pe drumu- 
rile din apropierea acestor localităţi; Buruienești, care, ca şi alte sate, 
aparținea de o mănăstire ortodoxă, de cea din Bărboi (laşi), catolicii 
venind din Adjudeni şi Tămăşeni, pentru aceleaşi motive descrise mai 
sus; Rotunda, formată din catolici veniţi tot din Adjudeni, Tămăşeni şi 
Miclăuşeni şi stabiliți pe pământul mănăstirii ortodoxe, aproape de 
Doljeşti (acest sat este aşezat pe celălalt mal al râului Siret, în fața 
Adjudenilor, după cum Buruieneşti se află în fața satului Tămăşeni); 
Fărcăşeni, alcătuit din catolici veniți probabil din Răchiteni, ambele 
sate aparținând mănăstirii ortodoxe din laşi, „Trei Ierarhi”, mănăstire 
plasată de cealaltă parte a drumului care o separă de catedrala catolică. 
Mai trebuie menţionate cele trei grupuri de case aproape de Cotnari 
(Linguebagul, Zlodica şi Gialuluivodă). 

Aproape de Bacău se aflau comunităţile Fontinel şi Mărgineni, 
aceasta din urmă constituind proprietatea familiei de boieri Ruset. De 
Fărăoani aparținea şi noua comunitate Lunga. Ne surprinde apoi fap- 
tul că Ausilia nu menţionează Valea Seacă, pentru că această comuni- 
tate este menţionată deja din secolul al XV-lea. Şi Geoseni este o nouă 
comunitate formată din imigranţi din Transilvania, stabiliți pe moşiile 
boierului loaniță Sturza, şi tot nouă este şi comunitatea catolică din 
Prăjeşti. Teritoriul acesteia din urmă aparținea mănăstirilor Răducanu 
şi Precista din Târgu Ocna. De altfel, majoritatea comunităților cato- 
lice trăiau pe teritorii aparținând fie boierilor, fie diferitor mănăstiri 
ortodoxe. Şi aceasta era o realitate generalizată în țară. Pământurile, 
cum am spus în primul capitol, aparțineau, cu excepţia câtorva răze- 
şilor, mai-marilor: domnitorilor, boierilor şi călugărilor”. 

Aproape de Săbăoani se află şi satul Hălăuceşti, format tot din imi- 
granţi din Transilvania. Talpa era constituit din catolici veniţi din sa- 
tele învecinate, precum şi din catolici de origine transilvăneană, în timp 
ce Bârgăoani era format din oameni veniți din Transilvania, din zona 
Năsăudului. In nordul extrem se află Mohilău, ale cărui origini le-am 
prezentat deja, iar în sudul Moldovei este atestată prezenţa catolicilor 
la Ackerman şi la Chilia. 

Astfel, din cele 21 de comunităţi noi prezente în relatarea lui Di Gio- 
vanni, 5 s-au format acum din populaţie catolică transilvăneană: Geo- 
seni şi Prăjeşti, în zona Bacău, şi Hălăuceşti, Talpa şi Bârgăoani, în zona 
Roman. 

Exodul populației transilvănene este atestat de Frontali, majori- 
tatea fiind formată din catolici, dar şi din câţiva luterani şi calvini, 


21 G. CĂLINESCU, „Altre notizie sui missionari cattolici italiani...”, 482: „Catolicii 
noştri stau în cea mai mare parte pe domeniile acelor domni” (ortodocşi). 

28 „Din Ungaria şi Transilvania, de multe ori fug oameni, fie din lipsa celor necesare tra- 
iului, fie de teama războiului, şi, printre aceştia, uneori se află uneori luterani şi cal- 
vini; dacă rămân în Moldova, abjură cu uşurinţă, fără ca schismaticii să se opună, pen- 
tru că, numindu-i unguri pe catolicii noştri, cred că toţi au aceeaşi religie, iar aceştia 
rămân catolici buni, neavând predicatori sau sectanţi care să îi distragă şi, prin harul 

care, neavând păstori, trec la credința catolică. Principala problemă 
printre catolici era faptul că unii ar fi voit să se căsătorească după ce, 
în prealabil, o mai făcuseră şi în Transilvania, trăind aici cu alte femei, 
în adulter. Alţii, neobținând adeverinţa de stare liberă, mergeau la 
preotul ortodox pentru a se căsători. La numărul 67, Di Giovanni este 
foarte exact sub acest aspect: „De douăzeci de ani încoace (adică din 
1742, n.n.), numărul catolicilor a crescut pentru că mulți dezertori şi 
fugari din Ungaria, Polonia şi Transilvania au venit, de multe ori cu 
toată familia, pentru a se stabili în acest principat”. 

Un an mai târziu, în 1763, misionarul Cambioli scrie Propagandei, 
aducând alte detalii despre aceeaşi realitate”. In special în ultimii 
şapte ani, numărul catolicilor crescuse „zilnic”, din cauza lipsurilor şi 
pentru a se sustrage înrolării în armata austriacă. Sunt menţionate ex- 
plicit comunităţile din Hălăuceşti şi Talpa. Cu un an înainte, Di Gio- 
vanni găsise la Hălăuceşti 31 de case; acum, Cambioli ne spune că sunt 
„circa şaizeci de familii”. La Talpa, cu un an înainte erau 26 de case; 
acum sunt menţionate peste şaptezeci şi treizeci în împrejurimi, în 
afară de multe alte persoane care se hotărâseră să îşi construiască o 
casă. Impreună cu stăpânii pământurilor lor, aceşti catolici cereau prin 
Cambioli un preot pentru ei. Peste puțin timp, va începe construirea 
unei alte biserici la Cucuteni, un sat aflat la două ore distanță de laşi, 
unde se aflau treizeci de familii, toate catolice. Aceşti noi sosiți, ne va 
spune episcopul Jezierski în 1765, fiind veniţi din Transilvania, unde 
majoritatea vorbesc maghiara, nu sunt numiţi catolici, ci unguri“. 

Dar este interesant să observăm că episcopul afirmă şi existența 
unor catolici de naționalitate „moldavă”, chiar dacă, în relatările lor 
trimise la Propaganda, Di Giovanni şi Frontali au spus explicit că în 
Moldova era foarte periculoasă acceptarea convertirii la credința 
catolică, din cauza „radicalismului” clerului şi a mentalității ortodoxe 
foarte „ferme” a oamenilor, în special a bătrânilor. In scrisoarea sa din 
1763, Cambioli vorbea apoi despre un misionar care locuia la Luizi 
Călugăra, Giuseppe Carisi (chiar dacă a fost numit prefect)’, care „a 
contribuit mult la mizeriile întâmplate acolo”. Despre el spune că este 


lui Dumnezeu, au ajuns la mine mulţi în cei 22 de ani [1743-1765, n.n.]. Cea mai mare 
dificultate este că uneori fug dezertori şi aduc femei din Transilvania, iar apoi vin la 
misionar pentru a se căsători; când se poate primi asigurarea stării libere de la parohii 
lor din Transilvania, se căsătoresc, iar când nu, ori rămân aşa, ori merg la schismatici 
pentru a se căsători”. G. Călinescu, „Altre notizie sui missionari cattolici italiani...”, 482. 

2 G. CĂLINESCU, „Altre notizie sui missionari cattolici italiani...”, 474-475. 

30 Aşa atestă episcopul Jezierski, într-o scrisoare trimisă de la Lwów Propagandei în 
1765: „Moldavi natione pauci reperiunt Catholici, sed omnes sunt schismatici praeter 
paucos. Et ideo, quia Transylvani Catholici, qui pertinent ad Ditionem Hungaricam 
augent et minuunt hunc numerum Catholicorum, a Moldavis non vocantur Catholici, sed 
Hungari”. In scrisoarea sa, alături de comunitățile mari din misiune, episcopul o pune şi 
pe cea din Tămăşeni; probabil aceasta crescuse numeric chiar în aceşti ani, prin sosirea 
de noi persoane: APF, Moldova, 5, 42. 

31 Sosit de la Constantinopol: APF, Moldova, 5, 28-29. 

neascultător şi că nu vrea să plece din parohie, fiind una dintre cele 
mai bune din misiune?. In anul următor, prefectul Oviller va cere din 
nou Propagandei trei noi misionari, pentru a-i trimite la Talpa, la 
Mobhilău, unde însă nu va fi un misionar stabil, şi al treilea, „zbură- 
tor”, la laşi, „pentru a putea merge unde era nevoie”*. Intr-o relatare 
fără dată, dar scrisă nu cu mulți ani după cea a lui Di Giovanni din 
1762, citim că la Mohilău erau 60 de familii, dintre care 30 plecaseră în 
Polonia, iar domnitorul nu era deloc mulțumit de aceasta, pentru că 
din cauza lipsei unui misionar stabil, oamenii pleacă, şi astfel „se dis- 
truge țara”. 

Cum catolicii nu puteau să-i ajute pe misionari, fiind foarte săraci şi 
trebuind să plătească tributuri foarte apăsătoare şi mulți dintre ei fiind 
abia sosiți, Oviller cere în 1765 ca Propaganda să le dea şi un sprijin fi- 
nanciars*, aşa cum o făcea deja (25 de scuzi pe an) în cazul celor patru 
parohii mai sărace din misiune, adică Huşi, Răchiteni, Grozeşti şi Călu- 
găra*!. Intr-o altă scrisoare din acelaşi an, prefectul Oviller se adresează 
din nou Propagandei, insistând asupra necesității urgente de a avea 
trei noi misionari, pentru că numărul catolicilor creştea continuu şi se for- 
maseră alte noi comunități. Aproape de Talpa se aflau atunci comunităţile 


32 „In Moldova, de şapte ani încoace, a crescut şi creşte zilnic mult numărul cato- 
licilor noştri, nu pentru că necatolicii trec la noi, ci pentru că în Ungaria şi, în special, 
în Transilvania a fost şi încă persistă o viață foarte grea, iar acum, adică de când a fost 
stipulată pacea între austrieci şi prusaci, pretind mai mult decât oricând soldaţi cu 
forța, motiv pentru care au intrat şi intră în această provincie familii întregi, chiar şi 
un mare număr de tineri de la 14 ani în sus, fiindcă de la această vârstă îi înrolează. 
Câţiva luterani şi câțiva calvini, negăsind aici nici un predicator de-al lor, s-au conver- 
tit la credinţa catolică. Dată fiind multitudinea noilor catolici de patruzeci de ani încoace, 
s-au ridicat în Moldova, în două sate noi, două biserici noi, care nu au fost niciodată în 
trecut mari şi frumoase, dintre cele mai bune pe care le avem în aceste misiuni. Una 
este la Hălăuceşti, iar cealaltă, la Talpa. In Hălăuceşti sunt aproximativ şaizeci de fa- 
milii, toate catolice, în Talpa sunt peste şaptezeci, iar treizeci sunt în împrejurimile 
sale, de asemenea, toate catolice, în afară de diferite familii sosite în aceste zile, şi care 
au stabilit să îşi facă acolo o casă”. La Talpa şi Cucuteni, stăpânii pământului „nu îi 
lasă pe supuşii lor să îi hărțuiască, dar foarte multe familii maghiare şi transilvănene, 
pentru a evita hărțuielile inexplicabile ale moldovenilor, îşi fixează domiciliul în satele 
acestor doi sus-numiţi boieri”: APF, Moldova, 5, 27-28. 

33 Dată fiind depărtarea de centrul misiunii, aici nici unul nu voia să vină, chiar 
dacă Frontali încercase să creeze un centru misionar stabil, construind o biserică. 

3 G. CĂLINESCU, „Altre notizie sui missionari cattolici italiani...”, 485. 

35 APF, Moldova, 5, 309. 

36, APF, Moldova, 5, 39; 46. În plus, Oviller cerea cele necesare pentru opt biserici din 
misiunea sa. Şi un alt amănunt: întrucât misionarii nu pot fi prezenți mereu unde este 
nevoie, se întâmplă „uneori ca înainte de sosirea misionarului chemat să îi asiste pe 
muribunzi, la sosirea lui aceştia să fie deja înmormântați, mai ales vara”, cum se 
întâmplă la Mohilău, unde preoții poloni, din cauza diferenței de limbă, „nici măcar nu 
vin să celebreze Liturghia”: APF, Moldova, 5, 48. 

37 APF, Moldova, 5, 48-49. 

Valea Albă şi Omicino, iar la şase ore de drum de la Talpa se formase 
o comunitate la Piatra”. 

Dintr-o scurtă relatare despre starea misiunii, scrisă în 1777, aflăm 
că „în Moldova se numără circa zece mii de catolici, iar aceştia vorbesc 
aproape toţi limbile moldavă şi maghiară”. In relatarea lui Di Giovanni 
din 1762 rezultau circa şase mii; acum, după 14 ani, numărul se du- 
blase, aşa cum aproape se dublase de când îşi scrisese Ausilia relatarea 
din 1745, până la relatarea lui Crisostomo. Este o creştere numerică im- 
presionantă, care poate fi explicată numai acceptând ceea ce ne spun 
documentele timpului, respectiv sosirea multor catolici transilvăneni. 
Nu este lipsit de importanţă, totodată, să ştim că aproape toți vorbeau 
limba română şi limba maghiară, după cum am subliniat, chiar din 
momentul sosirii în Moldova. Intr-un timp atât de scurt nu ar fi avut 
timpul necesar pentru a învăța româna în Moldova. Şi apoi, formând 
comunități „închise”, adică fără a se amesteca printre ortodocşi, nu ar 
fi fost ajutaţi să înveţe limba locului. Este mult mai probabil că, încă 
de la sosirea lor, erau bilingvi. 

Acum existau 11 parohii, comparativ cu cele opt tradiționale. Cele 
trei noi erau Hălăuceşti, Adjudeni“ şi Zamosci, aceasta din urmă aflân- 
du-se „în cordonul german”, adică în Bucovina, în timp ce nu se mai 
vorbeşte despre Mohilău şi nici despre Ciubărciu, în zonele controlate 
de tătari. In 1792, Rocchi ne va spune că toți catolicii din această comu- 
nitate din urmă, din cauza condițiilor dificile de viață, se retrăseseră în 
parohia lor, Huşi“!. Parohia din Hălăuceşti avea 500 de suflete şi ca 
filială doar „în luncă” (Luncaşi) cu 60 de suflete, ambele comunități 
fiind constituite recent din oameni sosiți din Transilvania. Adjudeni de- 
venise parohie, cu filiale la Rotunda, Tămăşeni, Buruieneşti şi Sagna. 
Zamosci, în sfârşit, era foarte mare, având 700 de suflete. Mai erau şi 
alți catolici la Suceava, Cernăuţi şi în alte părți, circa 100 de suflete“. 

Să analizăm acum noile comunităţi. In parohia Grozeşti (Oituz), cu 
450 de suflete, în afară de filiala din Trotuş, cu 130 de suflete, compa- 
rativ cu cele 59 din relatarea lui Di Giovanni, sunt adăugate noi comu- 
nităţi: Hârja (30 de credincioşi), Ferăstrău (20 de credincioşi) şi alte 50 


38 In relatarea lui Bandulovie (1646), catolicii în Piatra lui Crăciun (acesta era nu- 
mele medieval al oraşului Piatra Neamţ) nu mai existau. Este posibil ca acum grupul 
efemer de catolici în „sus-numitul sat Piatra” să fie format din emigranţi din Transil- 
vania: APF, Moldova, 5, 48-49. 

3 Publicată de G. CĂLINESCU, „Altre notizie sui missionari cattolici italiani...”, 505- 
507. 

40 Cu toate acestea, în viitor, misionarul se va stabili de multe ori la Tămăşeni, Adju- 
deni devenind filială, dată fiind şi apropierea mare dintre cele două comunități. 

4 „Basarabia îi aparține turcului, iar în Tartaria aveam un sat (Ciubărciu n.n.) 
unde erau catolici care țineau de parohia din Hugi, dar în prezent toți se află la Hugi”: 
APF, Fondo di Vienna, 31, 284. 

42 Aceste ultime orage intraseră deja de doi ani sub dominația austriacă, dar pentru 
moment, autoritățile imperiale nu rupseseră încă nici o relație între populația din Mol- 
dova şi cea din Bucovina. 

de suflete în Octara (?) şi Moineşti. Apar, deci, patru noi comunități toc- 
mai în această zonă de hotar cu Transilvania. 

De parohia Adjudeni, care acum avea biserică şi 300 de suflete, com- 
parativ cu 148 în 1762, aparţineau filialele Rotunda, cu 90 de suflete, 
Tămăşeni, Buruieneşti, cu 250 de suflete, comparativ cu 84 în 1762, şi 
Sagna, comunitate nouă cu 90 de credincioşi“. 

In parohia Fărăoani erau circa 470 de credincioşi, comparativ cu 900 
în 1762. Este foarte posibil ca mulți să fi plecat în împrejurimi pentru 
a forma alte comunităţi care rezultă a fi Capsa, Valea Mare, Valea 
Dragă, Năsipeni, Burchila, Pişăta şi La Zăvoi. Mai existau totodată şi 
comunitățile pe care le cunoaştem deja, la Gioseni (112 suflete în 1762 
şi 350 acum) şi la Valea Seacă. De parohia Călugăra aparțineau Sărata, 
Dealul Nou, Schineni, Poloboc şi Tazlău, toate comunităţi noi. Se ada- 
ugă şi comunităţile dinainte, din Bacău, Trebeş (Baraţi) şi Mărgineni. 

De parohia Săbăoani, care acum avea 670 de suflete comparativ cu 
cele 335 din 1762, aparțineau comunităţile din La Izvor, Fiumicino şi 
Lancuza (Hanul Ancuţei), toate noi, şi Gherăieşti (cu 550 de suflete 
comparativ cu 62 din 1762), Teţcani (460 de suflete comparativ cu 151 
în 1762), Talpa şi Bârgăoani. De parohia Răchiteni aparțineau comuni- 
tățile Miclăuşeni (350 de suflete, comparativ cu 171 în 1762), Ianccho- 
chi (Şcheia) şi Fărcăşeni. Cucuteni (Horleşti), acum cu 250 de suflete 
față de 121, câte existau în 1762%, avea ca filiale Popeşti, cu 130 de su- 
flete, şi micile comunități din Cotnari, Totoeşti, Carlevo (Hârlău), La 
Iosif (losupeni?) şi Zlodica, formând în total 130 de suflete. Parohul din 
Horleşti îi avea în grijă şi pe cei aproximativ 250 de negustori armeni, 
majoritatea dintre ei ştiind doar limba polonă, motiv pentru care ei 
aveau nevoie de îngrijirea unui preot polon. Armenii şi ucrainenii cato- 
lici veneau în Moldova din Ucraina, din Polonia şi Galiţia, fie pentru că 
erau persecutați, fie pentru comerț, şi rar erau stabili într-un loc deter- 
minatf. 


43 Teritoriul cu locuitorii lui aparţinea de secole mănăstirii Galata, din Iaşi: cf. M. 
COSTĂCHESCU, Documente înainte de Ştefan cel Mare, 221. 

4 Numele comunităţii catolice vine de la boierul Milu Ianacache; pe pământul lui 
se stabilesc catolicii sosiți din satele catolice învecinate. Dar, în documentele laice, deja 
de secole localitatea se numea Şcheia, la fel cum se numeşte şi astăzi parohia catolică 
(fiind şi ortodocşi) şi localitatea. Cf: M. COSTĂCHESCU, Documente înainte de Ştefan cel 
Mare, 278. 

Ap Denominaţia de Cucuteni se află doar în documentele catolice. În cele laice, locali- 
tatea este numită Horleşti, cum, de altfel, se numeşte şi astăzi parohia. Acest nume 
deriva de la un oarecare Horia Movilă (Horilă): M. COSTĂCHESCU , Documente înainte de 
Ştefan cel Mare, 420. In a doua jumătate a secolului al XVII-lea (1653-1678), iezuiţii au 
cumpărat o parte din acest teren. Dar, după cum am menţionat deja, după suprimarea 
lor (1773), toate bunurile lor din Moldova au trecut în proprietatea misiunii conventu- 
alilor şi apoi a Episcopiei de Iaşi. 

6 Cf. G. PETROWICZ, L'unione degli Armeni di Polonia con la Santa Sede (1626- 
1606), Roma 1950; Cf. i NISTOR, Românii şi Rutenii în Bucovina, Bucureşti 1915. 

În sfârşit, erau 21 de noi comunităţi mici, formate în împrejurimile 
satelor Grozeşti, Fărăoani, Călugăra, Săbăoani şi Hălăuceşti. Cele 
formate în jurul acestei din urmă parohii nu aveau o dezvoltare nota- 
bilă, contrar celorlalte, ca, de exemplu, Valea Mare şi Sagna. Numărul sufle- 
telor, aşa cum am observat, se dublase din nou. Este confirmată astfel 
acea realitate deja cunoscută: în special, începând cu 1756, crescuse 
continuu numărul persoanelor, singure sau familii întregi, care tra- 
versau Carpaţii în căutarea unei vieți mai bune într-o Moldovă care 
avea atâta nevoie de mână de lucru. 


1.1.3. Comunitățile în ultimul deceniu al secolului al XVIII-lea 


In 1789, prefectul Rocchi a trimis la Propaganda o scurtă relatare 
despre starea misiunii‘, din care aflăm că, în districtul Bacău, existau 
patru parohii: Grozeşti, Fărăoani, Valea Seacă şi Călugăra, care, împre- 
ună cu filialele lor, aveau aproximativ 5.566 de suflete. In 1791, bise- 
rica din Bacău devenise o ruină, „fără gard, descoperită, plină de mize- 
rie în jur”, fiind „o ruşine pentru religia noastră”, şi tocmai când în 
zonă sunt atâţia soldaţi austrieci care ar fi voit să participe la Litur- 
ghie. Prefectul i-a poruncit parohului din Călugăra să facă reparaţii 
urgente şi apoi să o deschidă din nou pentru funcțiunile sacre; pentru 
moment, în prezența credincioşilor, prefectul sigilase uşile“. 

In districtul Roman existau alte patru parohii: Săbăoani, Hălău- 
ceşti, Adjudeni şi Răchiteni“?, care, împreună cu filialele lor, erau for- 
mate din 5.631 de suflete, o cifră aproape egală cu cea a comunităților 
din zona Bacăului. Mai trebuie menționate şi parohiile Cucuteni (Hor- 
leşti) şi Popeşti, cu doar un preot, motiv pentru care credem că formau 
o singură parohie cu 700 de suflete. La Iaşi erau circa 200 de credin- 
cioşi, în afară de un mare număr de străini, iar în parohia Huşi, 400 de 
credincioşi. În această comunitate din urmă, deja de mult timp „puţini 
misionari putuseră să trăiască în pace” cu episcopul local, după cum va 
scrie Rocchi în 1791%. 

Aşadar, în toată misiunea existau 10 parohii cu aproximativ 16.000 
de suflete, spre deosebire de ceea ce ne relatează fostul prefect, Cam- 
bioli, relatare scrisă la câțiva ani după 1762, când existau circa 10.000 
de credincioşi. Misiunea crescuse, deci, în aproximativ douăzeci de ani 
cu 6.000 de catolici, fapt care se poate explica numai prin naşteri, dat 
fiind că timpurile erau mai liniştite şi comunităţile puteau să aibă o 
viață destul de normală, nemaifiind constrânse să se refugieze în 
păduri”. 


41 Cf. Documentul IV. 

48 Cf. Documentul VI. 

19 In 1792, aceasta era unită cu parohia Adjudeni pentru faptul că murise parohul 
Antonio Polonera: APF, Fondo di Vienna, 31, 177. 

5 APF, Fondo di Vienna, 31, 243. 

51 APF, Fondo di Vienna, 31, 115-116. 

Putem să ne facem o idee despre creşterea numerică a comunităților 
doar pe baza naşterilor citind relatarea lui Rocchi din 1792. Vizitând 
parohiile, prefectul ne spune că în toată misiunea au fost 583 de bote- 
zuri, iar morți, 251, adică o creştere de 287 de persoane pe an, în timp 
ce căsătorii se oficiaseră 95 în total“. Dacă acest fapt reflectă o reali- 
tate constantă pentru aproximativ două decenii, atunci, pentru acest 
din urmă arc de timp (1770-1790), nu putem să ne gândim la o sosire 
consistentă de populaţie din Transilvania. Intrarea populaţiei din zo- 
nele secuilor transilvăneni ar aparține astfel perioadei de dinaintea 
anului 1770. 

Dar alți oameni au continuat să sosească în misiune şi în ultimul 
deceniu al secolului. In zonele nordice ale Moldovei, până la laşi, ca şi 
în regiunile râurilor Prut şi Nistru, soseau şi plecau negustori armeni 
catolici, precum şi poloni. In zonele Neamţ şi Bacău soseau încă şi se 
stabileau catolici transilvăneni. Aproape de Carpaţi, în schimb, în tre- 
cătoarea Oituz, unde se afla parohia Grozeşti, erau persoane care fie se 
opreau în această parohie, fie, dacă le cerea interesul, treceau în Tran- 
silvanias. 

Vizitând comunităţile, prefectul împarte şi mirul (nemaifiind epis- 
copul care nu-i permitea exercitarea acestei facultăți acordate de Sfân- 
tul Scaun), dar, observă el, „mereu lipsesc jumătate în fiecare an”. De 
obicei, prefecții vizitau comunităţile în primele luni ale anului, pentru 
a găsi oamenii acasă. Dar şi acum, mulți copii erau cu animalele în 
păduri, unde animalele ar mai fi putut găsi de mâncare. In schimb, dacă 
făceau vizita primăvara, atunci oamenii erau deja plecaţi la câmp pen- 
tru lucrările agricole care încep cât mai devreme posibil. 

In 1790, Rocchi, vizitând comunităţile din zona râului Siret, le dă o 
amendă tuturor celor care lipsesc de la mir. Spera astfel, dar probabil 
îşi făcea iluzii, că îi va avea prezenţi pe toți cei care urmau să primească 
mirul. In schimb, singura posibilitate de a-i mirui era aceea de a admi- 
nistra sacramentul de mai multe ori în aceeaşi comunitate, nu doar 
pentru că lipseau de la apel mulţi tineri, ci şi adulţi, fiind plecaţi „în 
slujba armatei”**. In plus, din cauza războiului dintre ruşi şi austrieci, 
oamenii erau constrânşi să ţină în casă doi sau trei soldați. In zonele 
de est ale Moldovei mai locuiau încă ruşii, în timp ce în cele din vest 


52 APF, Fondo di Vienna, 31, 177-180; 264. 

55 La 26 august st.v., Rocchi scrie la Propaganda: „Cu privire la părintele Domenico 
Brocani..., încă nu a apărut. A trecut un an de când am scris de două sau de trei ori 
pentru subiecți necesari pentru această misiune; a crescut numărul sufletelor, în 
fiecare zi cresc satele cu străini provenind din toate părțile învecinate, unde părinții nu 
pot ajunge. 

Părintele Wolski, polon, care a fost aici la mine ca să-mi dea cont despre lenea lui, 
mi-am dat seama că este aproape neputincios, din cauza vârstei, dar este încă scuzabil, 
pentru că sufletele au crescut ca număr; iar sărmanul călugăr nu mai poate să-i 
satisfacă pe toți. Venind la alt subiect, îl voi instala la Nistru, iar părintele Wolski va 
rămâne la Prut”: APF, Fondo di Vienna, 31, 313. 

54 APF, Fondo di Vienna, 31, 237. 

stăteau imperialii. Oamenii trebuiau astfel să împartă cu mai multe 
persoane sărăcia lor. 

Informaţiile lui Rocchi cu privire la numărul credincioşilor nu con- 
cordă în întregime cu cel pe care ni-l transmite succesorul său, Sas- 
sano, în 1799, dar diferențele nu sunt prea mari, motiv pentru care pu- 
tem să ne facem o idee destul de exactă asupra acestei probleme. Dacă, 
în 1791, Rocchi spusese că misiunea număra 16.000 de suflete, în 1799, 
comunitatea catolică număra peste 14.000 de credincioşi, împărțiți în 
nouă parohii, „în care se păstrează cu decență Preasfântul Sacra- 
ment”55. De aproximativ douăzeci de ani, spunea Sassano în 17995, 
numărul catolicilor începuse să crească datorită polonilor fugiți din 
ținuturile lor după împărțirea țării lor între marile puteri: Rusia, 
Austria şi Prusia. In afară de polonii de rit latin, mai erau ucraineni şi 
armeni de rit oriental, comercianți sau negustori şi crescători de ani- 
male, în special de cai. Soseau apoi din Transilvania oamenii care nu 
voiau să se înroleze în armata imperială. Şi populaţia continua să 
crească, chiar dacă, în 1784, cu permisiunea Înaltei Porţi, multe familii 
din Moldova fuseseră conduse de austrieci în Bucovina, pentru a forma 
aici colonii noi sub dominația casei imperiale de la Viena”. 

Iată care erau comunitățile catolice: Iaşi” avea filiale la Cucuteni 
(Horleşti)* şi Popeşti“. Huşi avea cinci filiale: Vale, cu biserică şi rege- 
dință pentru misionar, Jeporeni, Corni, Benţa şi Galaţi, cu cinci familii. 
In 1798, un incendiu teribil transformase în cenuşă o bună parte din 
oraşul Hugi. Biserica catolică arsese, iar în anul următor se afla acolo 
doar o familie catolică. In anii următori, multe familii se vor întoarce 
în vechile sate, reuşind să obțină destul de greu permisiunea episcopului 
ortodox local pentru a-şi construi o biserică€!. 


5 Pentru a completa cadrul comunităților moldave şi al misionarilor lor, în afară de 
documentele citate, cităm şi detaliata Relatare despre starea misiunii, pe care prefectul 
Sassano a trimis-o la Propaganda la 25 martie 1799: cf. Documentul XIII. 

5 Cf. Documentul XIII, nr. 67. 

51 Această parte nordică a Moldovei, care, de altfel, este cea mai frumoasă din pro- 
vincie, va rămâne sub dominaţia austriacă până în 1918, adică până la căderea Impe- 
riului Austro-Ungar. 

5 Timpurile tulburi ale războiului au adus aici un mare număr de poloni şi ger- 
mani, aceştia din urmă fiind catolici sau luterani, şi cum luteranii nu aveau un păstor 
al lor, mulți frecventau biserica catolică: cf. Documentul VI din 1791. Comunitățile în 
litere aldine reprezintă parohiile. 

59 In 1799 avea doar 17 familii. Nu se menţionează posesia pe care o avea prefec- 
tura. Până în 1773 a fost a iezuiţilor, apoi a trecut la conventuali, iar după 1884, la epis- 
copul de Iaşi, care a păstrat-o până la instaurarea puterii comuniste în 1948. 

© În 1791, din cauza războiului, Rocchi găsise doar trei familii. El a considerat opor- 
tun să ducă cu el toate instrumentele; a dat jos clopotul ca să nu fie furat, a spovedit 
puţinii oameni şi a plecat la Cucuteni (Horleşti), la două ore distanță. După cum reiese 
încă de pe acum din documente, după război, comunitatea din Popeşti era deja în fază 
de stingere; puţinele familii rămase s-au stabilit foarte probabil în Cucuteni. Dar şi de 
aici, majoritatea familiilor fugiseră în zonele ocupate de imperiali: cf. Documentul VI. 
In 1799, se mai aflau în această localitate încă două familii. 

$1 Pentru mai multe detalii, cf. I. GABOR, Dicţionarul comunităţilor catolice din 
Moldova, 135-141. 

Săbăoani“? avea filiale la Teţcani, Gherăeşti, cu biserică, Pildeşti6? 
şi Roşiori. Hălăuceşti, cu nu mai puţin de paisprezece filiale: Lunga, 
Mogoşeşti, Cozmeşti, Luncaşi, Zăpodia, Talpast, Bârgăoani, David, Văleni, 
Valea Albă, Mirceşti, Şcheia (lanaccacchi), cu biserică“, Fărcăşeni şi 
Cotnari. În 1792, Rocchi afirma că la Hălăuceşti trebuie să se cons- 
truiască o altă biserică, întrucât în cea existentă intra doar o treime 
dintre credincioşi. Cum biserica era construită de puțin timp, înseamnă 
că în câțiva ani mulți catolici se stabiliseră acolo, majoritatea probabil 
din zonele secuieşti din Transilvania. Dar aici nu se vorbeşte despre 
necesitatea limbii maghiare”. Tămăşeni® deținea zece filiale: Adju- 
deni (parohie din nou în 1789)%, Răchiteni, cu biserică, Rotunda, Bu- 
honca, Măcineşti (Maxineşti), Oţeleni, Căcăceni, Miclăuşeni, Buruie- 
neşti şi Sagna. Nu a fost menționat oraşul Roman, unde, în 1799, Vin- 
cenzo Gatt ne spune că ar fi existat „câţiva vagabonzi” catolici”. 

Călugăra avea 14 filiale": Bacău, cu biserică în ruină, Baraţi, cu 
biserică, Mărgineni, Schineni, Ladoftor, Dialu Nou, Sărata, Cuşbic, 


6 In 1793, Rocchi ne spune că Săbăoani are ca filială doar Gherăeştii: APF, Fondo 
di Vienna, 31, 291. F. DoBoş, ed., Săbăoani, file de istorie, laşi 2002. 

65 A. MORARU - I. DIMISCA - Coş A., Pildeşti, monografie istorică, laşi 2002. 

5% In 1791, mulţi dintre credincioşii din această comunitate „au fugit din cauza mun- 
cilor pe care trebuiau să le presteze pentru stăpânul locului şi au plecat în alte sate” 
din parohia Săbăoani: cf. Documentul VI. Acelaşi fenomen se verifică acum şi în viitor 
în zonele Roman şi Bacău şi are drept urmare formarea de noi comunități, dependente 
de parohiile cunoscute deja nouă. 

& In 1791, cum ruşii nu plecaseră, iar oamenii erau nevoiţi să le dea de mâncare, 
mulți dintre catolicii din această comunitate au plecat în părţile de dincolo de Siret, 
unde sunt austriecii. Se vede că trupele imperiale erau mai puțin „incomode” decât cele 
ruseşti: cf. Documentul VI. 

6 Aproape de Cotnari, Rocchi găseşte în 1791 cinci familii pe malurile râului Bahlui 
(Bacelu) şi şapte la Hârlău: cf. Documentul VI. 

61 APF, Fondo di Vienna, 31, 179. 

68 Prefectul Rocchi ne spune în 1791 că, de câțiva ani, părintele Michele Sassano a 
construit „în Tămăşeni, vechi sat al ungurilor, o frumoasă şi grațioasă biserică, din 
lemn, e drept, dar nu are seamăn aici în Moldova”: APF, Fondo di Vienna, 31, 232. „Aici 
a fost biserica înaintea tuturor celorlalte din Moldova, ridicată înainte de primii unguri 
care s-au stabilit în Moldova, în cinstea sfântului Ioan Botezătorul; care se menține 
încă în picioare pentru că acolo este cimitirul, în afara satului la jumătate de oră”, şi 
înconjurat de un iaz; cf. Documentul VI. 

69 In 1789, Adjudeni era din nou parohie, avându-l ca paroh pe Michele Sassano: 
APF, Fondo di Vienna, 31, 115. Aceeaşi realitate este confirmată de o scrisoare a pre- 
fectului Rocchi din anul următor, 1790: APF, Fondo di Vienna, 31, 237. Dar în 1792 şi 
1793, Sassano se mută la Tămăşeni, unde a construit o biserică frumoasă şi „cea mai 
bună reşedinţă din toată Moldova”; astfel, Adjudeni devine din nou filială de Tămă- 
şeni: APF, Fondo di Vienna, 31, 291. 

1 Cf. Documentul XIV. 

11 Ni se pare ciudat că printre filialele Călugărei nu este numită şi cea din Câmpeni 
(Pustiana), o comunitate prezentă în scrisoarea din 1781 a unui misionar ungur care 
lucrase în Moldova, Peter Zold: cf. I. GABOR, Dicționarul comunităților catolice din Mol- 
dova, 211-212. 

Secătura, Prăjeşti, Tazlău, Solonţ, Poduri şi Poloboc. Valea Seacă? 
avea şase filiale: Albeni, Vale, Floreşti, Buchila, Lunga şi Timăreşti. Fă- 
răoani deținea şase filiale: Cleja”, Valea Mare, Valea Dragă, Modioros, 
Valea Rea, Zămosca şi Geoseni. Din 1793, Cleja devine parohie, chiar 
dacă aici se păstrează status animarum din 1784%. In vizita pastorală 
din 1794, Rocchi ne spune că biserica nu era încă terminată. Paroh era 
Francesco Castellani, iar comunitatea mergea foarte bine. Grozeşti 
avea şapte filiale: Trotuş, cu biserică, Dial, Băhana (Bahna), Chireşteu 
(Ferăstrău), Herza (Hârja), Moineşti şi Berzunţi'. 

Sassano, în relatarea sa, menționase Mohilăul, acum în Bucovina, 
teritoriu supus austriecilor, şi în care moldovenilor le era interzis cu se- 
veritate să intre. Parohul acestei comunităţi îi cerea să se ocupe şi de 
armenii catolici, răspândiţi prin misiunea sa, dar care aparțineau aces- 
tei parohii. Mai înainte se ocupase de ei Wolski, acum decedat, iar Sassano 
i-a răspuns parohului că nu poate să aibă grijă de ei fără o permisiune 
specială a Propagandei. De altfel, trebuie să menționăm că, dacă aceşti 
catolici voiau preoți de ritul şi de limba lor, pentru ei era nevoie abso- 
lută de un „paşaport liber de la guvernul imperial al Rusiei”. Preotul 
rutean, decan de Mohilău, loan Cekan, nu voia să intre în ortodoxie, 
aşa cum ar fi vrut guvernul rus. Acum se afla la Iaşi, dar aştepta un 
timp favorabil pentru a se transfera la Lwów, în speranța unei vieți mai 
bune alături de superiorul său”. 

Parobhiile cele mai mari, cu peste două mii de suflete, erau Săbăoani, 
Tămăşeni, Călugăra şi Fărăoani. In relatarea din 1777, în misiune erau 
aproximativ 12.000 de credincioşi. Acum, după 22 de ani, crescuse cu doar 
două mii de suflete, adică puţin; probabil, din cauza războiului dintre 
ruşi şi turci, încheiat în 1792, multe familii plecaseră în Transilvania. 


72 Când nu erau suficienți misionari, parohia Valea Seacă era unită cu cea din Fără- 
oani, aşa cum se întâmpla cu parohiile Adjudeni, Tămăşeni şi Răchiteni, care uneori erau 
asistate de un singur misionar. Dar, dat fiind numărul mare de credincioşi, prefecții cer 
deseori să fie trimişi misionari suficienţi pentru a evita aceste situații de urgenţă: APF, 
Fondo di Viena, 31, 177. Adăugăm un amănunt: cum Valea Seacă nu are încă un cimitir 
propriu, morții sunt înmormântați în parohia Fărăoani, care este, după cum am spus, 
în afara acestei comunităţi. În celelalte comunităţi, cimitirul este alături de biserică. 

73 Comunitatea s-a format imediat după a doua jumătate a secolului al XVIII-lea din 
imigranţi din Transilvania. În relatarea prefectului Rocchi din 8 februarie 1793, citim 
că „se va ridica o nouă biserică într-un sat numit Clesia, care va avea peste 200 de 
familii toate secuieşti, şi ca paroh îl vor avea pe părintele Castellani din provincia de 
Marca, bun cunoscător al limbii maghiare”: APF, Fondo di Viena, 31, 290. 

14 I. GABOR, Dicţionarul comunităţilor catolice din Moldova, 14-15. 

15 Cu această ocazie sunt spovedite şi împărtăşite 245 de persoane, miruite 108; năs- 
cuți sunt 32, căsătoriţi - 12 şi morţi - 18: APF, Fondo di Viena, 31, 324. 

15 Vezi şi scurta relatare despre parohii, numărul celor spovediţi, al celor împărtă- 
şiți, al celor miruiţi, al celor născuţi şi morţi, scrisă de Rocchi la 10 martie 1794: APF, 
Fondo di Viena, 31, 324-325. De asemenea, şi o altă relatare despre parohii, scrisă de 
Gatt în 1799: AFF, Moldova, 6, 29. 

71 Cf. Documentul XIII. 

In relatarea lui Ausilia din 1745, erau aproximativ 3.000 de suflete 
în toată Moldova; Di Giovanni, în 1762, găseşte 6.000; în 1777 erau 
12.000, iar acum, 14.000. Adică, până la relatarea lui Mauro, la fiecare 
20 de ani comunitatea moldavă îşi dubla numărul credincioşilor; în 
ultimele decenii, în schimb, această creştere încetinise destul de mult 
ritmul. 

Comparativ cu anul 1777, numărul comunităţilor crescuse notabil. 
Catolicii din micile comunități lepureni şi Benţa s-au transferat în altă 
parte. Dar găsim multe alte comunități care mai rămân, majoritatea 
dintre ele fiind parohii în zilele noastre. Mogoşeşti s-a format cu cato- 
lici din satele vecine; Cozmeşti a avut o origine similară. Zăpodia (Nisi- 
poreşti) nu este altceva decât Lancuza (La Ancuţa)” din raportul din 
1777. David s-a format din nemți catolici din satele vecine. Văleni are 
aceeaşi origine ca şi David, ca şi Mirceşti. Buhonca este formată din 
catolici din satele prezente pe malurile Siretului; mai târziu vor ajunge 
aici familii catolice din satele din vecinătatea râului Moldova, mai ales 
din Săbăoani şi Traian. Catolicii din Oţeleni proveneau din satele Adju- 
deni, Tămăşeni ori din alte sate vecine. In fața incursiunilor ruşilor, ei 
s-au retras în acest loc, pe atunci plin de pomi, adică o pădure. Maxi- 
neşti reprezenta o mică comunitate, aproape de Oţeleni, care se va 
stinge puțin mai târziu, aşa cum, după jumătate de secol, se va stinge 
şi micuța comunitate din Poloboc, situată aproape de satul Socea. 
Catolicii din Berzunţi se aflau pe teritoriul mănăstirii ortodoxe cu ace- 
laşi nume şi nu ştim cu exactitate de unde proveneau; probabil dintr-un 
sat catolic din zonă. Catolicii din Floreşti (numit până în zilele noastre 
şi Tescani, după satul vecin cu acest nume) proveneau şi ei dintr-o co- 
munitate catolică învecinată. In sfârşit, este uşor să înțelegem că toate 
comunitățile noi proveneau din cele existente deja. 

In ceea ce priveşte numărul credincioşilor, reproducem o informație 
din 1805, în care citim că în Moldova erau aproximativ 20.000 de cato- 
lici”?, o cifră puţin exagerată, dacă se iau ca relativ exacte datele repro- 
duse cu câțiva ani înainte de Rocchi şi Sassano. Oricum, dacă nu putem 
avea o statistică scrupulos de exactă, cifrele indică o creştere demogra- 
fică destul de puternică, din cauza a doi factori: creşterea nivelului 
natalității şi sosirea altor catolici, în special din Transilvania şi din 
Polonia. În arcul unui secol, numărul catolicilor din Moldova a urcat de 
la 300, câţi erau la sfârşitul secolului al XVII-lea, la aproximativ 
18.000, dar creşterea cea mai evidentă şi mai puternică, după cum am 
observat, aparține ultimelor patru decenii ale secolului. 


18 Micuța comunitate, dispărută ulterior, se afla aproape de celebrul Han al Ancuţei, 
căruia la fel de celebrul scriitor român Mihail Sadoveanu i-a dedicat unul dintre roma- 
nele sale. Cu titlu pur informativ, adăugăm un amănunt care nu aparține istoriei cato- 
licismului moldav. În acest han, sus-numitul scriitor a fondat o societate bahico-lite- 
rară cu scriitori care nu trebuiau să consume alte băuturi alcoolice decât cele autoh- 
tone. 

19 APF, Moldova, 6, 431; 456-457. 


MISIUNEA CATOLICĂ DIN MOLDOVA ÎN SEC. AL XVIII-LEA 93 


a) Catolicii de rit oriental 


In 1791 erau în Moldova catolici din Transilvania de rit oriental, 
precum şi armeni şi ucraineni uniți cu Roma. Pentru ei veneau şi pre- 
oți, pentru a-i asista spiritual şi, în perspectivă, pentru a construi şi bise- 
rici. Dar responsabilii districtelor (ispravnicii) în care se stabiliseră 
aceşti catolici nu le permiteau preoţilor lor să îşi desfăşoare activitatea 
pastorală; şi dacă voiau să îşi construiască biserici, ceea ce nu se va 
întâmpla, trebuiau mai întâi să aibă permisiunea Divanului%. 

Este interesant să observăm că autorităţile ortodoxe permiteau, cu 
oarecare rezerve, libertatea de cult catolicilor de rit latin, dar nu făceau 
la fel cu catolicii de acelaşi rit cu al lor. Probabil, considerau încă de pe 
atunci trecerea lor la Biserica Romană ca pe un act de trădare a religiei 
tradiționale, a Bisericii strămoşilor lor. In ceea ce-i priveşte pe credincioşi, 
după cum am văzut deja, acestora nu le plăcea foarte mult să meargă 
în bisericile latinilor; dimpotrivă, cum nu aveau preoți de ritul lor, 
mergeau liniştiți în bisericile ortodoxe. Misionarul Wolski a vrut să-i 
asiste spiritual, dar ei l-au refuzat pentru că celebra în rit latin, prefe- 
rând să meargă la ortodocşit!. 

Sosirea catolicilor uniți este confirmată şi în 1794. Ca de obicei, 
aceştia frecventează bisericile ortodoxe, iar prefectul Rocchi ar vrea 
pentru ei un preot de ritul lor, trimis de episcopul unit de Lwów®. In 
fața acestor catolici, prefectul nu pretinde să aibă nici o autoritate, 
întrucât sunt de alt rit. Apoi erau armenii veniți în mare parte din 
Galiția, şi care, în cea mai mare parte, trăiau pe teritoriul misiunii 
moldave. In 1799, Sassano vorbeşte despre noi armeni, care nu au un 
păstor de ritul lor. In plus, sunt menţionaţi „ruşii de rit grec (ucraineni 
uniți cu Roma n.n.), iar aceştia din urmă, după ordinele primite în 
ultima vreme, erau constrânşi să se reboteze şi să se unească cu religia 
predominantă”s5. 

Rusia „cezaropapistă”, marea putere care comanda în Moldova, deşi 
această țară rămăsese sub dominație otomană, îi constrângea pe aceşti 
uniați să intre în ortodoxie, aşa cum făceau şi în alte părți ale imperiu- 
lui, unde voiau să controleze totul, inclusiv numirea episcopilor catolici 
de rit latin şi oriental“. Țarina Ecaterina şi oamenii ei încercau cu toate 


8 APF, Fondo di Viena, 31, 236. Cf. Documentul V. 

81 APF, Fondo di Viena, 31, 285. 

82 Iaşi, 28 august 1794 st.v., Rocchi Propagandei: „Această misiune creşte în fiecare 
zi ca număr de suflete şi, printre acestea, se află mulţi de rit grec unit, frecventând cu 
mai multă plăcere bisericile schismaticilor decât pe cele ale noastre. Date fiind ceremo- 
niile lor, şi posturile, şi Euharistia, ar fi necesar să i se ceară monseniorului episcop al 
uniţilor, care îşi are reşedinţa în Leopoli, să-mi trimită un preot dintre ai săi pentru a 
putea călători prin provincie sau prin misiune, unde se află cei amintiţi; aceasta este şi 
relatarea părintelui Ambroziu Wolski, care a vizitat satele unde se află polonii cu ani- 
malele lor”: APF, Fondo di Viena, 31, 328. 

83 Cf. Documentul XIII, nr. 24. 

8 A.M. AMMANN, Storia della Chiesa russa, 396 ş.u. 

mijloacele să-i facă pe catolicii de rit oriental să intre în ortodoxie®, 
religie de stat şi controlată de țarină prin Sfântul Sinod. Acesta era prin- 
cipalul motiv pentru care mulți au ales viața de exil. 

Dar şi înainte de 1795, Polonia suferise două împărțiri între puterile 
menționate mai sus; în 1773 şi 1775, mulți poloni catolici, precum şi 
ucraineni şi armeni din Ucraina, din Polonia şi din Galiţia, căutaseră 
un refugiu în Moldova sau veneau în ea din motive comerciale. Unii se 
stabiliseră la Iaşi şi erau poloni; alţii, în schimb (ucraineni şi armeni), 
au rămas provizoriu, pentru că erau negustori sau crescători de 
animale, în special de cai. 

Ajunşi la acest punct, trebuie să precizăm că creştinii catolici de rit 
oriental, fugiți de pe teritoriile controlate acum de Rusia, nu au plecat 
numai pentru a-şi putea păstra fidelitatea față de Biserica Catolică şi 
față de ritul lor. Dacă ar fi fost aşa, ajunşi în Moldova, nu ar fi mers atât 
de uşor în bisericile ortodoxe, aşa cum atestă de multe ori prefecții în 
scrisorile lor trimise la Propaganda. Ni se pare, în schimb, că pentru 
aceşti catolici, ca şi pentru greco-catolicii sosiți din Transilvania, 
important era ritul, care nu era diferit de cel al ortodocşilor moldavi, 
precum şi găsirea unui loc pentru a locui şi a mijloacelor pentru a trăi. 

Catolicii de rit latin, în schimb, erau lăsaţi în pace; mai mult, Rusia 
voia să-i protejeze, adică să intervină şi să-i apere când interesul o 
cerea. Trebuie spus că otomanii erau mai puțin intransigenți din punct 
de vedere confesional. Aceştia permiteau practicarea oricărui cult, cu 
condiţia să se plătească tributul”. 

Cum şi printre catolicii moldavi s-a introdus calendarul gregorian, 
cu repercusiunile respective în sfera liturgică, în 1791, prefectul Rocchi 
se întreba dacă aceşti armeni pot să mănânce carne miercurea, lucru 
care le era interzis de calendarul lor negregorian®. In lumea ortodoxă, 
în schimb, rămânea în vigoare calendarul iulian, iar în numărarea 
anilor se raportau la primul an al întemeierii lumii sau „de la Adam”, 
cum se obişnuia să se spună. 

In relaţiile cu necatolicii, prefectul şi misionarii trebuiau să înfrunte 
problema căsătoriilor mixte. Chiar dacă de la Roma primiseră indicații 
să nu le accepte, Rocchi afirmă că „erau constrânşi să le permită”, căci, 


3 Este interesant să facem o observaţie. Chiar dacă în timpurile țarinei nu a existat 
un guvern comunist în Rusia, uniaţii au fost supuşi aceluiaşi tratament aplicat lor de 
comunişti, aliaţi cu principalele autorităţi ortodoxe, în perioada care a urmat celui de 
Al Doilea Război Mondial. 

5 Pentru cei care doresc să aprofundeze subiectul: F. LEBEL, La France et les 
Principautes danubiennes, Paris 1955, 69-73; G. PETROWICZ, L'unione degli Armeni di 
Polonia con la Santa Sede (1626-1686); I. NISTOR, Românii şi Rutenii. 

87 Cf. Documentul XIII, nr. 25. 

38 APF, Fondo di Vienna, 31, 251. 

% Intre anul curent şi cel „al creierii lumii" exista o diferență de 5.508 ani. Anul 1791, 
de exemplu, era, în cronologia ortodoxă locală, 7.229. Este superfluu să adăugăm că 
numerotarea anilor ducea la o origine sacră a Bibliei, aşa cum musulmanii se referă la 
fuga lui Mahomed din Mecca spre Medina, în 622 d.C. 

altfel, aceste cupluri mergeau în zona Bucovinei, ocupată de austrieci, 
unde erau tolerate, sau partea catolică „se pervertea, dacă nu pentru 
altceva, de supărare”, se înțelege, pe misionari şi pe refuzul lor de a 
accepta o astfel de căsătorie”. 


b) Dascălu (cântăreți şi cateheţi) 


Am avut deja ocazia să ne întâlnim cu aceşti cântăreți şi cateheți de 
care se foloseau misionarii atât în funcțiunile liturgice, cât şi în pre- 
darea catehismului. Pentru a ne face o idee mai exactă şi completă des- 
pre ei, credem că este bine să adăugăm alte informaţii despre aceste 
personaje care au avut un rol nu chiar minor între catolici. 

Incă din primele decenii ale secolului”!, misionarii erau ajutați de 
„dascăli”, dar uneori aceştia nu-şi îndeplineau bine datoriile, motiv 
pentru care, în 1725, prefectul Bossi trebuie să ia măsuri împotriva 
dascălilor din Ciubăriu%. In ceea ce priveşte celebrările liturgice, în 
care intervenea şi dascălul şi care se desfăşurau în limba latină, Ausi- 
lia, în 1745, ne spune că aceştia trebuie să fie „oarecum cunoscători ai 
limbii latine... să cânte în toate oficiile divine şi să slujească, în sfârşit, 
în tot ceea ce se poate pentru frumusețea ceremoniilor ecleziastice”*. 

Relatarea lui Di Giovanni din 1762 adaugă că dascălul este scutit de 
tribut, plătind oamenii pentru el, şi că primeşte o sumă nesemnifica- 
tivă de bani la principalele sărbători şi, mai ales, la ziua morților. Misi- 
onarul este mai exact în descrierea datoriilor: „Pentru a micşora efor- 
tul călugărului” şi pentru a-i lăsa o libertate mai mare în îndeplinirea 
îndatoririlor lui, „a fost introdus obiceiul de a ține un dascăl” în toate 
comunitățile, mai ales unde nu locuieşte misionarul. Acesta trebuie să 
ştie limba maghiară şi latină, iar datoriile lui sunt cele de a le preda 
oamenilor catehismul, de a conduce recitarea rugăciunilor, de a cânta 
în timpul Liturghiei solemne şi în timpul funcțiunilor liturgice*. In 
ceea ce priveşte rugăciunile, în afară de cele fundamentale, pe la sfâr- 
şitul secolului, în anul 1790, prefectul Rocchi ne spune că dascălul, de 
exemplu, la Grozeşti, recită cu poporul, „ca obicei”, rugăciunile „şi ac- 
tul de credință, speranță, dragoste şi căință”*. Cum cu ocazia meselor care 
se făceau după înmormântări apăreau diferite abuzuri şi inconveniente, 
la sfârşitul secolului s-a luat hotărârea ca dascălul să fie prezent la 
aceste mese pentru a face rugăciunea şi pentru a păstra caracterul 
religios şi caritabil al meselor, o uzanță care se păstrează şi astăzi”. 


% Cf. Documentul VIII. 
iai 91 Dar deja în relatarea lui Bandulovie, din 1646, acesta a găsit un „dască!” la Bâr- 

ad. 

92 G. CĂLINESCU, „Alcuni missionari cattolici italiani nella Moldavia...”, 153-154. 

933 G. CĂLINESCU, „Alcuni missionari cattolici italiani nella Moldavia...”, 189. 

9 G. CĂLINESCU, „Alcuni missionari cattolici italiani nella Moldavia...”, 210-211. 

% APF, Fondo di Vienna, 31, 115. Autorul îşi aminteşte că şi în anii 1965, dascălul din 
Adjudeni, cu glas tare şi cu multă evlavie şi seriozitate, recita înainte de Liturghie toate 
aceste rugăciuni. 

% ACG, Mold., Scrisoarea cardinalului Borgia din 12 martie 1803. 

In afară de „dascăli”, la începuturile secolului al XIX-lea, în 
comunități apar şi alte persoane cu funcţii stabilite de misionari de 
comun acord cu oamenii. Vom avea astfel feciorii de biserică (prezenţi 
şi pe la 1700, dar nu în toate comunităţile, şi cu un rol mai puţin stabil 
şi precis), adică persoane bătrâne şi cu o viață exemplară, cu funcția de 
a face colecta în timpul Liturghiei, de a face curăţenie în biserică şi în 
cimitir, de a avea grijă de mobilierul bisericii, de a fi împăciuitori între 
persoane şi familii în conflict, de a veghea asupra moralității 
oamenilor”. Apoi este „vătaful”, un tânăr bun şi exemplar, care trebuia 
să vegheze asupra conduitei tinerilor, când se adunau pentru a dansa 
în timpul duminicilor şi al sărbătorilor şi cu ocazia nunțţilor. In plus, 
trebuia să vegheze la ceea ce făceau tinerii după apus şi, dacă erau unii 
care încălcau poruncile, trebuia să-i spună totul, fără parţialitate, 
„dascălului” sau preotului. 

Dar mulţi, mai ales tineri, nu erau de acord cu introducerea acestui 
personaj „incomod”. Vedem aceasta dintr-o scrisoare a prefectului 
Rocchi, din 1778. In misiune se luase hotărârea alegerii în toate 
comunitățile catolice a unei persoane, numite de prefect, „care să 
vegheze asupra bunului mers”. Oamenii nu prea erau de acord cu o 
astfel de persoană, pentru că trebuiau să-i plătească tributul, aşa cum 
îl plăteau pentru dascăl. Ea trebuia să aibă funcţia ingrată de a aduna 
simbria pentru parohi, pentru a evita astfel „aversiunea pe care o au 
creştinii față de misionari, unii fiind constrânşi să o plătească cu forța 
şi cu judecată seculară”. Acesta este un amănunt destul de interesant, 
care ne ajută să înțelegem raporturile dintre credincioşi şi preoți şi în 
această lumină nu foarte idilică. Sărăcia tuturor, laici şi clerici, afecta 
şi relaţiile dintre păstor şi turma sa, relaţii încordate când i se cere 
săracului să împartă cu un altul minimul său necesar pentru viaţă. In 
scrisoare, misionarul vorbeşte şi despre postul respectat de catolici şi 
de ortodocşi în a treia zi de Paşti şi Crăciun, pentru că în aceste zile 
„religia dominantă nu ar permite muncile servile”*. Ne dăm seama 
astfel că, în acelaşi timp cu consolidarea comunităţii, misionarii voiau 
să introducă acele structuri existente în acea perioadă în comunitățile 
catolice occidentale, adică să lărgească spaţiile apostolatului lor şi în 
mediul civil şi moral al oamenilor, controlându-le ritmul şi evoluţia, şi, 
dacă era posibil, luând măsuri împotriva celor care încălcau poruncile. 

Apoi urmează figura clopotarului. Acesta trage clopotele pentru 
funcțiunile sacre, când vede apropiindu-se o furtună pentru a împrăş- 
tia norii periculoşi şi grindina; în plus, şi el va ține curată biserica şi 


9 Până în timpurile noastre, feciorii de biserică au păstrat în majoritatea comuni- 
tăților o autoritate morală indiscutabilă. In biserică, ei au locul lor în fața comunității. 
Şi în anii '70, autorul era învățat de părinţi să aibă un respect profund faţă de ei, ca şi 
față de dascăl. 

9% G. CĂLINESCU, „Altre notizie sui missionari cattolici italiani...”, 507-508. 

clopotele”. Dar, pentru cel de-al doilea scop, figura vătafului şi a 
clopotarului nu mai apar în documente, dar probabil că misionarii le 
simțeau deja necesitatea pentru un mers mai bun al comunității". 


1.2. Viaţa socială şi credinţa catolicilor 


După această prezentare a comunităţii catolice, prezentare în tim- 
pul căreia am vrut să evidenţiem organizarea lor în jurul centrelor pa- 
rohiale, creşterea lor numerică, mai ales în a doua parte a secolului, şi 
persoanele cu o anumită funcție publică încredințate lor de misionar!!, 
trecem acum la analizarea unor aspecte ale vieţii sociale şi de credință 
a catolicilor, pentru a avea astfel o idee mai clară şi completă asupra 
misiunii moldave privite de jos, chiar dacă nu putem înțelege complet 
mersul misiunii, al turmei, necunoscându-i pe păstori, adică pe misio- 
nari; dar asupra acestora, asupra vieţii şi activităţii lor, ne-am oprit 
destul în capitolele al doilea şi al treilea. 

La sfârşitul secolului al XVII-lea, sub prefectura lui Volponi, şi apoi 
la începutul secolului următor, în timpul prefecturilor lui Zavoli şi 
Fischer, în afară de diferitele invazii ale tătarilor (cea mai cutremură- 
toare fiind cea din 1716), Moldova a fost teatrul a patru războaie între 
turci, ruşi, suedezi şi poloni, ce au avut drept consecință o devastare şi 
un dezastru cum rar s-au întâlnit în istoria acestei țări'?. In 1720, 
misionarul D'Amelio ne descrie trista şi devastatoarea situaţie în care 
se afla țara: oamenii sufereau de foame şi mureau de ciumă, iar lupii 
bântuiau prin satele aproape pustiite!%; hoţii erau prezenți peste tot şi 
tătarii deveneau tot mai amenințători, aducând moarte şi nenorociri, 
în ciuda intervenţiei din anul 1727, energice, a domnitorului Grigore al 
II-lea Ghica pentru a-i bloca pe aceşti duşmani înfricoşători în terito- 
riul deja acordat lor pentru păscut. 

In câteva cuvinte, aceasta era situația generală a Moldovei, când, în 
1722, noul prefect Bossi a scris la Propaganda că, sosind în Moldova şi 
vizitând în fugă misiunea, a întâlnit printre catolicii săi „puţină respec- 
tare sau, mai bine spus, nici o ordine în privința poruncilor lui Dum- 
nezeu şi ale Bisericii”1%. In 1725, scriind la Propaganda, printre alte 


% Cum feciorii de biserică nu primeau nici o remuneraţie de la preot, datoria de a ţine 
curată biserica trece curând în grija clopotarului, care este plătit cu o sumă mică şi ia 
în arendă nişte bucăţi din pământul parohiei. Până în timpurile noastre, lui i se cuve- 
nea şi fânul şi iarba care creşteau în partea liberă a cimitirului, chiar dacă în unele 
parohii el le lăsa să crească şi printre crucile de pe morminte. 

100 APF, Moldova, 7, 511-514. 

11 În secolul al XIX-lea, funcţia şi persoana „dascălului” vor fi stabilite şi confir- 
mate de vicarul apostolic sau de prefect. 

102 G. CĂLINESCU, „Alcuni missionari cattolici italiani nella Moldavia...”, 10-14. 

103 Apr, Moldova, 3, 279. 

104 APF, Moldova, 3, 372-373. 

1% F, Pall, „Le controversie tra i minori conventuali e i gesuiti nelle missioni di Mol- 
davia (România)”, 319. 

probleme expuse cardinalilor, oferă şi detalii foarte vii şi realiste asu- 
pra stării mizerabile în care se afla viața oamenilor!%, remarcând însă 
că aceşti sărmani credincioşi ai săi erau atenţi la ceea ce spunea misio- 
narul şi erau dispuşi să nu mai comită anumite păcate, fapt care îi mân- 
gâia puţin sufletul de misionar: 


În acest an (1725, n.n.), la spovezi am descoperit o îmbunătăţire sensibilă, 
deoarece am observat deja că anumite păcate nu le mai mărturiseau sau le 
ţineau ascunse cu încăpățânare; mulți se apropiau de preot din obişnuinţă, 
şi nu pentru că ştiau cât de important este sacramentul Pocăinţei, acum 
văd cerul lăudat, conştiinţa schimbată, şi în diferite alte aspecte... observ 
un alt sistem puţin mai atent la legile preasfinte. 


Deşi credincioşii se supun păstorului şi vin să se spovedească, nefiind 
încăpățânațţi şi greoi de cap, misionarul observă însă alte aspecte nega- 
tive în sufletul lor, mai exact, superstițiile, vrăjitoriile şi alte lucruri de 
acest gen. 

Atmosfera politică din Moldova, după teribilele războaie şi invazii 
menționate mai sus, este tulburată în a doua jumătate a celui de al pa- 
trulea deceniu de un alt război între ruşi, turci şi austrieci, iar prefec- 
tul Manzi ne descrie noua pustiire în care se afla ţara, incluşi fiind, se 
înțelege, şi catolicii, şi puţinii misionari!%. Cadrul misiunii poate fi 
completat cu informaţiile oferite de episcopul Jezierski, după ce a 
vizitat dieceza în 1741!%. În aceste scrisori ale lui nu putem găsi însă 
alte amănunte despre starea vieţii populaţiei, despre obiceiurile ei, cali- 
tăți şi limite în trăirea credinței etc. 


1.2.1. Catolicii în relatarea lui Ausilia (1745) 


Mai bogat în detalii este raportul lui Ausilia din 17451. După o 
scurtă prezentare geografică, misionarul scrie că în această provincie, 


1% „Cea mai mare parte a acestor sărmani catolici, în principal, femei şi copii, sunt 
goi şi abia au o cămaşă care îi acoperă, motiv pentru care stau în colibele lor subterane, 
numite în această limbă bordeie; acolo stau la căldură toată iarna, care durează cel 
mult şase luni, se hrănesc cu mei măcinat cu nişte mori manuale, frământat şi copt în 
mai puțin de o oră, beau puţină apă şi aşa petrec; în astfel de vremuri, este aproape 
imposibil să vină măcar la Liturghie, chiar dacă preotul locuieşte acolo; apoi, pe timpul 
verii, îşi părăsesc bordeiele şi merg pe câmp sau prin păduri şi pe păşuni şi nu se mai 
întorc decât în vremea retragerii”: G. CĂLINESCU, „Alcuni missionari cattolici italiani 
nella Moldavia...”, 154. 

107 „Un singur lucru reuşeşte să mă uimească, anumite, ba chiar infinite, bleste- 
mate superstiții, prea înrădăcinate în inima acestui popor ignorant, iar ceea ce mă în- 
tristează cel mai mult este gândul că acestea distrug imediat credinţa însăşi, pentru că 
în nevoi, pericole şi urgenţe recurg la anumite descântătoare, aşa numesc ei anumite 
femei experimentate în această artă atât de perfidă”: G. CĂLINESCU, „Alcuni missionari 
cattolici italiani nella Moldavia...”, 156. 

108 Apr, Moldova, 4, 303-313. 

109 APF, Moldova, 4, 131; 316-321. 

110 G. CĂLINESCU, „Alcuni missionari cattolici italiani nella Moldavia...”, 183-200. 

„hrănită mediocru”, există „aproape întotdeauna” pericolul unei noi 
invazii a turcilor, chiar dacă ţara îi este tributară Inalţii Porţi, tătarilor, 
sau „hoţilor şi duşmanilor credinței”. 

In ceea ce priveşte „relele” spirituale pe care le găseşte Ausilia prin- 
tre credincioşii săi, dintr-o citire atentă a scrierii sale se pot descoperi 
două motive despre care autorul crede că stau la baza multelor lipsuri, 
obiceiuri şi abuzuri care trebuie dezrădăcinate: a) nivelul de viață 
foarte scăzut; b) influența ortodocşilor!!!. După cum vom vedea mai de- 
parte, chiar şi fostul misionar Giovanni Frontali considera că una din- 
tre cauzele relelor spirituale ale catolicilor provenea tocmai de la orto- 
docşi!!?, nu pentru că aceştia ar fi vrut „să-i contamineze” pe catolici 
cu uzanțele şi superstiţiile lor etc., ci pentru că acesta era contextul 
„spiritual” în care trăiau, nefiind instruiți, după cum afirmă misio- 
narii, de către preoţii lor. 

Catolicii „nu au greşeli formale în credința noastră sfântă”, dar, 
spune Ausilia, „uneori par să se amestece spinii erorilor materiale”. De 
exemplu, catolicii cred că „schismaticul în religia lui se poate mântui”, 
pentru că numai „Dumnezeu ştie cum stau lucrurile privitoare la cre- 
dință”. Şi atunci credincioşii erau mai puțin intransigenţi decât preoții, 
care credeau cu fermitate că „extra Ecclesiam [catolică, se înțelege], 
nulla salus”. Se poate observa apoi nu atât indiferența religioasă a po- 
porului, cât, mai ales, un fel de fatalism şi o lipsă de voinţă în a da sens 
şi valoare morală activității umane. In plus, omul este incapabil să 
înțeleagă valoarea şi semnificația acțiunilor sale; consideră că este sufi- 
cient să respecte legile divine pe care i le învață misionarul şi că nu mai 
este nevoie să se întrebe dacă ceea ce face este bine sau rău: „Dum- 
nezeu ştie dacă noi, oamenii, făcând ceva, este făcut bine sau rău; Dum- 
nezeu a dat legile, iar cel care ține legea lui nu-l înşală”!*5. 

In fața poruncilor divine, în fața Bisericii şi a legilor sale, în fața 
vieții înseşi, omul nu trebuie niciodată să se întrebe de ce este aşa, şi 
nu altfel. Totul a fost stabilit de Dumnezeu, iar nouă nu ne rămâne alt- 
ceva decât să respectăm voința divină: „Dumnezeu este vinovat, aşa a 
vrut Dumnezeu, aşa a determinat Dumnezeu prin numitele legi”. Apoi, 
gândind cu criterii doar materiale, precum şi din cauza refuzului lui de 
a înțelege, de a aprofunda conţinutul credinței, catolicul moldovean, influ- 
ențat de o mentalitate ortodoxă, destul de înrădăcinată şi răspândită, 


11 Într-adevăr, la numărul 19 sunt prezentate „cauzele principale ale greşelilor sau 
abuzurilor în folosirea religiei de către catolicii noştri... O foarte mare şi crasă igno- 
ranță a poporului, care este robit de nevoile trupului din cauza poverii tributurilor 
foarte mari pe care le plătesc... o altă cauză mai puternică provine din exemplul acestor 
schismatici... cu care trebuie să locuiască ei [catolicii, n.n.]”: G. CĂLINESCU, „Alcuni 
missionari cattolici italiani nella Moldavia...”, 187. 

112 Relatarea lui Frontali din 1764, în G. CĂLINESCU, „Altre notizie sui missionari 
cattolici italiani...”, 479. 

113 In sfârşit, filozofie de oameni mizeri, care îşi imaginează că Dumnezeu însuşi 
se complace să-i favorizeze pe «cei care au noroe»”: G. CĂLINESCU, „Alcuni missionari 
cattolici italiani nella Moldavia...”, 89. 

vrea să rămână în nesiguranța lui, în lumea lui ambiguă şi puțin anga- 
jantă; nu se arată atât de entuziast în fața a ceea ce spune misionarul. 
Prin urmare, cuvântul lui (ca mesager al lui Dumnezeu) are o valoare 
relativă: „părintele misionar nu a fost primit la curtea lui Dumnezeu, 
de aceea, nu ştie nici poruncile sale, nici cele privitoare la credință”. 

In continuare, sunt prezentate unele dintre superstiţiile cele mai 
răspândite printre catolici: vrăjitorii, descântece, obiceiuri şi practici 
puţin catolice!!*, şi se constată cu multă neplăcere că toate mijloacele 
pastorale nu aveau nici un efect în extirparea acestor rele. Misionarul 
ar fi voit să folosească mijloace coercitive, dar, spune el, „nu avem nici 
un braț... nu putem să corectăm oile noastre după moralitatea bună cu 
rigorile obişnuite adoptate de antecesorii noştri, pentru că unii, din 
cauza vieţii foarte rele, nu pot fi împiedicaţi pentru că domnitorul a 
interzis... cu condiția ca acestea să fie cazuri de conştiință”"!>. 

Misionarul se arată indignat împotriva acestei prevederi a domnito- 
rului de a interzice orice pedeapsă, cu excepţia celor spirituale, pentru 
a corecta viața credincioşilor. El le expune cardinalilor toată neliniştea 
lui, dar cum domnitorul nu se răzgândise, se teme „că, crescând puţin câte 
puţin nelegiuirea tot mai mult, vor ajunge să nu mai asculte aten- 
ționările salutare ale celui care îi conduce”. In plus, misionarii nu mai 
erau scutiți de taxe, aşa cum „le acordase împăratul ture în virtutea ac- 
tului pe care îl aveau în reşedinţa respectivă, reducându-se misionarii 
la o astfel de mizerie încât nu mai aveau nici maestru de biserică (das- 
căl, n.n.), nici slujitori în slujba oamenilor”, astfel încât sărmanii misio- 
nari erau constrânşi să „treacă de la biserică la grajd”. Apoi, de la cre- 
dincioşi misionarii nu pot aştepta nici un ajutor, nici o pomană, pentru 
că „nu aveau nici pentru ei înşişi”. 

Numărul 20 ne lasă puţin descumpăniţi. Ausilia crede că remediul 
cel mai potrivit pentru a dezrădăcina aceste abuzuri şi dezordini ar fi 
„aceleaşi care se foloseau deja, declarându-le în predici şi exortaţii să se 
abțină de la astfel de abuzuri şi erori”. Dacă misionarul se referă la con- 
ventuali, atunci înseamnă că aici merită spus „medice, cura te ipsum”. 
Este posibil, însă, că şi Ausilia să fi vrut să-i pună în gardă pe misio- 
narii săi să fie atenţi să nu cadă în aceleaşi erori pe care le condamnă. 


t „Unii din acest popor al nostru se folosesc de aceasta datorită înclinaţiei mai 
mari a sufletelor lor spre vrăjitorie, ruperi de vrăji, malefice şi benefice, folosind, de ase- 
menea, usturoi şi excremente de animale necurate, făcând cu acestea cruci reiterate la 
ferestre şi uşi, pentru a îndepărta, cum spun ei, spiritul zburător, sunt foarte atenţi să 
creadă în vise...; unii au grijă să nu dea ceva din casele lor în zilele de luni, miercuri şi 
vineri, de teamă să nu provoace pagubă... dacă parohul nu este atent, unii încearcă să 
pună o monedă în mâna morţilor înainte de îngropare, ca să poată plăti cu aceasta tre- 
cerea. Abuzurile ne fac să intervenim şi la mesele care urmează la moldavi, care, termi- 
nându-se, se roagă pentru răposaţi dansând şi sărind”: G. CĂLINESCU, „Alcuni missio- 
nari cattolici italiani nella Moldavia...”, 186. 

15 Credem că în spatele acestei prevederi a domnitorului este şi ierarhia ortodoxă 
care, cu toate că pedepsea cu cea mai mare severitate trecerea unui ortodox la catoli- 
cism, nu păstra această metodă dreaptă şi pentru misionarii catolici. 

De mai multe decenii, observă misionarul, „dată fiind invazia tăta- 
rilor datorată războaielor cu moscoviţii şi cu alte puteri”, catolicii, pen- 
tru a nu fi luaţi sclavi, se ascundeau deseori în păduri şi rămânând ast- 
fel reci în credinţă şi „imitatori ai superstiţiilor şi maximelor schisma- 
tice” (din nou se observă convingerea sa că ortodocşii influențează ne- 
gativ comportamentul catolicilor). In perioada relatării sale, datorită 
timpurilor de pace şi activității misionarilor, mulţi catolici vin la Litur- 
ghie nu doar duminica, ci şi în timpul săptămânii. De asemenea, misio- 
narii îi convertiseră pe unii catolici trecuţi la ortodoxie prin căsătorie, 
lucru pe care l-au făcut şi cu mulți calvini şi luterani, „precum şi cu un 
catolic făcut turc”. Dar acesta, pentru a-şi salva pielea, a fost trimis de 
vice-prefect în Polonia (f 350)116. 


1.2.2. Practica sacramentală 


Trăind în mijlocul ortodocşilor, observă fostul misionar Frontali în 
1764, în lunga şi importanta sa scrisoare trimisă Propagandei’, cato- 
licii suferă influența lor religioasă „superstițioasă”. Fără a intra în 
detaliile acestei influențe, misionarul ne furnizează informaţii scurte 
despre practicarea sacramentelor. 

Cu ocazia naşterii, unii catolici țineau copiii mai multe luni fără a-i 
boteza, spunând că astfel vor creşte mai repede. Apoi mai era problema 
naşilor ortodocşi ceruți de catolici fie datorită prieteniei, fie din alte 
motive şi interese. 

In cazul Impărtăşaniei, unii voiau să fie administrată repede co- 
piilor lor, observând că în Biserica Ortodoxă aceştia erau botezați, îm- 
părtăşiți şi miruiţi într-o singură celebrare. In schimb, misionarii îi 
pregăteau pe copii pentru prima Impărtăşanie din momentul în care 
împlineau vârsta de 11 sau 12 ani, urmând principiul că trebuie să 
înveţe bine catehismul şi să fie conştienţi de ceea ce vor primi în Euha- 
ristie. 

In ceea ce priveşte sacramentul Pocăinţei, mulți se spovedeau la 
Paşti şi la Crăciun şi cu ocazia sărbătoririi patronului bisericii. Alții 
amânau spovada, nereuşind să se împace cu cei cu care s-au certat. Fiind 
neîmpăcaţi cu fraţii lor, nu puteau să se reconcilieze cu Dumnezeu. Dar 
motivele pentru care amânau spovada nu erau doar spirituale, ci şi de 
alt gen, iar misionarul reuşeşte să le identifice foarte bine, ca unul care 
împărtăşise mai multe decenii existența acestor sărmani oameni. Se 
observă cu uşurinţă că, în fond, aceşti oameni nu erau nici ostili, nici 
indiferenți față de Biserică şi față de tot ceea ce spunea misionarul. Mai 
curând, tributurile şi marea mizerie în care trăiau constituiau motivele 
faptului că stăteau departe de sacramente. Fără a face judecăţi pripite, 


116 G. CĂLINESCU, „Alcuni missionari cattolici italiani nella Moldavia...”, 198. 
117 G. CĂLINESCU, „Alcuni missionari cattolici italiani nella Moldavia...”, 479 ş.u. 

Frontali afirmă în 1764 că, pentru a-i înțelege pe aceşti oameni, „ar 
trebui să stai cu ei”118. 

Câţiva ani mai târziu, în 1769, prefectul Carisi ne oferă alte 
informaţii cu privire la practicarea pocăinței de către credincioşii săi. 
El cere Propagandei pentru credincioşii săi dispensa de a-i spovedi şi 
împărtăşi şi în Vinerea Sfântă, pentru că aşa erau obişnuiţi, iar 
„obiceiul şi ignoranţa îi făceau insensibili în faţa oricărei încercări de 
convingere” de a veni să se spovedească înainte; ei vin să se 
spovedească „atunci când le tună”. Altfel, mulți ar fi rămas fără 
îndeplinirea preceptului pascal. A fost cerută apoi permisiunea de a 
considera ca îndeplinire a preceptului în biserică numai duminica, 
pentru că erau antrenați în muncă. Dacă nu se acorda această 
permisiune, „se puteau pierde multe suflete care, fiind ignorante, 
locuiau ca animalele în păduri îndepărtate de biserică, gândindu-se 
poate puţin la Spovadă şi Impărtăşanie, dacă nu ar fi fost stimulate fie 
de rude, fie de prieteni”. 

In timpul Adventului, Liturghia se celebra înainte de zorii zilei, 
pentru că aceşti țărani se întorceau acasă după aceea, mâncau în grabă 
şi mergeau la muncă. Mergând la Liturghie, se spovedeau, se 
împărtăşeau şi apoi nu mai erau văzuţi tot anul la spovadă, „şi nici 
măcar nu-şi făceau scrupule pentru aceasta, chiar dacă erau 
atenționaţi în biserică”. Se cerea să se considere această spovadă şi 
împărtăşanie ca îndeplinirea preceptului pascal, existând altfel 
pericolul de a declara excomunicate foarte multe persoane!!?. 

In ceea ce priveşte Ungerea bolnavilor, se observă că atunci, ca şi 
astăzi, mulți credeau că primirea acestui sacrament anunță o moarte 
apropiată, iminentă, deşi, „dezgustați de durere, sau de mizerie, îl 
cereau ca să moară mai repede”. Dar, lucrând asiduu, misionarii au 
reuşit să îmbunătățească practicarea tuturor acestor sacramente. De 
exemplu, primind Ungerea bolnavilor, unii tineri „se fereau să danseze 


118 Cât de mare este isnoranţa religioasă a unor catolici se poate observa din nişte 
rânduri ale lui Frontali, puţin cam dure, dar care spun multe nu doar despre nivelul 
spiritual scăzut al lor, ci şi despre viața devenită atât de dură din cauza tributurilor 
care trebuie plătite fie călugărului, fie boierului, fie domnitorului, fie reprezentantului 
Inaltei Porţi: „Este adevărat că sunt de toate felurile şi atât de ignoranţi încât nu se 
disting de animale; dar se încearcă o mare răbdare şi o mare prudenţă, aceştia fiind din- 
tre aceia care stau ascunşi în marile păduri pentru a nu fi descoperiți ca să plătească 
tributul, care, dacă ar veni şi s-ar arăta la biserică, ar suporta tiranii şi, în ciuda nepu- 
tinței, ar fi forțați într-un fel să plătească; într-adevăr, din cauza acestora se suferă, 
pentru că nici măcar nu au încredere în misionar, apoi, când misionarul îi poate ajuta 
cu ceva, spun unde pot fi găsiţi, şi stau aşa ascunşi până când pot, cu câteva piei de ani- 
male sălbatice, să adune bani pentru a cumpăra doi viței şi vreo vacă, iar apoi stau cu 
ceilalți cât timp pot plăti, nu doar unii dintre catolicii noştri, dar şi foarte mulţi schis- 
matici; şi presupun că, dacă nu ar fi mizeriile acelor mari tributuri, s-ar spovedi mai 
des decât unii din Italia”: G. CĂLINESCU, „Alcuni missionari cattolici italiani nella Mol- 
davia...”, 479. 

119 G. CĂLINESCU, „Alcuni missionari cattolici italiani nella Moldavia...”, 500-501. 

datorită ungerii pe care au primit-o la picioare, deşi era ceva indife- 
rent”, iar alții o primeau chiar de mai multe ori. 


a) Inmormântările 


Ajungând cu răposatul la cimitir, era obiceiul de a pune în mâna 
răposatului o monedă cu care ar fi trebuit să plătească intrarea în cea- 
laltă viaţă; alteori se arunca în mormânt vin, pentru ca răposatul să nu 
sufere de sete. De asemenea, în timpul înmormântării se trecea deasu- 
pra mormântului un animal sau o găină, care apoi era gătită şi împăr- 
țită participanţilor la înmormântare. Dacă aceste obiceiuri au dispă- 
rut cu timpul din comunităţile catolice moldave, au supraviețuit însă 
unele superstiții, descântece şi farmece, care au ajuns chiar până în 
zilele noastre!?!. 

Un alt obicei combătut de misionari era cel al praznicelor făcute 
după înmormântări. S-a întâmplat să moară un sărac, afirmă Frontali 
în 17641%, care a lăsat ca moştenire doar o vacă şi doi boi. Soţia, care 
rămânea cu o familie foarte săracă, era capabilă să taie vaca şi să vândă 
un bou pentru a face un praznic mare, unde unii beau prea mult, che- 
mând şi persoane care nu aveau atât de mare nevoie (semn că nu chiar 
toți erau săraci). La sfârşit, ca şi astăzi, se dădea un colac şi o lumânare 
aprinsă tuturor, „cum făceau şi schismaticii, fără a şti de ce”, şi se în- 
tâmpla să nu rămână nimic de dat misionarului pentru înmormântare 
şi pentru Liturghie. Acest obicei era frecvent mai ales în comunită- 
țile în care catolicii trăiau împreună cu ortodocşii, iar misionarii îi 


12 Deseori aceste practici se observă şi astăzi la înmormântările ortodoxe. Cât pri- 
veşte înmormântarea catolică, ne vine în minte cazul unui preot de după război, în 
parohia Adjudeni. Dacă se întâmpla să fie iarna înmormântarea unuia cu o stare mai 
bună şi acesta era dus la cimitir cu obişnuita căciulă de blană de miel, preotul nu se sfia 
să-i ia căciula şi să i-o dea unui țăran sărac; pe capul răposatului se punea căciula folo- 
sită de norocos şi părintele încheia schimbul cu câteva cuvinte: La ce-i foloseşte o că- 
ciulă nouă şi frumoasă răposatului? Şi toţi erau de acord cu gestul lui. In afară de 
aspectul un pic hilar al episodului, se poate observa cum au fost dezrădăcinate din co- 
munitățile catolice multe practici mai puţin creştine, care probabil că în alte părţi ale 
lumii ar fi fost considerate astăzi ca un patrimoniu cultural unde trebuie pusă sămânța 
evanghelică. 

121 Chiar dacă nu sunt menţionate expres, credem că este bine să prezentăm în câ- 
teva cuvinte unele dintre ele, care nici astăzi nu au dispărut complet. Dacă îți trece prin 
faţă o pisică neagră, vei avea probleme. Dacă o cucuvea cântă pe casa ta sau în grădina 
ta, în familie sau printre rudele apropiate, cineva va trece curând la odihna veşnică. Nu 
trebuie să treci noaptea prin faţa cimitirului, pentru că rişti să întâlneşti vreun mort 
care te ia de gât şi te duce cu el în viața de dincolo. Întâlnirea unei persoane care merge 
cu găleata să ia apă înseamnă că vei avea o zi urâtă. Apoi mai este o serie lungă de des- 
cântece rezervate țigăncilor corturărese, de care multă lume se fereşte; dar unii li se 
adresează, dornici să descopere ce le rezervă viitorul. Mai erau apoi, mai sunt şi acum, 
nişte bătrâne cu anumite puteri magice, care te „vindecau” de anumite boli, sau dez- 
legau de legături nefaste tineri şi tinere care nu îşi găseau sufletul pereche. Şi lista ar 
putea continua. 

122 G. CĂLINESCU, „Alcuni missionari cattolici italiani nella Moldavia...”, 480-481. 

îndemnau zadarnic să nu facă „astfel de demonstrații”, ci să împartă 
ce pot celor mai săraci; ei răspundeau că „aşa se obişnuieşte”. 

Printre catolici şi ortodocşi mai era apoi un alt obicei, care a dispă- 
rut ulterior dintre catolici, ca rezultat al muncii apostolice a misiona- 
rilor. Cu o seară înainte de înmormântare, băieţi şi fete se adunau în 
casa răposatului şi în curte, se aprindea un foc mare, în jurul căruia 
dansau şi strigau toată noaptea, acestea constituind „reminiscențe pă- 
gâne, datorate şi faptului că erau observați de schismatici”, după cum 
observă Frontali. Credem că este o reminiscență păgână, aşa cum, de 
altfel, au rămas încă multe în folclorul românesc, dar nu reprezintă 
obiectul lucrării noastre, motiv pentru care nu mai adăugăm nimic în 
această privinţă. Este interesantă, însă, observația misionarului: tine- 
rii catolici făceau totul pentru a fi văzuţi de ortodocşi, ca şi cum ar fi 
avut un sentiment de vinovăţie sau de inferioritate în fața unor oameni 
care aveau anumite obiceiuri pe care ei nu le-au moştenit de la înain- 
taşii lor. 

Morţii erau înmormântați în pământ, în sicrie din lemn, iar pe mor- 
mânt se aşeza o cruce din lemn sau piatră, uneori cu numele răposatu- 
lui. În timpul sărbătorilor mari (Paşti, Crăciun şi, mai ales, la ziua mor- 
ților, rudele şi cei din familie se adunau la cimitir, la mormânt, aprin- 
zând o lumânare, punând o pâine şi dându-i misionarului o para („cu 
valoarea de 7 monede papale”). Misionarul îi dădea o treime din va- 
loarea acestei mici oferte dascălului, care, aşa cum am spus, era scutit 
de tribut, plătind oamenii pentru el. 

Impotriva exagerărilor praznicelor care se dădeau imediat după 
celebrarea religioasă a înmormântării!%, în viitor se vor ridica împo- 
trivă toţi, prefecți şi misionari. Cu această ocazie, se bea prea mult şi 
se discuta fără rost; în sfârşit, se pierdea caracterul religios al întâl- 
nirii. In locul praznicelor, misionarii insistau asupra participării la 
Liturghie şi la sacramentele Spovezii şi Impărtăşaniei, asupra rugăciu- 
nii şi a pomenilor. Acestea erau operele într-adevăr folositoare sufletului 
răposatului. Dar atât Rocchi, cât şi succesorii săi nu au reuşit să dezră- 
dăcineze complet aceste obiceiuri, care mai persistau încă. Ele făceau 
parte din acel „patrimoniu” al poporului, cu rădăcini profunde în suflet 
şi în mentalitate!?. 


123 Un obicei, afirmă misionarii, cu care catolicii au venit din Transilvania, chiar dacă 
aceeaşi realitate se putea şi se poate observa şi printre ortodocşi. 

124 Aici ne permitem o reflecţie a noastră, care sperăm să fie utilă pentru înțelegerea 
unui „de ce” al acestor obiceiuri: Pentru acest mic grup de catolici, deseori izolat de 
ortodocşi, întâlnirea cu ocazia „bâlciurilor” reprezenta un moment oarecum rar pentru 
a se cunoaşte, pentru a comunica între ei, pentru a lega relaţii de prietenie şi pentru a 
schimba idei, precum şi pentru a cumpăra sau vinde câteva kilograme de porum, car- 
tofi, ceapă ete. Apoi ne gândim la tineri, care îşi puteau găsi astfel un suflet pereche în 
afara micii lor comunităţi. In sărăcia lor, sărbătoarea patronului reprezenta o fugă de 
cotidianul apăsător, pentru a găsi puţină veselie, precum şi pentru a-şi arăta lor înşişi 
că sunt capabili şi de schimburi comerciale şi că puteau să se întoarcă acasă cu nişte 
bănuţi în plus. 

In ceea ce priveşte înmormântările, praznicele care se dădeau îşi gă- 
seau o justificare în însăşi dorința rudelor de a-şi dovedi lor însele şi celor- 
lalți țărani din sat că, până la urmă, nu erau atât de săraci cum părea 
la prima vedere. Pentru a bloca abuzurile şi inconvenientele, aşa cum 
am spus, în ultimii ani ai secolului s-a luat hotărârea, aprobată şi de 
Propaganda, de a-i cere dascălului să fie prezent la aceste praznice pen- 
tru a face rugăciunea înainte şi după praznic şi pentru a veghea ca să nu 
se piardă caracterul religios al întâlnirii!%. 

Sintetizând, credem că abuzurile atât de condamnate, probabil şi în 
mod exagerat de misionari, îşi găsesc o explicaţie în nivelul foarte scă- 
zut de trai al unui popor care, cel puțin de câteva ori pe an, pentru scurt 
timp, voia să uite de dificultăţile şi de suferințele care îl loveau. 

Taxele stolare erau în raport cu nivelul economic scăzut al poporu- 
lui. Liturghiile cântate erau foarte rare; iar pentru înmormântări, unele 
rude nu puteau să plătească nimic, fiind foarte sărace. Unii înstăriți îi 
aduceau misionarului, la sărbătorile mari, o pâine sau patru ouă. Fe- 
meile, după naştere, dădeau o găină. Oamenii îşi împărțeau astfel cu misio- 
narul viața lor săracă (când aveau lapte şi mămăligă pentru a mânca, 
se considerau fericiți)!%, dar demnă, întrucât nu găsim nici în această 
relatare, nici în altele, vreun indiciu că țăranii catolici ar fi avut obice- 
iuri rele. 


b) Căsătoriile 
* Căsătorii „anormale” la laşi 


Dacă față de sărmanii catolici din sate, misionarii, chiar dacă îi con- 
damnau şi combăteau erorile în care trăiau, dădeau dovadă de compa- 
siune față de sărăcia lor, ni se pare că nu aveau o impresie foarte pozi- 
tivă față de „dezertorii” şi „străinii” din capitală, chiar dacă „unii din- 
tre ei trăiau oarecum civilizat”. Aici se întâmplă lucruri neîntâlnite în 
sate. De exemplu, în 1791, Rocchi ne povesteşte cazul unei tinere cato- 
lice de origine germană, Lucia Schabert, care s-a căsătorit la Iaşi cu un 
luteran rus. După doar două săptămâni, părinții şi toate rudele tinerei 
l-au alungat pe soț!2. Probabil, soţii aveau puţine lucruri în comun, iar 
diversitatea limbii, a culturii, mentalităţii şi religiei erau atât de puter- 
nice încât căsătoria lor a ajuns repede la faliment. 

Am menţionat acest caz şi pentru a sublinia un alt aspect nu lipsit 
de importanță. Dacă uneori sunt prezentate cazuri de căsătorie în afara 
normelor (printre fugarii din Transilvania)!'%, nu se întâmplă la fel în 


125 AcG, Moldavia, Scrisoarea card. Borgia din 12 martie 1803. 

126 Catolicii, scrie prefectul Oviller în 1764, „din cauza mărimii tributului şi a sără- 
ciei lor extreme, locuiau în căsuțe făcute în stilul colibelor, şi au biserici din lemn, foarte 
sărace”: G. Călinescu, „Alcuni missionari cattolici italiani nella Moldavia...”, 485. 

127 Cf. Documentul VIII. În anul următor, 1792, fratele nefericitului soţ, baronul 
Herbert, sol împărătesc la Constantinopol, se interesează pentru obţinerea anulării 
căsătoriei fratelui său: cf. Documentul IX. 

128 G. CĂLINESCU, „Alcuni missionari cattolici italiani nella Moldavia...”, 482. 

mediul satelor catolice, unde stabilitatea căsătoriei este favorizată şi de 
viața comună şi uniformă. In scrisorile şi relatările prefecţilor nu se 
vorbeşte, printre altele, de divorțuri, de conviețuiri sau de concubinaj. 
Cazuri de acest gen, în schimb, se întâlnesc uneori numai printre unii 
dintre fugarii din Transilvania. In comunităţile catolice compacte şi 
închise, în mentalitatea şi tradiția catolică puternică cu care au venit 
oamenii din Transilvania, aceasta fiind o tradiție apărată cu mult zel 
de misionari, unitatea şi indisolubilitatea căsătoriei rămâneau un lu- 
cru sfânt. 

Revenind la comunitatea mică şi cosmopolită din laşi, Rocchi ne 
furnizează în 1792 alte informații despre polonii catolici care veniseră 
aici. În timpul războiului, aceştia „fie erau ofițeri, fie jucători de cărți, 
care nu se apropiau niciodată de biserică, ale căror scandaluri erau 
prea evidente, care vindeau şi îşi împrumutau metresse şi pe care unii 
bețivi îi dăduseră afară din biserică o dată veniți cu metresse-le lor la 
târg”!%. Doi ani mai târziu, Rocchi vorbeşte despre un alt polon, Anto- 
nio Jacobaski, care conviețuia cu o oarecare Lucia Jacobi, originară din 
Odorhei, calvină, provocând un scandal public. Prefectul cere faculta- 
tea de dispensă, pentru a putea celebra căsătoria lor. Nu a fost posibilă 
separarea lor şi, într-o scrisoare ulterioară din 28 august 1794, îşi 
exprimă nemulțumirea pentru că nu a reuşit să-i separe: „In prezent 
trăiesc fără frică de Dumnezeu şi fără lege; şi tot scandalul provine de 
la străini, care în prezent se adună aici din toate părțile şi, în special, 
de la hotarele vecine”. Aminteşte apoi despre o altă catolică, văduva unui 
luteran, care acum vrea să se căsătorească cu un alt luteran, „mai 
nenorocit decât primul”!%. Şi aceste cazuri de căsătorii mixte, care îi pro- 
voacă frământări prefectului, nu se mai terminau; alte scrisori care au 
urmat reflectă aceeaşi realitate puţin catolică din capitală. In 1794, 
acelaşi Rocchi povesteşte cazul văduvei unui răposat luteran, Petru Lune, 
prusac, de meserie fierar. Văduva, rămasă cu doi copii, vrea să se căsă- 
torească cu un alt prusac, luteran, care lucrase cu soțul ei. Văduva se 
angajează să-i educe pe copii în religia catolică!*!. Intr-o scrisoare tri- 
misă Propagandei din 28 august 1794, prefectul ne spune că văduva a 
rămas însărcinată, „şi luteranul a dispărut din laşi”!*?. 

In 1799, prefectul Sassano este alarmat din nou de „abuzurile peri- 
culoase” legate de căsătorie!*, abuzuri care sunt frecvente, ca de obi- 
cei, sub „nasul lui”, adică la Iaşi. Sub influența ortodocșilor, care admi- 
teau divorțul, exista pericolul ca şi soții catolici să-şi părăsească soțiile şi 
să meargă cu altele. Cum în Moldova era greu să se obțină o adeverinţă 
de stare liberă, mergeau la preoţii ortodocşi care, ca de obicei, îi uneau 
într-o a doua căsătorie fără dificultăți. 


129 Apr, Fondo di Viena, 31, 285. 

130 APF, Fondo di Viena, 31, 328. 

131 Apr, Fondo di Viena, 31, 322-323. 
132 APF, Fondo di Viena, 31, 328. 

133 Cf. Documentul XIII, 65-66. 

Acestora li se adăugau mulți poloni şi germani din capitală, „mai răi 
decât viperele”, care trăiau în concubinaj sau în adulter fără a-şi face 
prea multe scrupule. Şi nu acceptau pentru nimic în lume atenționările 
misionarilor; dimpotrivă, simțindu-se deranjaţi de predicile şi de repro- 
şurile păstorilor lor, ca şi celelalte oi rătăcite, mergeau la popii lor, care 
îi rebotezau şi îi uneau într-o a doua căsătorie. 

Misionarii nu puteau să accepte sub nici o formă cererea unor cato- 
lici de a binecuvânta a doua căsătorie, aşa că aceştia mergeau cu femeia 
lor la un preot ortodox care binecuvânta cu uşurinţă noul cuplu. Şi so- 
ţia legitimă, „sătulă să trăiască în această stare”, urma exemplul soțu- 
lui ei, iar uneori şi copiii treceau la ortodoxie. Apoi prefectul confirmă 
ceea ce spusese înainte Rocchi. Erau imigranţi „fugari şi dezertori”, 
care voiau să se căsătorească în Moldova, şi cum se obținea greu adeve- 
rința de stare liberă, mergeau la preoții ortodocşi care, ca de obicei, îi 
uneau într-o a doua căsătorie fără dificultăţi. Apoi, cu impertinenţă, se 
întorceau triumfători în comunitate, mândri de bravura lor, constitu- 
ind astfel un scandal pentru toți. Pentru astfel de persoane, prefectul 
ar fi vrut ca reprezentanţii marilor puteri să intervină şi să-i alunge 
din Moldova, pentru că aici erau un scandal şi o ruşine pentru credință 
şi pentru națiune. 

In această afirmaţie se poate citi un aspect al mentalităţii religioase 
occidentale de atunci. Chiar dacă cronologic trecuse „l’ancien regime”, 
prin Revoluţia Franceză, mentalitatea şi convingerile în mediul cleru- 
lui catolic continuau să viseze la o orânduire socială şi religioasă în care 
toate persoanele să-şi regleze viața după principiile evanghelice şi ale 
Bisericii. In caz contrar, braţul secular, după augustinianismul politic, 
ar fi trebuit să simtă datoria în fața lui Dumnezeu şi a Bisericii de a inter- 
veni pentru a restabili în societate o stare de viață voită de Dumnezeu 
şi pentru care Biserica muncise din greu multe secole. 

Uşurinţa cu care preoții ortodocşi binecuvântau catolicii în a doua 
căsătorie se explică, după părerea noastră, nu doar prin practica divor- 
ţului prezentă în Biserica lor, ci în spate stătea şi acea tensiune care 
exista între clerul ortodox şi misionari, consideraţi ca străini, adică in- 
truşi într-o națiune şi într-o majoritate religioasă diferită. Iar când un 
catolic se adresa unui popă pentru a-l primi, acest gest era văzut ca o 
victorie a credinței şi Bisericii sale şi ca o înfrângere a catolicilor. Adică 
totul intra în acea intransigenţă şi intoleranţă religioasă caracteristică 
timpului. O majoritate religioasă considera ca un corp străin (de extir- 
pat şi aruncat) prezența unor altfel de oameni, diferiți ca naţionalitate 
şi religie. In acest context se explică şi conflictul aproape continuu cu 
călugării de la Trei Ierarhi. Intransigenţi cu clerul ortodox erau şi misio- 
narii catolici. Probabil, pe față nu aveau curajul să o spună, dar în scri- 
sori am văzut deja de multe ori convingerea lor în ceea ce priveşte for- 
marea religioasă a clerului ortodox şi conduita lui morală. Toţi erau 
ignoranțţi, ipocriţi şi însetaţi de putere şi bani, după cum spuneau misi- 
onarii. 

** Căsătoriile în sate 


Cu excepţia celor din capitală, toți catolicii au fost oameni de țară, 
trăind din ce puteau să le ofere pământul şi cele câteva animale pe care 
le aveau. Dacă, de exemplu, căsătorindu-se, părinţii ar fi putut să-i dea 
fiicei doi boi şi o vacă, însemna deja mult. Au mai existat apoi oameni 
care ar fi putut avea mai mult, dar au fost nevoiţi să-şi schimbe locul 
în căutarea unui tribut mai mic sau a unui stăpân mai puţin avari. 
Astfel, nu au putut să prindă rădăcini foarte adânci într-un anume loc, 
neputând să crească multe animale, deoarece, cu cât aveau mai multe, 
cu atât trebuia să dea mai mult stăpânului şi mai-marilor țării. In 
eforturile lor de a depăşi povara tuturor acestor tributuri, care nu se 
terminau niciodată şi deveneau aproape un coşmar pentru țărani, 
oamenii din sate au făcut o înțelegere: după posibilitățile fiecăruia, toți 
trebuie să participe la adunarea sumei de bani, impusă pentru tot satul 
de domnitor. Dar această metodă „sindicală” a creat conflicte, întrucât 
unii au considerat că plătesc prea mult, iar alţii, prea puţin. Dar, odată 
adunată suma, pacea revenea între ei, până când, în luna următoare, 
apărea un alt tribut de plătit!55. In fiecare an, familiile plăteau contri- 
buţia lor pentru susținerea clerului, constând în „două stamboale de 
porumb”, sau o măsură de grâu, sau 10 parale. Totuşi, această contri- 
buţie nu era plătită de către toţi şi, în afară de aceasta, misionarul, 
pentru a o obține, trebuia să meargă „de foarte multe ori” acasă la ei. 

Tinerii se căsătoresc foarte devreme, mulţi între 16 şi 18 ani, spre 
deosebire de ortodocşi, care se căsătoresc mai târziu. In comunitățile 
mici aflate în mijlocul ortodocşilor, se dă dispensă pentru gradul al trei- 
lea şi al patrulea de rudenie, pentru a favoriza căsătoriile doar între cato- 
lici, pregătiți în cele privitoare la credinţă înainte de a se căsători. Inte- 
resantă este descrierea zilei în care se căsătoresc. După căsătoria înche- 
iată în biserică, mirele merge acasă la el, iar mireasa, acasă la ea. Abia 
seara merge mirele cu oamenii la casa miresei, pentru a o lua la el, în 
cântece şi dansuri. Apoi urmează nunta, iar la miezul nopţii, partici- 
panții îi dau nişte bani miresei, care le oferă „un prosop sărăcăcios”. 
Inainte era un alt obicei, care acum a rămas doar la ortodocşi (numiți 


134 „Un sărac care are doi boi şi o vacă va da pentru persoana sa într-un an mai mult 
de treizeci de piaştri, şi apoi să plătească tributul pentru toate animalele, şi tributul nu 
este stabil, ci la discreţia domnitorului şi a oficialilor săi, care, atunci când adună tri- 
butul, fură mai mult decât îi dau domnitorului”: G. Călinescu, „Alcuni missionari catto- 
lici italiani nella Moldavia...”, 483. 

155 „Domnitorul fixează o sumă de bani pentru un sat, iar apoi, între ei, alţii fac un sin- 
dicat după posibilitatea fiecăruia; celor mai săraci li se pare că dau mai mult decât cei 
care au soție, iar acelora li se pare că dau prea mult, plătind mai mult decât trebuie şi 
urându-se până ce se adună tributul acela, care este aproape lunar. După ce trece, se 
împacă, până ce apare un altul; dar nu se întâmplă între toţi; în sfârşit, mizeria este 
cauza tuturor”: G. CĂLINESCU, „Alcuni missionari cattolici italiani nella Moldavia...” , 
482-483. 

întotdeauna schismatici, dar nu cu ironie). Când mireasa nu era găsită 
fecioară, era dusă în spatele casei ei şi, aici, ai ei „puneau lucrurile în 
ordine, fie cu bani, fie cu animale”. Oricum, dacă se întâmplă aşa ceva 
printre catolici, mirele „o bate tare şi vrea să afle complicele, iar ulte- 
rior trăiesc cel mult ca nişte câini, aceasta folosind şi ca lecție pentru 
ceilalți” 138, 

A Ei 

In mijlocul unei sărăcii atât de mari şi a atâtor mizerii, se observă 
astfel cum aceşti oameni păstrează un profund sens moral, care este o 
dovadă şi a demnității persoanei, păstrată cu multă gelozie. Cei care 
încalcă poruncile sunt pedepsiți public şi sunt un avertisment pentru 
ceilalți, pentru a păstra intactă comunitatea în principiile ei, în regulile 
de viață care nu admit excepţii. 


1.2.3. Alte aspecte pozitive şi negative în practicarea credinței 
în ultimele trei decenii ale secolului al XVIII-lea 


Putem descoperi, mai ales din scrisorile prefecților Rocchi, Sassano 
şi Brocani, alte aspecte în practicarea credinței, care ne ajută să com- 
pletăm cadrul sintetic cu privire la mersul vieţii creştine printre cato- 
licii moldavi pentru acest sfârşit de secol. 

Deja ca simplu misionar şi apoi ca prefect, Rocchi se confruntă cu 
problemele şi dificultăţile obişnuite, generate de instabilitatea unora 
care erau constrânşi să-şi schimbe locul în căutarea unui stăpân mai 
puţin avar. Dar, mai mult decât atât, erau condiţiile vieţii dure!“ şi 
sărace, care nu permiteau o pastorație organizată, eficientă. Cu toate 
acestea, unele forme de pietate şi de manifestare publică a propriei cre- 
dințe erau deja în act în timpul prefecturii lui. De exemplu, în satele 
lor, catolicii ridicau cruci şi, mai mult, se făceau procesiuni pe drumuri, 
iar poporul cânta „cu glas tare”. Apoi, în biserici, probabil din ordinul 
Propagandei!%8 şi pentru Adventul din 1792, ca pregătire pentru Cră- 
ciun, Rocchi se gândeşte să organizeze misiuni populare, cu predici, învă- 
țătură catehetică, spovezi şi împărtăşanii, misiuni pentru care cere şi 
facultatea de a împărți indulgența plenară. In sfârşit, vrea să introducă 
şi în această misiune îndepărtată obiceiurile pastorale existente în țara 
sa!39, 

Mai există apoi o practică introdusă deja de mult timp de misionari, 
cea a biletelor pascale. Tuturor celor care se spovedeau pentru a îm- 
plini precepţul pascal le era dat un bilet care era luat înapoi de preot 
când dădea Impărtăşania. Această metodă de numărare a persoanelor 


136 G. CĂLINESCU, „Alcuni missionari cattolici italiani nella Moldavia...” , 480. 

137 De exemplu, în iulie 1794, Rocchi ne spune că în Moldova este o secetă atât de mare 
cum „puțini bătrâni îşi mai amintesc”, motiv pentru care, cu siguranță, va fi o mare 
lipsă: APF, Fondo di Vienna, 31, 327. 

138 Cf. Documentul VIII. 

159 Cf. Documentul IX. Este o iniţiativă care, datorită efortului constant al misiona- 
rilor, va reuşi să se transforme într-o realitate constantă în toate comunităţile, păstrând 
până în zilele noastre o importanță determinantă în activitatea pastorală. 


110 DIALOG TEOLOGIC 10(2002) 


care se spovedeau şi se împărtăşeau era folosită nu doar în perioada 
pascală, ci şi cu ocazia misiunilor populare şi a vizitelor pastorale ale 
prefectului!“. Erau mulți credincioşi care se spovedeau şi se împărtă- 
şeau în timpul acestor misiuni populare sau când prefectul venea în vi- 
zită pastorală, dar pentru Paşti aceştia nu se spovedeau şi nu se mai 
împărtăşeau, considerând că erau suficiente Spovada şi Impărtăşania 
făcute înainte. Pentru toţi aceştia, Rocchi cere Propagandei, în 1794, să 
declare acestea ca împlinire a preceptului pascal, căci, altfel, mulți ar fi 
căzut într-un păcat grav împotriva unei porunci a Bisericii“. 

Se poate deduce cu uşurinţă că credincioşii săi nu erau tocmai un 
exemplu de practicanți zeloşi. De exemplu, când î începe vizita sa pasto- 
rală la Grozeşti în primăvara acelui an, ajungând în filiala Trotuş, tre- 
buie să treacă mai departe, pentru că biserica era aproape goală, cre- 
dincioşii fiind prea prinşi cu muncile de la câmp™®. In grija sa pasto- 
rală, Rocchi cere Propagandei, în 1793, permisiunea de a introduce în 
diferite biserici,ca practică de pietate, „Calea crucii” 145, 


a) Bâlciurile (hramurile bisericilor) 


Rămânând la ceea ce spun documentele, putem afirma că supersti- 
țiile şi obiceiurile care nu erau agreate de misionari erau puține, dar 
adânc înrădăcinate în popor'“**. Dar, în afară de acestea, spre sfârşitul 
secolului, documentele încep să vorbească despre o sărbătoare despre 
care nu se amintise nimic înainte, „bâlciul” sau sărbătoarea patronului 
comunității şi al bisericii", foarte iubit de popor, dar nevăzut cu ochi 


140 De exemplu, în vizita pastorală pe care o începe Rocchi în prima duminică din 
Advent, din 1792, sunt prezentate numeric persoanele care au fost miruite, spovedite 
şi împărtăşite, precum şi cei care nu s-au împărtăşit, adică încăpățânaţi care nu li se 
supun misionarilor: APF, Fondo di Vienna, 31, 290-291. Metoda biletelor pascale a durat 
în Moldova până în zilele noastre. 

141 Se confirmă astfel aceeaşi realitate descrisă de Carisi în 1769: G. CĂLINESCU, „Alcuni 
missionari cattolici italiani nella Moldavia...”, 500-501. 

142 APF, Fondo di Vienna, 31, 324-325. 

148 APF, Fondo di Vienna, 31, 293. 

144 Este interesant să observăm că, până acum, misionarii nu afirmă niciodată că credin- 
cioşii lor catolici au obiceiuri, să le spunem, puţin catolice, cu care au venit din Tran- 
silvania (probabil pentru că aceştia trăiesc de secole î împreună cu ortodocşii şi îşi uita- 
seră obiceiurile lor de la început). În schimb, afirmă că sunt tentaţi să ia de la moldo- 
veni anumite superstiții şi obiceiuri pe care nu vor să le abandoneze cu uşurinţă. Prin- 
tre acestea, este cel al dezgropării, la un an sau doi după moarte, a persoanelor care au 
fost excomunicate de episcopii lor sau de mitropolit. Dacă trupul este găsit încă în carne 
şi oase, înseamnă că excomunicarea era pe merit, şi atunci rudele aleargă la episcop 
sau la mitropolit şi, cu bani, cer absolvirea de excomunicare. In schimb, dacă mortul 
este găsit „putrezit”, înseamnă că a fost nevinovat. Şi, adaugă misionarul Frontali în 
1764, „unii dintre catolicii noştri au cerut insistent să fie dezgropaţi unii dintre ai lor, 
dar nu li s-a permis niciodată, pentru că le-am arătat ce este excomunicarea”; G. 
CĂLINESCU, „Alcuni missionari cattolici italiani nella Moldavia... ', 484-485. 

145 Este foarte posibil ca încă de pe atunci viața comunităţilor să fi fost lipsită de 
această sărbătoare, atât pentru că din multe comunităţi lipseau bisericile, cât şi pentru 
că comunităţile, în majoritate foarte mici, trăiau într-un climat de puţină linişte şi de- 
seori trebuiau să fugă în păduri pentru a-şi salva pielea din fața invadatorilor; adică nu 
existau condiţii pentru favorizarea dezvoltării unei astfel de sărbători. 

buni de misionari. Fără permisiunea lor, prefectul a interzis astfel de 
sărbători în satele lipsite de biserică. In satele cu biserică, sărbătoarea 
era permisă numai pentru locuitorii satului, fiind excluşi credincioşii 
din satele vecine. Dar poporul, amintindu-şi de obiceiurile transilvă- 
nene, lua crucile şi steagurile şi, fără să-i pese prea mult de avertismen- 
tele preoților, pornea spre satul unde era sărbătoarea, pentru a parti- 
cipa la Liturghie şi pentru a obține indulgența plenară. 

In afară de aspectul religios, cum era de aşteptat, oamenii trebuiau 
să se şi distreze, mai ales tinerii, iar acest aspect nu putea fi acceptat 
de către misionari!%5, şi trebuie să spunem că, întrucât oamenii aveau 
puţine posibilități pentru a se distra şi a uita de povara zilnică, motiv 
pentru care erau atât de legaţi de această sărbătoare, „lupta” misiona- 
rilor împotriva exagerărilor care apăreau cu astfel de ocazii va fi lungă 
şi cu rezultate slabe. 

Aceste obiceiuri şi abuzuri, respectiv căsătoriile mixte sau concubi- 
najul şi adulterul, frecvente mai ales la Iaşi, „praznicele” care se dă- 
deau la înmormântări, excesele cu ocazia „bâlciurilor”, anumite super- 
stiții şi credințe populare, practicarea neregulată a sacramentelor, mai 
ales a spovezii, reprezentau marile probleme cu care se confruntau pre- 
fecţii şi misionarii la începutul secolului al XIX-lea'“. 

Dar în afară de aceste aspecte care, până la urmă, considerăm noi, 
nu reprezentau chiar o tragedie sau o amenințare gravă pentru bunul 
mers al misiunii, oamenii se arată atenți la învățăturile misionarilor şi 
dispuşi să trăiască în calitate de buni catolici. Mai ales din scrisorile lui 
Rocchi, se poate observa această capacitate a lor de ascultare şi de su- 
punere față de misionari”, ataşamentul şi fidelitatea lor față de Bise- 
rică. 

Pe de altă parte, nu se poate nega sau trece sub tăcere faptul că viața 
acestor sărmani catolici depindea complet de bucata lor de pământ, de 
anotimpuri care erau favorabile sau nu, şi pentru acest motiv nu 


146 Rocchi scrie în 1792: „Aici este obiceiul hramurilor, patronii bisericilor, vulgo 
Bolc, cum este scris în enciclică, ceea ce în maghiară înseamnă indulgență plenară, în 
care parohii şi poporul lor, cu cruci, steaguri, merg la aceste indulgenţe cu scandal şi 
păcate, fiind în majoritate tineri, care nu fac altceva decât să danseze, să bea şi să se 
îmbete; nu am ştiut lucrul acesta, dar cum am fost prezent la două hramuri, am văzut 
şi auzit acestea, lucruri pe care chiar păgânismul le detestă. Am interzis imediat acce- 
sul parohiilor vecine, dar este nevoie de un decret, ca de acum înainte parohii să rămână 
cu poporul lor în propriile parohii, pentru că cea mai mare parte a poporului rămâne 
fără Liturghie, iar acolo unde este hramul, să se spovedească şi să se împărtăşească 
sau, cel puțin, să se căiască, ca să primească indulgenţele, rugându-se după intenţia 
sfintei Maici Biserici”: APF, Fondo di Viena, 31, 267-268. 

141 APF, Moldova, 6, 193; 205-210; 224; 259-260. Cf. Documentul XVII. 

1488 Semnificativ şi oarecum emoţionant este exemplul credincioşilor din Fărăoani, vizi- 
taţi de prefectul Di Giovanni în 1762. Misionarul se opreşte aici timp de zece zile, în 
timpul cărora oamenii locului se prezintă la el cerându-i sfatul pentru probleme mate- 
riale, dar şi spirituale, şi toţi, observă prefectul, „erau mulţumiţi cu ceea ce se hotăra, 
efect al pietăţii acelui popor”: G. CĂLINESCU, „Alcuni missionari cattolici italiani nella 
Moldavia...”, 208. 

mergeau foarte des la biserică. Şi apoi, dacă nu erau atât de practicanți, 
un alt motiv este şi faptul că, date fiind circumstanțele politice (războa- 
iele şi invaziile frecvente), precum şi numărul insuficient al misionari- 
lor, ei nu au avut posibilitatea de a fi catehizați suficient şi cunoşteau 
doar unele aspecte fundamentale ale credinței şi câteva rugăciuni pe care 
le învățaseră de la misionari, deseori în fugă, pentru că aveau multe 
comunități de administrat, sau de la „dascăli”. Şi conventualii, nu prea 
exigenţi, de altfel, cu credincioşii lor, înțelegeau toate acestea, îşi iubeau 
turma, duceau astfel înainte legăturile spirituale şi de prietenie între 
păstori şi credincioşi, legături ce au rămas foarte puternice şi în zilele 
noastre, mai ales în satele compacte de catolici. 

Pe scurt, din citirea documentelor, acestea ar fi „trăsăturile” funda- 
mentale ale vieții interne a comunităţilor catolice în anii *700 şi credem 
că acestea sunt suficiente pentru a înțelege această misiune moldavă 
care, începând cu a doua jumătate a secolului, a cunoscut un proces con- 
stant de creştere şi de maturizare. Ceea ce am vrut să găsim în docu- 
mente şi nu am găsit este o analiză mai profundă şi matură a sufletului 
şi a vieții acestor catolici, o încadrare mai completă a minorității cato- 
lice în mijlocul majorităţii ortodoxe şi într-o Moldovă atât de răvăşită 
de războaie, de instabilitate politică şi de jugul otoman. Dar toate aces- 
tea sunt explicabile, întrucât sărmanii şi simplii misionari conventuali, 
în scrisorile şi relatările lor despre starea misiunii, se limitau la lucru- 
rile esenţiale şi interne misiunii, şi astfel, nu au putut să ne informeze 
mai mult, motiv pentru care nu ne rămâne altceva de făcut decât să ne 
mulțumim cu ceea ce găsim în documentele scrise. 


2. Situaţia externă 
2.1. Episcopii de Bacău 


Trebuie să spunem încă de la început că informaţiile pe care le-am 
găsit despre episcopii de Bacău şi despre activitatea lor pastorală în 
Moldova sunt puţine, motiv pentru care prezentarea noastră pe această 
temă va fi destul de scurtă, urmând firul cronologic al documentelor pe 
care le avem la dispoziţie. 

Până la începutul secolului al XVIII-lea au fost numiţi zece episcopi 
pentru scaunul din Bacău, iar candidaţii pentru acest scaun, toți fiind 
poloni!“ până la sfârşitul acestui secol, adică până la ultimul episcop 
polon, erau prezentați Sfântului Scaun de către regele Poloniei de fie- 
care dată când scaunul rămânea vacant. Putem spune că aceasta era, 
de fapt, singura intervenţie a coroanei polone în ceea ce priveşte catoli- 
cismul moldav. 

Constatând dezinteresul episcopilor pentru scaunul şi dieceza lor, în 
spiritul reformator al Conciliului din Trento, Alexandru al VII-lea a 


149 Numai primul episcop, Gerolamo Arsengo (1607-1610), nu a fost polon; era un 
grec din insula Chios. 

promulgat în 1662 un decret care îi obliga pe episcopii de Bacău să se 
stabilească în scaunul lor, însă fără nici un rezultat!%. După pacea de 
la Karlowitz (26 ianuarie 1699) cu Imperiul Otoman, Polonia a obţinut 
protectoratul pentru minoritatea catolică prezentă în principatele ro- 
mâne ale Moldovei şi Valahiei, dar atât regii, cât şi episcopii se intere- 
sau puţin de catolicii moldavi, pentru că nu prezentau nici un interes 
pentru ei şi, în al doilea rând, pentru că Polonia devenea tot mai slabă 
din cauza războaielor, a creşterii puterii Rusiei țariste şi a lărgirii Aus- 
trieit"t, 

După pacea de la Kutsciuk-Kainargi, din 1774, protectoratul pentru 
creştinii prezenți în țările balcanice dominate de turci a trecut la Rusia 
şi, în acest context, influența polonă şi a episcopilor de Bacău a scăzut 
şi mai mult. Deja în 1752, în urma cererilor episcopului Jezierski, Bene- 
dict al XIV-lea le încredințase episcopilor de Bacău teritoriul Sniatyn, 
din Polonia”; astfel, ei au obținut o organizare canonică pe teritoriul 
lor, lăsând practic destinul catolicilor moldavi în mâinile prefecților şi 
ale misionarilor lor. Cu moartea ultimului episcop polon, Karwosiecki, 
în 1789 se încheie definitiv epoca episcopilor prezentaţi Sfântului Scaun 
de regii catolici din Polonia. 

Din cauza războaielor napoleoniene şi ai celor trei împărțiri a Polo- 
niei (1773, 1793, 1795), după moartea ultimului episcop polon, Karwo- 
siecki, scaunul din Bacău a rămas vacant până în 1808, când a fost nu- 
mit primul episcop italian Bonaventura Carenzi, care însă nu a putut 
să-şi ia în posesie episcopia din cauza opoziţiei divanului şi a autorită- 
ților ortodoxe locale. Din acest motiv, în 1814, Pius al VII-lea l-a numit 
episcop de Plebanae. Neputând fi prezent în dieceza sa, Carenzi i-a încre- 
dințat funcţia de vicar general părintelui Luigi Landi. În 1815, Sfântul 
Scaun l-a numit pe Giuseppe Bonaventura Berardi ca episcop de Bacău, 
după ce, din 1812, el avusese funcția de prefect al misiunii. Aşa cum s- 
a verificat cu predecesorul său, şi el a experimentat opoziția conducerii 
moldave fanariote şi a celorlalte autorităţi ortodoxe, care nu voiau să-i 
recunoască titlul şi nici să-l accepte în Moldova. A murit la Iaşi, în 1818, 
şi cu el s-a încheiat seria episcopilor de Bacău. Intr-adevăr, până în 1884, 
când a fost înființată Episcopia de Iaşi, catolicii moldavi şi clerul lor au 
fost conduşi de prefecți şi de vizitatori apostolici, chiar dacă aceştia aveau 
consacrarea episcopală. 

După această foarte scurtă încadrare politico-religioasă a Episcopiei 
de Bacău în contextul marilor puteri şi al intereselor lor pentru mino- 
ritatea catolică moldavă, să trecem acum la o prezentare mai detaliată 
a ceea ce am putut extrage din documente. 

Este deja bine cunoscut faptul că episcopii de Bacău erau văzuți rar în 
dieceza lor, atât din cauza sărăciei misiunii, cât şi din cauza proprietăţii 


150 Apr, Acta, 35/1666, 34-35. 

151 A.D. XENOPOL, Istoria Românilor, 8, 37-49; AcG, Moldavia, Pro memoria de 
Fedele Rocchi din 2 noiembrie 1794. 

152 APF, Moldova, 4, 422-423. 

episcopale din satul Trebeş!*, care nu le permitea o „honesta susten- 
tatio” în Moldova. In 1737, cancelarul Constantin Ruset uzurpase o 
bună parte din teritoriul aparținând episcopiei, din Trebeş, donat epis- 
copilor de Bacău de către domnitorul Petru Şchiopul la sfârşitul seco- 
lului al XVI-lea, iar prefectul Pesci a avut în acelaşi an un proces pen- 
tru recuperarea terenului, dar cu rezultate slabe!. In trecut, adică în 
secolului al XVII-lea, Trebeş a fost scutit întotdeauna de impozite şi de 
alte contribuţii care trebuiau plătite domnitorului”, dar lucrul acesta 
nu era atât de semnificativ încât să atragă atenţia episcopilor de Bacău. 

Uzufructul sărăcăcios al proprietăţilor episcopale va fi gestionat de 
prefecți, pentru că episcopii nu se interesau deloc de aceste terenuri 
care, aşa cum am spus, produceau foarte puţin. Relatarea lui Ausilia 
din 1745 ne spune că, la Trebeş, proprietatea episcopală consta în 200 
de pogoane (un „pogon” avea jumătate de hectar şi deseori această 
unitate de măsură este folosită de misionari în scrierile lor), de pe care 
nu se scotea nimic din cauza tributurilor mari pe care catolicii trebuiau 
să le plătească domnitorului de mai multe ori pe an. Cu câteva decenii 
înainte de procesul lui Pesci cu Ruset, o altă familie bogată moldavă, 
Manolache, dobândise prin înşelăciune, printr-un ortodox, 
proprietatea din Trebeş a episcopiei. Episcopului i-a rămas doar 
biserica din Bacău, şi ea în ruină; nu avea nici casă în care să locuiască, 
nici bunuri, motiv pentru care locuia în Polonia!%5. 

In 1732, răspunzând Propagandei ce ceruse explicaţii cu privire la 
motivul pentru care episcopul Parysowicz nu a venit niciodată în 
Moldova ca să administreze Mirul şi să-şi viziteze dieceza!*, prefectul 
Bossi spune că motivul principal al absenței lui este reprezentat de 
condiţiile dificile de viață ale oamenilor care trăiesc „în păduri, munți, 
şi locuri pustii”, şi există mereu pericolul, atât pentru misionari, cât şi 
pentru episcopi, de a fi arestaţi şi maltrataţi, cum s-a întâmplat cu un 
an înainte, la Focşani, cu un misionar care s-a dus să-i viziteze pe 
puținii catolici prezenți la hotarele cu Valahia, probabil în oraşele 
Bârlad şi Galaţi. Insă, în ceea ce îl priveşte pe Parysowicz, Propaganda 
nu ştia că acesta a făcut o vizită scurtă în Moldova pe la sfârşitul anului 


155 De la jumătatea secolului al XVIII-lea, Trebeş a primit numele Baraţi, după cu- 
vântul maghiar „barat” (călugăr), fiind un pământ ce poartă acest nume care le-a apar- 
ţinut călugărilor franciscani conventuali veniţi acolo de la Şumuleu Ciuc: cf. I. GABOR, 
Dicţionarul comunităților catolice din Moldova, 33-35. 

154 N. IORGA, Studii şi documente, XXXV, 199. 

155 N. IORGA, Studii şi documente, 18. 

156 G, CĂLINESCU, „Alcuni missionari cattolici italiani nella Moldavia...”, 193-194. Ace- 
eaşi realitate, adică lipsa de intrări pentru susținerea episcopului, a fost confirmată în 
1792 de prefectul Rocchi: Apf, Fondo di Viena, 31, 173. 

157 Cu un an înainte, în 1731, Propaganda a luat unele decizii pentru misiunea din 
Moldova, printre care şi una privitoare la episcopul de Bacău: „eidemque insinuet 
suum reditum ad Civitatem Moldaviae” (adică Bacău n.n.): F. PALL, „Le controversie tra 
i minori conventuali e i gesuiti nelle missioni di Moldavia (România)”, 321. 

1722, dar, probabil, fără a se interesa dacă este sau nu vreo persoană 
de miruit!5. 

In sfârşit, Bossi sugerează Propagandei să-i propună episcopului re- 
zident la Sofia să-i viziteze pe catolicii din sudul Moldovei şi să le admi- 
nistreze Mirul când vine în Valahia, teritoriu aflat sub jurisdicția sa!%?. 
Dar propunerea lui nu a avut nici un rezultat, pentru că nu avem nici 
un act care să demonstreze că un episcop de Sofia, cu jurisdicție pentru 
Valahia (din 1644), să fi mers în Moldova pentru a-şi exercita slujirea 
apostolică. Probabil că în spatele propunerii lui Bossi stătea faptul că, 
în 1714, i s-a permis arhiepiscopului de Sofia, cu consensul episcopului de 
Bacău, să împartă mirul în Valahia. 

In ciuda interesului lor scăzut pentru catolicii moldavi, încă de mult 
timp episcopii de Bacău înțelegeau să se numească „episcopi de Mol- 
dova şi de Valahia”, chiar dacă, încă din 1677, regele polon intervenise 
pentru ca jurisdicția lor să se limiteze doar la Moldova; dar, cum am 
văzut, şi la începutul secolului următor, episcopii poloni mai voiau încă 
să aibă anumite drepturi asupra catolicilor din Valahia!%. Totuşi, totul 
a rămas un conflict jurisdicțional simplu şi nesemnificativ; de fapt, epis- 
copii de Bacău, când veneau în Moldova, nu mergeau niciodată în 
Valahia, şi Bossi spune că bătrânii „nu au văzut niciodată fața episco- 
pului”. Ultimul episcop care şi-a vizitat pentru scurt timp dieceza a 
fost Bieganski, dar despre vizita lui din 1708, informaţiile se opresc doar 
la intervenţia lui în conflictul care îi separa pe iezuiți de conventualii 
din capitală!f!. 

O ulterioară prezenţă a episcopului în dieceza lui s-a verificat abia 
în 1741, când, în vara acelui an, episcopul Jezierski a vizitat Moldova pen- 
tru prima şi ultima dată, cu toate că slujirea sa pentru această dieceză 
a durat 45 de ani. In vizita lui canonică s-a ciocnit dur cu prefectul Gia- 
cinto Lisa, pe care episcopul l-a găsit vinovat de lucruri foarte grave, 
atât în viața lui preoțească, cât şi în slujirea lui pastorală. Probabil că 
o prezentare atât de negativă a prefectului a fost influențată într-o oare- 
care măsură şi de misionarul Manzi, lăsat de episcop ca vicar general 
al său, ceea ce a reprezentat o prevedere neobişnuită, pentru că această 
funcție era încredințată normal prefectului, pentru a putea suplini 
absenţa episcopului, adică pentru a coordona activitatea misionarilor şi 
pentru a putea exercita anumite drepturi atât asupra credincioşilor, cât 
şi asupra misionarilor. Lisa se folosea de puterile sale în mod arbitrar, 
excomunicând credincioşi fără motiv sau pentru motive minore, iar 
apoi ridica excomunicarea tot la fel de arbitrar. Trebuie să precizăm că, 
până în această perioadă, nu avem nici o informaţie despre faptul că 


158 APF, SOCG, 641, 163-164. Parysowicz le scrie cardinalilor de la Propaganda din 
Minsk, la data de 8 mai 1723. 

159 G. CĂLINESCU, „Alcuni missionari cattolici italiani nella Moldavia...”, 154. 

160 APF, Scritture riferite, Bulgaria e Vallacchia, 2, 221-222. 

151 E PALL, „Le controversie tra i minori conventuali e i gesuiti nelle missioni di 
Moldavia (România)”, 189; 192-193; 298-300. 

prefecții ar fi primit facultatea de a administra Mirul, dat fiind că epis- 
copii veneau atât de rar în dieceza lor. 

Vizitând principalele comunităţi, Jezierski a alcătuit apoi o relatare 
despre starea misiunii, în care declara să sunt circa opt mii de suflete, 
în unsprezece parohii, în grija doar a trei misionari. Imaginea pe care 
o conturează despre misiune nu este pozitivă, dar aceasta nu l-a împie- 
dicat să se întoarcă repede în Polonia şi să nu mai vină niciodată în 
Moldova pentru a căuta soluţii la lipsurile şi problemele din dieceză!“?. 

Cronologic, am prezentat deja transferarea scaunului episcopului de 
Bacău la Sniatyn, în sudul Poloniei, în anul 1752, decizie care a consa- 
crat de jure o realitate de facto. De altfel, în Moldova, episcopul nu avea 
nici un mijloc de întreţinere, pentru că bunurile episcopale erau în 
mâinile boierului Rusett®. Patru ani mai târziu, Jezierski îl va numi pe 
prefectul Laidet ca vicar general al său!$, lăsând în mâinile sale toată 
conducerea misiunii. Mai târziu, în 1761, noul prefect, Di Giovanni, va 
încerca să intre în legătură cu episcopul, dar fără nici un rezultat; 
Jezierski nu va răspunde nici la scrisorile sale, iar prefectul va fi dezo- 
lat şi pentru că a avut curajul să le ceară cardinalilor Propagandei facul- 
tatea de a administra Mirul credincioşilor săi (i s-a reproşat că a îndrăz- 
nit să ceară o astfel de facultate), întrucât episcopul nu mai fusese văzut 
de douăzeci de ani. Episcopul fiind înaintat în vârstă, prefectului nu i- 
a rămas decât să-i îndemne pe credincioşii săi să aibă răbdare până ce 
vor avea un alt episcop care să poată veni să-şi îndeplinească datoria!%. 

In 1782, Jezierski moare, iar coadiutorul Karwosiecki a fost succe- 
sorul lui în Dieceza de Bacău; el, cum am spus deja, a fost ultimul epis- 
cop polon de Bacău până la moartea sa, în 1789, dar a rămas un necu- 
noscut pentru dieceza sa, chiar dacă prefectul Martinotti s-a dus în 
1779 să vorbească cu el despre unele probleme ale diecezei!®®. Nu ştim 
nimic despre el până în 1788, an în care l-a ameninţat pe prefectul de 
atunci, Rocchi, pentru că a avut curajul să administreze Mirul, având 
în vedere că nu venise în Moldova din 1776!%. Câţiva ani mai târziu, în 
1792, Rocchi a primit de la Propaganda cererea de a o informa cu pri- 
vire la felul în care s-a făcut în trecut numirea episcopului de către re- 
gele polon: congregația ştia puţine despre episcopii de Bacău şi despre 
prezentarea lor de către regele polon, această episcopie fiind mică şi 
nesemnificativă. 

Putem conchide astfel că, dacă Sfânta Congregaţie ar fi avut un inte- 
res mai mare pentru această episcopie, probabil respectivii episcopi ar 


162 Despre vizita în Moldova, despre conflictul cu Lisa şi despre numirea lui Manzi 
ca vicar general, cf. APF, Moldova, 4, 99; 106-110; 131-132; 206; 316-321. 

16 Apr, Moldova, 4, 640-642. 

164 Apr, Moldova, 4, 436. 

165 G. CĂLINESCU, „Altre notizie sui missionari cattolici italiani...”, CXLV, 471-472. 

166 G. CĂLINESCU, „Altre notizie sui missionari cattolici italiani...”, CLXXX, 509. 

167 APF, Litterae S. Congr. et Secretarii, 252, 55-57; B. MORARIU, Series chronologica 
praefectorum, 22. 

fi lucrat mai mult, iar aceasta ar fi fost în avantajul minorităţii catolice 
moldave. Oricum, Rocchi s-a gândit că a sosit momentul favorabil pen- 
tru ca Sfântul Scaun să ia problema în propriile mâini şi să nu lase să- 
i scape ocazia de a hotărî singur numirea episcopului de Bacău. Insă la 
Roma propunerea lui nu a trezit un interes foarte mare şi totul a rămas 
suspendat!s5. 

Sub prefectura lui Sassano, în anul 1796 s-a vorbit de un nou epis- 
cop de Bacău, numit de regele polon!®, şi, din nou, la Roma nu se ştia 
nimic despre această situație sau Sfântul Scaun a trecut sub tăcere pro- 
blema, întrucât marile puteri acum în joc, respectiv Rusia şi Austria, 
alături de slaba Polonie, prezentau toate un oarecare drept de a inter- 
veni în numirea episcopului. Roma a fost, deci, nevoită să aştepte un 
moment mai bun pentru a decide în ce direcție să meargă. 

Momentul potrivit a apărut în 1808, când a fost numit ca episcop de 
Bacău primul italian, Bonaventura Carenzi, care, aşa cum am spus, din 
cauza dificultăţilor politice şi a opoziţiei clerului ortodox, nu a putut 
veni în Moldova. După el, în 1815, a fost numit un alt franciscan ita- 
lian, Giuseppe Berardi, mort la laşi în 1818. Acesta a fost primul epis- 
cop de Bacău şi a reuşit să facă destul de puţin pentru dieceza sa, din 
cauza contextului politic şi religios local nefavorabil, dacă nu chiar ostil 
prezenței unui episcop catolic în capitala Moldovei. 

Chiar dacă purtau titlul de Bacău, oraş plasat geografic în centrul 
zonei locuite de catolici, episcopii se vor orienta spre laşi, capitala şi se- 
diul prefecturii misiunii, chiar dacă majoritatea comunităţilor catolice 
erau, după cum se află situate şi în zilele noastre, destul de departe de 
acest oraş. 

Din aceste puţine informaţii pe care le avem despre episcopi şi despre 
angajarea lor în dieceză în secolul al XVIII-lea, putem conchide cu câ- 
teva observaţii scurte şi sintetice. Lipsiţi de venituri care să le poată 
permite o prezenţă dacă nu stabilă, cel puţin provizorie în Moldova, epis- 
copii poloni stăteau în țara lor, în sudul Poloniei. După 1752, o dată cu 
transferarea scaunului de la Bacău la Sniatyn şi din punct de vedere 
canonic, ei puteau să locuiască în Polonia, iar în Moldova veneau rar. 
La începutul secolului al XVIII-lea, Bieganski a venit de două ori (1706 
şi 1708); apoi a urmat scurta vizită a lui Parysowicz, din anul 1723, şi cea 
a lui Jezierski, din 1741, ultima fiind cea a lui Karwosiecki, în anul 1776. 
Aşadar, cinci vizite pastorale foarte scurte într-un întreg secol, pentru 
a administra Mirul, pentru a vizita unele comunităţi principale, pentru 
a intra în contact cu prefecţii şi misionarii, pentru a se interesa dacă 
terenurile de la Trebeş, care aparțineau episcopiei, puteau să le ofere 
ceva, şi apoi să se întoarcă în Polonia. 

In ciuda absenței lor din dieceză şi a dezinteresului față de misionarii 
şi catolicii moldavi, acei episcopi s-au opus mereu cererii prefecților de 


16 APF, Fondo di Viena, 31, 173. 
169 N. IORGA, Studii şi documente, 333. 

a putea administra Mirul şi, abia după moartea ultimului episcop, în 
1789, prefecţii au putut să-şi exercite liber această facultate acordată 
lor de Sfântul Scaun. O prezenţă a lor în dieceză ar fi fost, cu siguranță, 
benefică pentru misiune; pe de altă parte, nu se poate afirma nici că ab- 
sența lor a avut consecințe grave, cu excepţia administrării prea rare a 
Mirului. Datorită angajării pastorale a prefecţilor şi a misionarilor lor, 
minoritatea catolică a mers înainte şi fără îngrijirea reală, efectivă, a 
episcopilor ei. 


* Episcopii de Bacău în secolul al XVIII-lea 


1. Francisc Bieganski, OMC (1698-1709) 

2. loan Damascenul Lubieniecki, OP (1711-1714) 

3. lozafat Parysowicz, OMC (1717-1732) 

4. Raimund Stanislau Jezierski, OP (1737-1782) 

5. Francisc Ossolinski, OMC, coadiutor (1765-1773) 

6. Dominic Petru Karwosiecki, OMC, coadiutor (1776-1782), titular 
(1782-1789) 

7. Bonaventura Carenzi, OMC (1808-1814) 

8. Giuseppe Bonaventura Berardi, OMC (1815-1818) 


2.2. Protectoratul şi relaţiile cu domnitorii locali 
2.2.1. Protectoratul 


Aşa cum am mai afirmat, după pacea de la Karlowitz (26 ianuarie 
1699), Poloniei i s-a acordat protecția catolicilor în principatele române. 
Dar intervenţia acestei naţiuni în favoarea misiunii moldave se limita 
practic doar la numirea (sau la prezentarea Sfântului Scaun) episco- 
pului de Bacău)". Cum, de facto, catolicii rămâneau fără nici o protec- 
ție, chiar dacă nu erau persecutați de ortodocşi sau de autoritățile civile 
pe motive religioase, în 1731, prefectul Cardi a încercat să obţină prin 
Propaganda protectoratul regelui Franţei, care se extinsese deja asu- 
pra țărilor supuse dominației Înaltei Porți, expunând într-un mod foarte 
simplu avantajele acestei protecții: „Acest lucru va servi şi pentru aceşti 
sărmani catolici ai noştri, în timp ce vor fi îngrijiţi în staulul nostru, ca 
să spunem aşa, fără vreo teamă, mai exact, de incursiunile tătarilor, iar 
domnitorii pro tempore vor fi atenţi la personalul nostru şi în caz de 
maltratare să se poată recurge la ei, şi în ceea ce priveşte uşurinţa de 
a intra”. A cerut Congregaţiei să intervină la cardinalul Melchior de Polig- 
nac, reprezentant al lui Ludovic al XV-lea la Curie, pentru ca acesta să 
dea o recomandare în acest sens marchizului De Villeneuve, care se afla 
la Constantinopol ca ambasador al Franţei!”!. 


170 A.D. XENOPOL, Istoria Românilor, 31-49. 
111 E PALL, „Le controversie tra i minori conventuali e i gesuiti nelle missioni di 
Moldavia (România)”, 318. 

Cardi a greşit încredințând scrisoarea primită de la Polignac împre- 
ună cu una proprie unui baron originar din Liége, De Vigouroux, aflat 
în trecere prin Moldova, pentru ca acesta să i le prezinte lui Ville- 
neuve”, Încercările baronului Liége de a-l discredita pe Cardi şi pe fran- 
ciscani în fața lui Villeneuve nu au avut succes. Pe de altă parte, nici amba- 
sadorul nu era de acord cu cererea lui Cardi, pentru că grija Franței 
pentru celelalte misiuni prezente în imperiul otoman era deja prea 
mare. De altfel, ambasadorul a intervenit pe lângă miniştrii Afacerilor 
Externe prezenţi la Versailles, ca să nu fie favorabili protectoratului 
pentru această misiune. În luna octombrie a anului următor, 1732, rezul- 
tatul în acest sens a sosit printr-o dispoziție a miniştrilor francezi la 
ambasadorul Villeneuve, pentru ca minorii conventuali din Moldova să 
se îngrijească „aşa cum pot, cu atât mai mult cu cât nu par să fie moles- 
taţi de conducerea țării”. 

In definitiv, apare clar menţionat faptul că misionarii şi credincioşii 
catolici din Moldova nu trezeau nici un interes pentru coroana fran- 
ceză. Este adevărat că misionarii nu au fost persecutați de guvernul 
moldav, dar în 1735, misionarul Manzi, împreună cu prefectul Cardi, 
au fost închişi în închisoarea mitropolitului şi maltrataţi din ordinul 
acestuia, iar acum Cardi a avut toate motivele pentru a cere protecția 
Franţei!'î. In anul următor, a adresat aceeaşi cerere nunţiului din Polo- 
nia, Paolucci”, ca să intervină pe lângă regele Franţei, Ludovic al XV- 
lea, pentru a obține „amintita sa sfântă protecţie”. Aceeaşi orientare 
spre Franţa a arătat-o şi episcopul Jezierski, când şi-a vizitat dieceza 
în 1741. El a intervenit la Inalta Poartă prin ambasadorul francez de 
la Constantinopol, pentru a obţine o confirmare a privilegiilor garan- 
tate catolicilor prin tratatul de la Karlowitz (1699), privilegii care nu erau 
bine văzute de autorităţile ortodoxe moldave!”€. 

Câţiva ani mai târziu, în 1744, fiind la Roma, Manzi, care experi- 
mentase umilirea de a se afla în închisoarea mitropolitului, împreună 
cu prefectul Cardi, a cerut Propagandei să intervină pe lângă ambasa- 
dorul Franţei la Constantinopol, pentru a lua sub ocrotirea sa misi- 
unea din Moldova, aşa cum erau sub protecția franceză ceilalți catolici 
de sub dominaţia otomană!”. Doi ani mai târziu, aflându-se la Constan- 
tinopol, a intervenit personal pe lângă ambasadorul francez, dar nu a ob- 
ţinut nimic. Franța considera Polonia ca protectoarea catolicilor mol- 
davi şi nici nu găsea vreun avantaj, motiv pentru care, în anul următor 


172 Mai multe detalii despre acest personaj, agent al domnitorului maghiar în exil, 
Rakoczi, contrar prezenţei franciscanilor în Moldova şi favorabil iezuiţilor se află în F. 
PALL, „Le controversie tra i minori conventuali e i gesuiti nelle missioni di Moldavia 
(România)”, 203-205. 

173 E, HURMUZAKI, Documente, 1/1, 480-484. 

114 APF, Congr. Gen., 685, 1736, 52-53: Scrisoarea sa din 28 mai 1735. 

(1747), a răspuns negativ cererilor lui Manzi!'5. Misiunea a continuat 
să meargă astfel înainte numai cu propriile forțe, fără nici un ajutor 
din partea marilor puteri catolice, o realitate confirmată mai târziu 
(1761) de o scrisoare a prefectului Di Giovanni adresată Propagandei”. 

Trei ani mai târziu, ex-misionarul Bartolomeo Frontali se plângea 
în relatarea sa trimisă Propagandei că „este adevărat că suntem sub 
protecţia Poloniei, dar când ceva nu merge în Moldova, nu foloseşte la 
nimic”. Din cauza prefectului care face „nazuri” (probabil se referă la 
Lisa) şi mai târziu din cauza lui Cambioli, care nu şi-a dat nici un pic 
interesul să învețe limba locului, misiunea pierduse câteva privilegii 
acordate de domnitor pentru proprietățile episcopiei de la Trebeş şi 
pentru casa misionarilor din laşi, privilegii pe care episcopul Jezierski 
încercase să le redobândească în vizita sa făcută în Moldova, în 1741180, 
Dar trebuie să spunem că aceste privilegii nu au fost acordate de dom- 
nitori din cauza intervenţiei explicite a Poloniei sau a Franţei, ci, mai ales, 
pe baza unor drepturi şi uzanţe locale (şi clerul ortodox, şi bunurile lor 
erau scutite de anumite taxe şi se bucurau de anumite privilegii), iar în 
al doilea rând, prin intervenţii ale unor autorităţi politice sau religioase 
externe. 

Pacea de la Kutsciuk-Kainargi (1774) a confirmat dreptul Rusiei de 
a-i proteja pe creştinii din țările balcanice aflate sub dominație turcească. 
In ceea ce îi privea pe români, țarul ceruse Inaltei Porţi să nu împiedice 
construirea sau repararea bisericilor, să-i respecte pe misionari şi să 
asculte cererile reprezentanţilor ruşi la Constantinopol în favoarea 
românilorit!. In politica sa religioasă, Rusia avea motive să se intere- 
seze de creştinii balcanici. In ceea ce îi privea pe catolicii de rit oriental, 
de exemplu, ucrainenii uniți cu Roma în 1595 la Brest-Litowsk, ea inten- 
ționa să-i determine să reintre în Biserica Ortodoxă, al cărei conducă- 
tor suprem era țarul’. 

După separările din Polonia din 1793 şi 1795, din cauza cărora o 
mare masă de catolici de rit atât oriental, cât şi latin au început să facă 
parte din marele imperiu rus, Moscova este mai mult decât interesată 
să aibă relaţii strânse cu Biserica Catolică şi, pentru acest motiv, a acceptat 

un nunțiu la curtea ei'®. Pentru numărul foarte mic de catolici din 
Moldova şi pentru episcopia lor rămânea autoritatea consulului din laşi, 
ca reprezentant al unei puteri care, politic şi militar, valora, în contextul 
european, mai mult decât Polonia, obosită de numeroase războaie şi 
împărțită tragic între Occident şi Orient, între Prusia şi Rusia. Ba chiar, 
considerându-se moştenitoare a unor privilegii ale regilor poloni pentru 
catolicii din Moldova, Rusia revendica şi dreptul de numire a episcopi- 
lor de Bacău, drept la care aspira şi Austria, fiind o putere catolică şi, 
în plus, pentru că în 1775 şi-a anexat o parte din Moldova, Bucovinal!&. 

Ocupată în acelaşi an de Austria, catolicii prezenţi în Bucovina au 
trecut sub jurisdicția Arhiepiscopiei de Viena şi apoi sub Arhiepiscopia 
de Lwów, cu un decanat la Cernăuţi. Pentru a-şi întări legăturile cu Lwów 
şi cu Austria, în 1781, Viena a interzis orice relaţie a Bucovinei cu Mol- 
dova!%. Crezând că Austria vecină avea un interes şi pentru catolicii 
rămaşi în partea liberă a Moldovei, în 1780, prefectul Martinotti s-a dus 
la Viena pentru a-i cere nunțiului să intervină la Inalta Poartă pentru 
a obține aprobarea construirii unei bisericii de piatră la laşi. Dar cur- 
tea vieneză nu s-a mişcat, considerând că această parte a Moldovei era 
sub protecţia coroanei polone!, chiar dacă, de facto, în Moldova coman- 
dau ruşii. 

Pentru catolicii moldoveni, nu este greu de înțeles că, în contextul 
general, consulii şi agenţii diplomatici ai respectivelor puteri europene 
menţionate (în ultimele două decenii ale secolului fuseseră deschise la 
Bucureşti şi la laşi consulate ale Rusiei, Austriei, Prusiei, Franţei şi 
Angliei) se interesau de ei numai din motive politice, făcând eforturi 
numai în acele momente care corespundeau intereselor lor!®. 

Pentru faptul că Imperiul Otoman: intrase deja într-un declin ine- 
xorabil, marile puteri se gândeau să-l împartă între ele, inclusiv prin- 
cipatele române sau, într-o altă variantă, se gândeau că ar fi mai conve- 
nabil să unească principatele române şi să refacă imperiul greco-bizan- 
tin, având însă în frunte unul dintre fiii Ecaterinei a Il-a. Astfel, hege- 
monia celei de a treia Rome, Moscova, s-ar fi impus asupra celei de a 
doua Rome, îndepărtând din capitala Bosforului steagurile cu semiluna 
şi formând un commonwealth ortodox de la Marea Baltică până la Ma- 
rea Egee!®., 

In acea epocă era o realitate evidentă faptul că Rusia reprezenta în 
est prima putere, iar cum Moldova îi era învecinată, pentru creştini, 


18 R. DE JOURNEL, Nonciatures de Russie, I, Città del Vaticano 1952, 5 ş.u. 

184 N. IORGA, Studii şi documente, 333. 

15% S, RELI, Inceputurile catolicismului austriac, 19-22; 31-32. 

18 Apr, Moldova, 5, 228. 

151 N. ARNĂUTU, Douze invasions russes en Roumanie, Buenos Aires 1956, 29 ş.u. 

18 Trebuie spus că, sub profil confesional, otomanii se arătau foarte toleranți. Aceş- 
tia permiteau exercitarea oricărui cult, cu condiţia să se plătească tributul: cf. Docu- 
mentul XIII, nr. 25. 

189 P 'TOCĂNEL, Storia della Chiesa Cattolica in Romania, 3/1, Padova 1960, 6. 

ortodocşi şi catolici, nu rămânea altă alternativă decât să accepte pro- 
tecţia ei. In anul 1787, Rusia şi Austria i-au declarat război marelui 
duşman, Turcia, şi timp de patru ani au ocupat Moldova. Ținând cont 
de contextul general, Pius al VI-lea i-a cerut țarinei Ecaterina a II-la să-i 
ia sub protecţia ei pe catolicii din Moldova; mai mult, cum la Iaşi pre- 
fectul Rocchi era în relaţii bune cu comandantul general al armatei 
ruseşti în Moldova, Potemkin, acesta a avut grijă atât de misionari, cât 
şi de biserica catolică din oraş, contribuind la construirea ei şi dotând- 
o cu ornamente sacre!%. Atât papa, cât şi Propaganda i-au mulțumit pen- 
tru gestul lui şi sperau ca în tratatul de pace care urma să se semneze 
şi să fie introdusă de jure protecţia rusească asupra catolicilor din prin- 
cipatele româneşti!*!. 

Acest lucru s-a realizat în 1792, când la laşi a fost semnat tratatul 
prin care Inalta Poartă recunoaşte protecția Rusiei asupra tuturor creş- 
tinilor!*?. In luna aprilie a aceluiaşi an, Pius al VI-lea i-a scris Ecate- 
rinei şi reprezentanților ei, mulțumindu-le pentru intervențiile lor şi 
recomandându-i protecției lor pe Rocchi şi pe catolicii din Moldova”. 
Totuşi, acest lucru nu însemna că Rusia, de jure, ar fi devenit protec- 
toarea catolicilor în principatele române. Chiar dacă pe baza tratatului 
din 1792 a fost recunoscut rolul ei de protectoare pentru toți creştinii 
care locuiau în imperiul otoman, de facto, protecţia ţinea pasul cu inte- 
resele ei politice!**. 

Oricum, la laşi, prefectul Rocchi îşi punea mari speranțe în protecția 
rusească, deoarece era în relații bune cu generalul Potemkin!” şi, pen- 
tru moment, ruşii erau foarte puternici în Moldova, chiar dacă provin- 
cia rămânea sub dominație otomană. La congresul de pace, ținut la laşi 
în 1792, a participat şi Rocchi şi, în fața reprezentanţilor occidentali 


1% N, ARNĂUTU, Douze invasions russes en Roumanie, 39. 

191 ApF, Brevi, 10, 201. 

192 A.D. XENOPOL, Istoria Românilor, 9, 217-218. 

1% APF, Moldova, 7, 120. 

19% APF, Moldova, 6, 458. 

1% Intr-o scrisoare adresată Propagandei la 17 februarie 1792 (st.v.), Rocchi îşi ex- 
primă clar aceste speranţe în protecţia rusă: 

„Excelenţă, 

De aici pleacă D-l Mag.re Malia Siciliano în slujba ruşilor, cu răspunsul la Sancti- 
tatea Sa la Scrisoarea trimisă generalului Potemkin cu privire la protecția catolicilor noş- 
tri la Poarta Otomană, care afirmă că Ministrul rus, care este pro tempore în Constan- 
tinopol, va avea dreptul să recurgă la Inalta Poartă pentru orice problemă, care ar pu- 
tea fi suferită de religia noastră catolică. Sus-numitul Mag.re este bine văzut de toată 
armata rusă, şi a fost implicat în alte ambasade, iar în ultima victorie de la Maczeny 
repurtată de ruşi a fost trimis la Viena la Maiestatea sa Împăratul, de la care a primit 
un cadou superb. 

Cel care a cooperat cel mai mult în această privință este Gen. Ribas Napolitano, 
care venea la mine deseori neanunțat, pentru care ar fi necesară o scrisoare de mulțu- 
mire; ca şi Eminenţa Sa Gen. Szamaylon, nepot al Pr.pe Potemkin, care va fi amba- 
sador glorios urmat şi de trupe la Constantinopol, unde o astfel de scrisoare ar fi foarte 
folositoare pentru a reaminti la Poartă deja anunţata protecţie”: APF, Fondo di Viena, 
31, 173. 

din Viena şi Berlin, Rocchi şi-a pus tot talentul pentru a apăra cauza 
catolicilor săi, chiar dacă turcii se obligaseră la Belgrad, în 1739, să le res- 
pecte drepturile!%. 

Relaţiile sale bune cu autoritățile locale şi cu reprezentanții ruşi!" 
au favorizat păstrarea privilegiilor pe care domnitorii le acordaseră cato- 
licilor, pentru bisericile lor şi pentru bunurile misiunii. Catolicilor le era 
recunoscută libertatea de cult; bunurile misiunii erau scutite de taxe şi 
era garantată integritatea şi inviolabilitatea proprietăţilor episcopului de 
la Trebeş, proprietăți care în mare parte fuseseră ocupate de boierul 
Russet, fără a fi restituite vreodată în întregime!%; dar toate aceste privi- 
legii, cum am spus deja, trebuiau reînnoite de fiecare dată când urca pe 
tron un nou domnitor. 

Protecția de facto a Rusiei nu era pe placul Austriei care, pentru ace- 
leaşi motive, voia misiunea din Moldova sub protecția ei. Trebuie să adă- 
ugăm însă şi faptul că Austria reprezenta o putere catolică, şi apoi, influ- 
ența ei culturală şi economică, precum şi cea politică, erau în continuă 
creştere, mai puțin în Moldova şi mai mult dincolo de frontierele ei, din- 
colo de Carpaţi, precum şi în Bucovina, acum parte integrantă din impe- 
riul ei!%. 

Rusia, totuşi, îşi păstra dominaţia în capitala moldavă, iar guvernul 
local accepta inițiativele ei atât în domeniul civil, cât şi în cel eclezias- 
tic2%, şi, în 1798, prefectul Sassano i-a scris cardinalului Borgia, rugân- 
du-l să intervină la nunțiul Litta din Sankt Petersburg, pentru ca acesta 
să mijlocească la curtea rusească în favoarea misiunii moldave?%!. Nun- 
tiul a făcut tot ce depindea de el în favoarea catolicilor moldavi2%?, dar to- 
tul s-a blocat cu moartea la Iaşi a contelui rus Severin, un mare prieten 
şi protector al misiunii2%?. 


1% P 'TOCĂNEL, Storia della Chiesa Cattolica in Romania, 11. 

197 În 1789, Rocchi este în relaţii foarte bune cu mareşalul rus prezent la Iaşi: „Acum 
sunt prea ocupat şi trebuie să mă întâlnesc deseori cu Mareşalul rus, care mă cheamă 
mereu şi mă invită la masă şi în timpul vizitei îmi cere să scriu, şi mi-a dat ca escortă 
un sergent al lui, îmi pare rău că în curând va pleca la Petersburg”: APF, Fondo di 
Viena, 31, 116. 

1% S, SCHMIDT, Romano-catholici, 132-133. 

19 A.D. XENOPOL, Istoria Românilor, 10, 166 ş.u. 

200 De exemplu, mitropolitul de Moldova era un rus numit de țarina Ecaterina: „Ieri 
[27 februarie n.n.], a plecat din acest oraş E. S. Contele Bezbarotko, iar în ziua prece- 
dentă, din ordinul M. S. Împărăteasa, şi cu pompă, şi salve de tun şi sunete de clopot, 
a fost pus pe scaunul său, şi este din națiunea rusă, bunul nostru prieten, pentru că a 
slujit aici, în Moldova, mulţi ani în calitate de vicar, unor episcopi şi mitropoliți. Drep- 
tul de a-l alege a fost mereu al domnitorului pro tempore de Moldova, şi al nobilimii cu 
aprobarea patriarhului de Constantinopol, acum, fără alte ceremonii, porunceşte 
Rusia”: APF, Fondo di Viena, 31, 174. Cf. A.D. XENOPOL, Istoria Românilor, 9, 240-250. 

21 APF, Moldova, 6, 19-21; 25-26. 

202 P 'TOCĂNEL, Storia della Chiesa Cattolica in Romania, 28-29. 

203 APF, Moldova, 6, 36: Contele de Severin a murit la 16 martie, „de febră inflama- 
torie spre durere comună”, declară Sassano. ACG, Moldavia, Informaţii despre misiune 
scrise de misionarul Barbieri. 

Speranţele într-o putere rusească s-au spulberat cu asasinarea țaru- 
lui Pavel I, simpatizant al catolicilor din diferite motive, dacă nu perso- 
nale, cel puţin politice, şi, începând din acel moment, prefecții misiunii 
şi misionarii vor căuta tot mai mult sprijin la domnitori şi la autorită- 
țile politice locale, fiind şi ele dispuse să stabilească contacte cu catolicii 
şi cu marea putere catolică, Austria24. De acum încolo, dată fiind şi cres- 
cânda deschidere culturală şi politică a Moldovei spre Occident, misiu- 
nea franciscanilor conventuali va căuta sprijin la curtea catolică de la 
Viena, şi nu în Rusia, care, cu timpul, va deveni tot mai ostilă față de Bise- 
rica catolică. 


2.2.2. Relaţiile cu domnitorii locali 


In ceea ce priveşte relaţiile cu domnitorii’, prefecții nu au avut nicio- 
dată probleme mari cu ei şi, întotdeauna, în relatările pe care le-au 
trimis la Propaganda, ei afirmau că în ţară cultul este liber2%. Domni- 
torii din acest secol, din motive politice, au păstrat întotdeauna o poli- 
tică favorabilă catolicilor. Insă nu puteau să se arate prea favorabili sau 
de-a dreptul simpatizanți față de religia catolică, chiar dacă în interior 
ar fi vrut, pentru că în acest fel ar fi pierdut sprijinul clerului şi simpa- 
tia poporului, şi aceasta însemna pierderea tronului’. 

Această politică, să o numim „neutră”, față de catolici, precum şi 
față de calvini şi luterani, domnitorii trebuiau să o aibă şi pentru că aşa 
hotărâse de multe ori Inalta Poartă care, mai ales în primele decenii ale 
secolului, a trebuit să semneze capitulări cu Polonia. De mai multe ori 
au fost trimise de la Istanbul diferite documente care le porunceau dom- 
nitorilor şi principalelor autorităţi ale țării să nu-i molesteze pe catolici 
în nici un fel. Astfel, avem documentele trimise lui Antioh Cantemir, în 
1699, lui Nicolae Mavrocordat, în 1713, şi două documente lui Grigore 
al II-lea Ghica (1732 şi 1741)28. 

Când ajungeau în misiune, prefecţii trebuiau, înainte de toate, să se 
prezinte la domnitor pentru a-i explica motivul prezenţei lor în Mol- 
dova şi funcţia pe care au primit-o de la Propaganda, cerând, de aseme- 
nea, şi bunăvoința, şi protecția domnitorului şi a boierilor pentru misi- 
unea catolică. Dacă cineva neglija sau întârzia să îndeplinească acest 
protocol aflat în uz de mai multe secole, cum s-a întâmplat cu Gatt, în 


204 P 'TOCĂNEL, Storia della Chiesa Cattolica in Romania, 29-30. 

205 Schimbaţi deseori de Inalta Poartă. În cei 22 de ani de activitate misionară în Mol- 
dova, pe care îi avea, Frontali a văzut „doisprezece schimbări” şi „când stau trei ani, 
este un mare noroc”: G. CĂLINESCU, „Altre notizie sui missionari cattolici italiani...”, 
482. 

2% A se vedea, de exemplu, relaţia lui Di Giovanni din 1762. La numărul 27 afirmă: 
„Exercitarea religiei catolice nu întâmpină nici un obstacol, este total liberă”: G. CĂLI- 
NESCU, „Alcuni missionari cattolici italiani nella Moldavia...”, 212. 

207 Apr, Moldova, 4, 285-287. 

20 N. IORGA, Studii şi documente, 100-101. 

1799, faptul putea fi interpretat de domnitor şi de curte ca o ofensă. 
De asemenea, în fiecare an, la sărbătoarea Epifaniei, prefecţii, în haine 
liturgice, cu cruce şi cu apă sfinţită în mână, trebuiau să se prezinte la 
domnitor împreună cu celelalte autorităţi ortodoxe din capitală pentru 
a-l saluta şi pentru a-i aduce omagiul cuvenit, recunoscându-l astfel ca 
primă autoritate în ţară, chiar dacă deasupra lui, dar foarte departe, 
era stăpânul stăpânilor, adică sultanul?!0. Domnitorul săruta crucea, 
atât pe cea prezentată de mitropolit, cât şi pe cea prezentată de prefect, 
şi apoi promitea să respecte libertatea, privilegiile şi drepturile fiecărei 
religii, adică a ortodocşilor şi pe cea a minorităţii catolice. 

Pentru a înfrunta problemele misiunii, prefecții recurgeau deseori 
la ajutorul domnitorilor. La cererea prefecților, deseori aceştia scuteau 
misiunea lor din laşi, precum şi proprietățile episcopale de la Trebeş şi 
misionarii de taxe şi de alte tributuri pe care, în mod normal, oamenii 
erau obligaţi să le plătească. Scutiri de taxe pentru misionari, pentru 
bunurile lor, precum şi pentru puţinele persoane care lucrau pentru ei 
în laşi sau pentru pământurile episcopale din Trebeş, avem multe. In 
1700, Constantin Duca l-a scutit pe Zavoli de respectivele taxe, iar în 
1711, Constantin Cantemir a reînnoit scutirea?!!. In 1748, în schimb, 
misionarul Giovanni Battista Vannucci afirmă că de opt ani domnitorii 
aboliseră privilegiile bisericilor catolice. Cu toate acestea, afirmaţia sa 
ni se pare greşită, întrucât, cu doi ani înainte, loan Mavrocordat confir- 
mase privilegiile misiunii din laşi. De asemenea, după el, în diferite 
rânduri, domnitorii reconfirmaseră privilegiile bisericii din laşi, con- 
stând în a putea ține în slujbă câteva persoane pentru care nu se plătea 
tribut. Se mai acorda o scutire de taxe pentru cele două vii, care consti- 
tuiau principalul venit pentru misiune. In afară de aceasta, erau scutiți 
de taxe pentru cai (văcărit) şi pentru casa lor (fumărit)2!2. Cunoaştem 
următorii domnitori care au confirmat privilegiile: Grigore Ghica, în 
1740 şi 174125, Constantin Racoviţă, în 1750 şi 1756; Matei Ghica, în 
1753; Scarlat Ghica, în 1757; loan Calimachi, în 1762; Grigore Ghica, 
în 1764; Alexandru Mavrocordat, în 1784214. 

Dar nu numai conventualii se bucurau de aceste scutiri. Şi iezuiții 
erau scutiți de taxe şi de diferite dări. La începutul secolului, în 1701, 
domnitorul Constantin Duca îi scutea de la impozite pe diferitele stupine, 


2% APF, Moldova, 6, 64-66. 

210 APF, SOCG, 670A, 271; E PALL, „Le controversie tra i minori conventuali e i 
gesuiti nelle missioni di Moldavia (România)”, 310; P TOCĂNEL, Storia della Chiesa 
Cattolica in Romania, nota 101, 29. 

211 N, IORGA, Studii şi documente, 84; 91. 

212 APF, Moldova, 3, 328-329. „Văcărit” vine de la cuvântul „vacă”, şi însemna toate 
acele taxe şi contribuţii în animale pe care țăranii le plăteau autorităţilor pe a căror 
moşie trăiau. „Fumărit” derivă de la cuvântul „fum”, şi conţinea taxa pentru casa în 
care trăiau, dar, un amănunt interesant, dacă în această casă erau două sobe şi, prin 
urmare, pe acoperiş apăreau două coşuri, atunci taxa pentru „fumărit” era dublă. 

213 Apr, Moldova, 3, 444; 4, 109-110. 

214 T, CODRESCU, Uricariul, 5, 427-430. 

pe porci şi de taxe pe vin25. De asemenea, prin conaţionalii lor de la 
curte, ei au reuşit să obţină alte privilegii şi scutiri pentru animalele lor 
şi pentru reşedinţa lor™®. In plus, pentru şcoala lor, iezuiţii au primit 
de multe ori de la boierii din capitală diferite daruri şi pomeni, şcoala 
lor fiind foarte apreciată şi la care boierii îşi trimiteau copiii?!”. 

La curte, aproape întotdeauna, domnitorii aveau un secretar catolic, 
atât pentru a favoriza relaţiile cu țările catolice, cât şi pentru că aceşti 
secretari ştiau, în afară de latină, mai multe limbi străine, lucru care 
era de mare ajutor pentru domnitor şi pentru curtea sa?!5, şi, prin aceşti 
secretari, prefecții puteau obține „o oarecare uşurare” pentru misiu- 
nea lor, după cum scrie şi misionarul Frontali în 1764219. 

La începutul secolului, în timp ce încă mai funcționa şcoala iezui- 
ților din Iaşi, atât domnitorii (Antioh Cantemir, Mihai Racoviţă, Nico- 
lae Mavrocordat), cât şi boierii, spre deosebire de înaltul cler din capi- 
tală, s-au arătat foarte favorabili lor, ca şi față de catolici, în general. Ati- 
tudinea lor pozitivă se putea vedea atât în întreținerea copiilor lor în 
şcoala părinţilor iezuiți, aceasta fiind o mică oază de cultură occiden- 
tală (se studiau latina şi alte elemente ale culturii clasice şi renascen- 
tiste), cât şi în oferte?%. O atitudine pozitivă față de iezuiţi a păstrat-o 
şi Constantin Mavrocordat, care a domnit pentru prima dată în Mol- 
dova între anii 1733 şi 1735. Trimițând ajutoare iezuiţilor poloni prezenți 
în diferite oraşe din sudul Poloniei, domnitorul voia în schimb informaţii 
asupra a ceea ce se întâmpla în Occident?” 

Fără a interveni în nici un fel în problemele interne ale misiunii??, 
domnitorii voiau ca prefecți persoane care să cunoască limba țării şi 
care să fie bine orientaţi în contextul local. Aşa s-a comportat în 1729 
tânărul domnitor Grigore Ghica cu noul prefect Cardi, un misionar 
care lucrase deja 12 ani în Moldova şi cunoştea foarte bine limba ro- 
mână şi viața poporului. Ghica „a specificat că aşa trebuia să fie, adică 
într-adevăr aşa trebuia ales succesorul, un cunoscător al țării, ca să nu 
genereze confuzii sau altele, şi a încheiat promițând toată protecţia”2%. 
Acelaşi Grigore Ghica, din nou pe tron, a vrut în 1740 un „cunoscător 
al țării”. Intr-o scrisoare adresată Propagandei, el l-a cerut pe Manzi, 
lăudând cunoştinţele sale de limbă română şi maghiară, zelul lui pastoral, 


215 N. IORGA, Studii şi documente, 95. 

216 N, IORGA, Studii şi documente, 97, 103. 

217 G. CĂLINESCU, „Alcuni missionari cattolici italiani nella Moldavia...”, 83. 

219 G. CĂLINESCU, „Altre notizie sui missionari cattolici italiani...”, 481. 

22 N. IORGA, Studii şi documente, 61-68; A.D. XENOPOL, Istoria Românilor, 8, 81-97. 

21 E PALL, „Le controversie tra i minori conventuali e i gesuiti nelle missioni di 
Moldavia (România)”, 208-209. Ă 

22 Avem un caz când domnitorul intervine în problemele interne ale misiunii. In 
1779, prefectul Martinotti se plânge în aşa fel de misionarul Borioli, încât domnitorul 
Moruzzi îl alungă pe acesta din urmă din misiune: APF, Moldova, 5, 232-234. 

223 G. CĂLINESCU, „Alcuni missionari cattolici italiani nella Moldavia...”, 160. 

conduita exemplară şi faptul că construise deja şapte biserici în misi- 
une. În plus, îl voia toată comunitatea din laşi?*, dar nu-l voia Propa- 
ganda, care l-a numit ca prefect pe Giacinto Lisa. 

Un caz asemănător întâlnim în 1766, când Di Giovanni, prieten al 
domnitorului Grigore Calimachi, a fost trimis ca prefect pentru a doua 
oară, dar care, ajuns la Iaşi la sfârşitul lunii noiembrie 176'72%, a întâl- 
nit opoziția secretarului Nagni şi a clerului ortodox înalt. Propaganda, 
analizând cazul, a considerat că nu erau motive valide pentru a nu-l 
trimite pe Crisostomo, şi astfel, a rămas fermă pe decizia ei, neținând 
cont de voința arbitrară a lui Nagni, care a reuşit să-l câştige de partea 
lui şi pe domnitor. Dar din cauza opoziţiei boierilor de la curte şi a mi- 
tropolitului, Di Giovanni va fi dus la Constantinopol şi închis aici la 
începutul anului 176826. Insă în cazul lui nu se poate spune că încar- 
cerarea a fost voită de domnitor, pentru că, în fața deciziei sultanului 
de a-l închide pe prefect, domnitorul nu putea face nimic. 

Normal, pentru a avea relații externe bune, ei evitau orice conflict 
cu „reprezentanţii” altor puteri, în cazul nostru, cu o persoană catolică 
de o oarecare importanță. Aşa s-a întâmplat în 1735, când mitropolitul 
i-a aruncat în închisoare pe Cardi şi pe misionarul Manzi. In timpul 
nopții, ei au fost eliberați imediat, din ordinul domnitorului Ghica, şi 
în ziua următoare, domnitorul i-a poruncit mitropolitului să le ceară 
scuze misionarilor?2. 

Revenind la cazul lui Di Giovanni, putem spune că este tipic, subli- 
niind voința fermă a Propagandei de a fi liberă în numirea misionarilor 
ei, în special a acelora cu funcții importante şi de a nu urma criteriile 
politicii laice, chiar dacă, în cazul nostru, nu era altceva decât voința 
secretarului şi a domnitorului de a refuza o anumită persoană ca pre- 
fect. Este foarte posibil ca ei să se fi simţit ofensați în sensul puterii lor 
de a decide în toate şi pentru toți şi să fi avut impresia că autoritatea 
lor a fost compromisă de o decizie a Propagandei, care nu era în sinto- 
nie cu a lor. Şi în trecut se verificaseră episoade asemănătoare, când 
autorităţile locale voiau o persoană, iar Propaganda decidea pentru o 
alta. Nu era vorba, deci, de un capriciu, ci de păstrarea libertății Bise- 
ricii în numirea episcopilor, a prefecților şi a celorlalte persoane eclezi- 
astice cu funcţii importante. Divergenţe între Roma şi domnitorii mol- 
doveni s-au verificat în cazul lui Bandulovi€, în secolul precedent, şi în 
cazul lui Manzi, în anul 17452%. 

Dar în Moldova, aşa cum am putut observa, tensiunile dintre dom- 
nitori şi prefecți şi misiunea lor reprezintă excepții destul de rare. Spre 
sfârşitul secolului, prefectul Rocchi era în relaţii bune cu autorităţile 
moldave, ca şi cu domnitorul Ipsilanti?%, şi, după el, la începutul secolului 


24 Apr, Moldova, 4, 57-58. 

25 APF, Moldova, 5, 76. 

26 Apr, Moldova, 5, 85. 

21 APF, Moldova, 4, 306. 

228 G. CĂLINESCU, „Altre notizie sui missionari cattolici italiani...”, 321. 

al XIX-lea nu se cunosc tensiuni între domnitori şi prefecţi; se verifică, 
în schimb, opoziția autorităților ortodoxe şi ale autorităților politice 
filofanariote din capitală, iar domnitorul personal nu este străin de 
această orientare politico-religioasă, de acceptare în ţară a unui nou 
episcop de Bacău; aşa s-a întâmplat cu Carenzi şi apoi cu Berardi, în 
perioada dintre 1808 şi 18182%. 


2.3. Raporturile cu ortodocşii 


Credem că este mai bine şi mai ecumenic, în acelaşi timp, să nu insis- 
tăm prea mult asupra acestei teme. Acest lucru nu înseamnă că vom ig- 
nora principalele aspecte ale acestei teme întâlnite în documente. Ince- 
pem această temă delicată prezentând mai întâi unele aspecte care pri- 
vesc relaţiile misionarilor cu clerul ortodox, precum şi părerea pe care 
o aveau conventualii cu privire la comportamentul şi la pregătirea teo- 
logică a preoţilor ortodocşi. In al doilea rând, vor fi prezentate relațiile 
dintre credincioşii celor două confesiuni. 


2.3.1. Relaţiile dintre misionari şi clerul ortodox 


In ceea ce priveşte libertatea de cult, am afirmat deja mai sus faptul 
că politica Inaltei Porţi şi cea a domnitorilor moldavi era orientată spre 
toleranță religioasă, pe baza tratatelor şi a acordurilor semnate între 
diferitele puteri europene şi Inalta Poartă. Este de datoria noastră să 
adăugăm şi faptul că misionarii conventuali, puțini şi lipsiţi de apărare, 
păstori ai unei minorităţii catolice „pierdute în mijlocul celui mai solid 
şi mai bine înrădăcinat ortodoxism”2!, erau foarte atenți să nu-i ofen- 
seze în nici un fel nici pe credincioşi, nici clerul ortodox, chiar dacă în 
documente răbufneau şi îşi arătau sentimentele lor față de „popi”, față 
de episcopii lor şi față de mitropolit, sentimente pe care nu le putem 
numi de repulsie sau de ură religioasă, ci, mai curând, de intoleranță reli- 
gioasă proprie timpului şi de dispreț camuflat în ceea ce priveşte nive- 
lul foarte scăzut de pregătire teologică a clericilor ortodocşi, atât a celor 
care erau în parohii, cât şi a călugărilor. 

Cu toate că grija pastorală a misionarilor era orientată spre credin- 
cioşii lor catolici (cel puţin, în ceea ce priveşte Moldova), clerul ortodox 
se temea că misionarii catolici vor converti la credința lor oițele care 
aparțin marii ortodoxii. În acest sens, în septembrie 1722, Poarta Oto- 
mană emisese un decret prin care, dând curs plângerilor clerului orto- 
dox, le era interzis creştinilor din Imperiul Otoman să se convertească 


29 N. IORGA, Studii şi documente, 328-331. 

230 Despre această împrejurare cf. P TOCĂNEL, Storia della Chiesa Cattolica in Romania, 
101-166. 

231 G. CĂLINESCU, „Alcuni missionari cattolici italiani nella Moldavia...”, 90. Vezi şi 
paginile 79-92 din aceeaşi carte, care oferă informaţii despre relaţiile dintre catolici şi 
ortodocşi, mai ales pentru prima jumătate a secolului al XVIII-lea. Noi vom încerca să 
completăm cadrul relaţiilor dintre clerul ortodox şi cel catolic cu noi informaţii. 

la catolicism; călugărilor, acelaşi decret le interzicea să aibă vreo relație 
cu toţi creştinii care nu sunt catolici%2. Cum, sub prefectura lui Cardi, 
relaţiile sale cu înaltele autorități ortodoxe din capitală nu erau întru 
totul pozitive, în 1733, acesta îi ceruse ambasadorului francez de la Con- 
stantinopol să primească de la Inalta Poartă un „berat” (decret de auto- 
rizare a misiunilor) care să-i garanteze libertatea în activitatea pasto- 
rală şi integritatea sa personală şi a misiunii din laşi. 

Cererea lui Cardi îşi are o explicaţie în relaţiile sale încordate cu mitro- 
politul din capitală, Anton, „un tinerel aproape fără minte şi ignorant”, 
cum îl prezintă Cardi??? care, în 1733, se gândea să-i alunge pe călugări 
şi să-i convertească pe catolici la ortodoxie?t. Dar prefectul a intervenit 
la domnitor şi nu s-a făcut nimic în acest sens. Doi ani mai târziu, 
înainte de Paşti, Cardi l-a trimis la Galaţi pe misionarul Francesco An- 
tonio Manzi, care trebuia să se întoarcă în capitală în timpul Săptă- 
mânii Sfinte pentru a-l elibera pe Cardi; după ce a fost „bătut cu bar- 
barie” din ordinul mitropolitului, a fost aruncat în închisoare. Dar şi 
Manzi este închis şi legat împreună cu tovarăşul său „de gât cu un lanţ 
foarte gros, din care au fost eliberaţi în timpul nopții următoare de 
domnitor”%5, care apoi l-a obligat pe mitropolit să le ceară iertare misio- 
narilor. In viitor, a decis domnitorul, dacă vor mai exista conflicte între 
catolici şi ortodocşi, acestea trebuie să fie rezolvate în faţa lui. Cum 
Cardi era în conflict deschis cu iezuiţii poloni din laşi, s-a gândit că 
aceştia sunt vinovaţi de cele întâmplate. Dacă ei nu ar fi obstrucționat 
eforturile lui de a dobândi protectoratul francez, mitropolitul nu ar fi 
îndrăznit să-i molesteze atât de grav pe misionari. 

Un alt caz de conflict deschis între misionari şi clerul din capitală 
(de această dată intră în joc şi Divanul, adică boierii de la curte) se re- 
petă abia la începutul anului 1768, când prefectul Di Giovanni, din cauza 
litigiilor cu cei numiți mai sus, este arestat şi apoi dus la Constantino- 
pol, unde este încarcerat din ordinul sultanului?56. 

Mai des este însă menționat în documente conflictul, am putea să-l 
numim secular, dintre misiunea conventualilor şi vecinii lor, călugării 
de la „Trei lerarhi”. Aceştia nu puteau să suporte ca franciscanii să-şi 
țină prăvăliile pe strada care era pe teritoriul lor (adică al francisca- 
nilor), dar se învecina cu mănăstirea lor. Călugării ar fi vrut să ia în pro- 
prietate strada, dar întrucât a aparținut întotdeauna misiunii catolice, 
nu aveau documentele necesare. Aceasta nu i-a împiedicat, însă, să se 
adreseze domnitorului şi Divanului, în speranța unui posibil succes. 


232 E, HURMUZAKI, Documente, 6, 355-356. 

233 APF, Congr. Gen., 679, 1734, 152-154. 

2% In aceste luni, domnitorul Ghica îi cedează tronul verişorului lui, Constantin Mavro- 
cordat, pentru a urca pe tronul Valahiei. 

235 APF, Moldova, 4, 306. 

236 APF, Moldova, 5, 85-86. 


130 DIALOG TEOLOGIC 10(2002) 


Intr-o scrisoare din 1775, misionarul Minotto vorbeşte despre „nele- 
giuirea acestor greci şi ura față de noi” şi povesteşte cum, din dispreţ 
față de catolici, un călugăr „a făcut o cârciumă lângă biserică”, dar misio- 
narul, folosind cuvinte oarecum dure, a cerut să fie demolată şi recon- 
struită departe de biserică”. Trei ani mai târziu, sub prefectura lui 
Martinotti, călugării continuau să înainteze pretenţii de proprietate 
asupra terenului. Bineînţeles, Martinotti a rămas ferm, dar, văzând că 
rezistența lui este zadarnică, s-a hotărât „să cedeze piaţa şi să-i lase să 
acționeze după bunul lor plac”2E. 

Dar după el, în 1793, prefectul Rocchi se gândeşte că nu este drept 
să se lase învins şi, în luna august a acelui an, timp de o săptămână în- 
treagă, „se învârte prin oraş, de la Divan la domnitor, la domnul secre- 
tar”, pentru a-şi apăra cauza??. La începutul anului următor, Rocchi va 
vorbi din nou despre conflictul cu călugării. Vrând să reînnoiască prăvă- 
liile, găseşte aceeaşi opoziție încăpățânată a călugărilor, care, ca de obi- 
cei, cer ajutorul domnitorilor şi al boierilor. Domnitorul, destul de 
neutru în această privință, a încercat să mulțumească părțile, dar cum 
călugării insistau să aibă câştig de cauză, el şi-a pierdut un pic răbda- 
rea şi i-a promis prefectului că va încerca să închidă o dată pentru tot- 
deauna această problemă”. Puțin mai târziu, prefectul a reuşit „să 
câştige partida” cu vecinii săi şi a putut să refacă în sfântă pace strada 
şi prăvăliile ei, din care scotea câțiva bănuți din vinderea vinului2*?. 
Dar toate acestea s-au terminat cu un nou conflict cu călugării?%5. 

In relatările lor trimise Propagandei sau în unele scrisori, conven- 
tualii ne informează şi despre organizarea ecleziastică ortodoxă locală, 
despre viaţa clerului regular şi a călugărilor, despre obiceiurile lor şi des- 
pre pregătirea lor teologică. 

In relatarea sa despre starea misiunii din 1745, misionarul Ausilia ar 
vrea ca misionarii să primească de la sultan un act care să le permită 
să le predice şi ortodocşilor, aceasta datorându-se şi faptului că preoţii 
lor („parohi diabolici”) sunt de o „ignoranță crasă şi nu au obiceiul să 
predice în bisericile lor, din cauza cărei lipse poporul schismatic nu ştie 
alte devoţiuni, decât doar să facă semnul Sfintei Cruci, greşit, cu o 
diferență foarte mare față de catolici”. Despre aceşti preoți („popi”), Ausi- 
lia mai are de spus un alt lucru pe care cu greu putem să-l credem: „In 
marea lor ignoranță, pentru că nu explică nimic, din cauza unei boli 


237 APF, Moldova, 5, 139. 

238 APF, Moldova, 5, 178-179. 

239 „Părintele abate de la Trei Ierarhi, venit din nou, a pornit o ceartă cu mănăs- 
tirea noastră catolică pentru cunoscuta stradă, şi de o săptămână mă învârtesc prin 
oraş, de la Divan la domnitor, la domnul secretar al domnului Principe, care, degi grec, 
îmi foloseşte, şi pentru moment cauza pare să meargă bine; vom vedea în curând”: APF, 
Fondo di Viena, 31, 313. 

240 APF, Fondo di Viena, 31, 328. 

21 Apr, Fondo di Viena, 31, 325. 

22 APF, Fondo di Viena, 31, 328. 

23 APF, Acta 1804, 224; 231. 

foarte grave care a afectat boii şi vacile, au dat să mănânce Preasfântul 
Sacrament al altarului acestora” (ff 351-352). Din cuvintele lui des- 
tul de dure despre clerul ortodox se poate deduce cu uşurinţă că între 
misionari şi clerul local ortodox nu exista nici un contact pozitiv; în plus, 
clerul ortodox, în viziunea lui Ausilia, este vinovat de „ignoranţa crasă” 
religioasă a credincioşilor lor, neinstruind poporul prin predici şi învă- 
țătură catehetică. 

In scrisorile misionarilor putem găsi şi alte detalii pe această temă, dar 
credem că acestea nu aduc nimic nou şi important, motiv pentru care 
trecem la rapoartele scrise de Di Giovanni şi Frontali. In afară de 
amintirea diferențelor dintre ortodocşi şi catolici”, prefectul Di Gio- 
vanni, în 1762246, şi fostul misionar Frontali, doi ani mai târziu?*, ne 
furnizează nişte detalii despre ierarhia locală, despre modalităţile de 
urcare a treptelor ecleziastice, despre modul de trăire a credinţei lor etc. 

Autorităţile ortodoxe principale, afirmă Di Giovanni, sunt mitropo- 
litul de Iaşi şi episcopii de Roman, Huşi şi Rădăuți, împreună cu alți doi 
episcopi „in partibus”. Cu privire la numărul preoților ortodocşi, care 
trăiesc într-o „ignoranță inexplicabilă”, şi la bisericile şi mănăstirile 
lor, acestea „sunt aproape de nenumărat, pentru că nu este colț în Mol- 
dova în care să nu se vadă biserică, abație sau mănăstire, aceasta dato- 
rându-se faptului că trăiesc convinşi că cel care acoperă o biserică se va 
mântui cu siguranță, iar cel care va face una va fi infailibil absolvit şi 
de vină, şi de greşeală, motiv pentru care zilnic peste tot fac biserici şi 
preoţi”. 

Frontali ne furnizează alte detalii despre clerul ortodox. Pentru nu- 
mirea lui, mitropolitul trebuie să-i plătească domnitorului 60 de pungi 
şi o pungă consta în 280 de scuzi. Pentru a câştiga aceşti bani, mitro- 
poliții îi luau împrumut, sau adunau deja bani când erau stareţi ai unei 
mănăstiri. Chiar şi cei trei episcopi din Roman, Rădăuţi şi Huşi trebu- 
iau să plătească (domnitorului) pentru consacrarea lor, după cum se în- 
tâmpla şi în cazul diaconilor şi preoţilor (episcopilor). De asemenea, toți 
aveau veniturile lor, episcopii mai mult, preoții mai puţin. 

Urmau apoi călugării şi mănăstirile lor, aproape toate în munţi. Numi- 
rile pentru stareţi le reveneau patriarhilor de la Constantinopol sau 
Ierusalim, ori Sfântului Munte Athos; alții depindeau direct de fonda- 
torii lor din Moldova. Dar nimeni nu putea urca pe o astfel de treaptă 
dacă nu era plăcut domnitorului şi în fiecare an trebuia să plătească în 
afară, precum şi domnitorului, în funcție de venituri. Mănăstirile aveau 


244 G. CĂLINESCU, „Alcuni missionari cattolici italiani nella Moldavia...”, 200. 

245 In diferite scrisori şi relatări întâlnim aceleaşi „erori ale grecilor schismatici”: 
Nu cred în „Filioque”, „consacră pâine dospită”, îi împărtăşesc pe credincioşi „sub utraque 
specie”, „neagă judecata particulară, precum şi purgatoriul, de asemenea, sunt contrari 
Bisericii apostolice romane”: cf. relatarea lui Ausilia din 1745 în G. CĂLINESCU, „Alcuni 
missionari cattolici italiani nella Moldavia...”, 187-188. 

246 G. CĂLINESCU, „Alcuni missionari cattolici italiani nella Moldavia...” , 212. 

247 G. CĂLINESCU, „Altre notizie sui missionari cattolici italiani...”, 483-484. 

satele lor, pământuri şi alte bunuri (animale, stupine, iazuri, vii etc.), 
în care lucrau călugării (unii chiar „se fac călugări pentru a nu plăti 
tribut”). Aici celebrau, de obicei, preoţii căsătoriți, fiind puţini călugări 
care primeau preoția, iar când un călugăr cădea „într-o nelegiuire”, i se 
rădea barba şi era alungat din mănăstire, fiind nevoit astfel să plă- 
tească tribut. 

Au multe perioade de post, cu abstinență de la carne, mulți respec- 
tându-le cu scrupulozitate, până într-atât încât, dacă cineva „este bol- 
nav, mai degrabă vrea să crape decât să încalce postul”. In ceea ce pri- 
veşte pregătirea teologică, foarte mulți, călugări şi preoți, trăiesc într- 
o ignoranță crasă, dar este un lucru oarecum justificabil, preoții fiind 
nevoiți să muncească aproape tot timpul pentru a-şi putea întreţine 
familia şi pentru tributurile pe care trebuiau să le plătească episco- 
piuilui “s. 

Pe scurt, acestea sunt principalele idei pe care ni le furnizează docu- 
mentele referitoare la relaţiile misionarilor conventuali cu clerul orto- 
dox, despre felul în care era văzut şi considerat clericul ortodox de un 
catolic, într-o lumină, deci, nu prea pozitivă. Nu este de datoria noastră 
să spunem dacă ceea ce credeau misionarii despre viaţa şi pregătirea 
teologică a clerului ortodox era adevărat sau nu. Ne limităm doar la a 
afirma că, oricum ar fi fost situaţia clericilor ortodocşi, afirmaţiile cato- 
licilor suferă puţin din cauza acelei intoleranţe religioase caracteristice 
timpului. Din punct de vedere politic, după cum am putut vedea cu uşu- 
rință, în Moldova domnea toleranța religioasă, voită atât de Poartă, cât 
şi de domnitorii locali (toţi fiind constrânşi de puterile occidentale să 
respecte diferite pacte şi acorduri internaţionale), chiar dacă, în 
ascuns, un catolic nu vedea cu ochi buni un ortodox, şi invers. 


2.3.2. Relaţiile dintre credincioşii catolici şi cei ortodocşi 


Aşa cum am procedat în cazul clericilor, la fel vom face şi în ceea ce 
priveşte relaţiile dintre credincioşii celor două confesiuni, expunerea 
noastră limitându-se la ceea ce afirmă documentele, fără a depăşi 
aceste limite. 

Di Giovanni afirmă, în relatarea sa din 1762, că, deja din perioada 
domnitorului Vasile Lupu (1634-1653), multe sate ale catolicilor au fost 
încredințate mănăstirilor ortodoxe. Dar cum catolicii suportau cu greu 


215 Pentru cler şi călugări, relatorul are de spus cuvinte dure: „Toţi sunt mercenari”, 
mănâncă pe ascuns carne („doar ipocrizii”), preoţii trăiesc într-o astfel de ignoranță, încât 
„sunt cei mai slabi din ţară”, călugării sunt „toţi oameni leneşi”. Ar mai fi şi multe alte 
lucruri de spus despre Moldova, această țară fiind, cum spunea cardinalul Spinelli, „un 
franecmasonism... şi, de fapt, se pot spune multe, dar este imposibil din cauza nestator- 
niciei în convingere cum nu a mai fost vreodată”: G. CĂLINESCU, „Altre notizie sui 
missionari cattolici italiani...”, 484-485. 

29 Procedând astfel, respectăm caracterul lucrării noastre, care ia în considerare, îna- 
inte de toate, documentele cu privire la acest secol şi numai acele documente scrise de 
misionarii catolici şi pe care le-am putut consulta. 

jugul acestor mănăstiri, cu timpul au plecat în alte părţi, în căutarea 
unor stăpâni care aveau aceeaşi credință”. Se întrezăreşte astfel ideea 
că, sub aspect pur religios, relaţiile dintre catolici şi clerul ortodox nu 
au fost uşoare, aşa cum nu erau nici în perioada de care ne ocupăm 
acum. 

Autorităţile ortodoxe erau foarte intransigente şi nu permiteau ca 
un ortodox să-şi schimbe credința, adică să devină catolic, interzicân- 
du-le cu severitate misionarilor să facă prozelitism printre credincioşii 
lor?5!. Dar, la rândul lor, fiind religie majoritară, acceptau convertirea 
unui catolic, cazuri care se întâmplau mai ales la căsătorii. In 1745, Au- 
silia afirmă că a protestat în fața mitropolitului pentru acest fapt, dar 
fără nici un rezultat. Dimpotrivă, misionarului i s-a amintit că, aşa 
cum în țările catolice nu i se permite unui catolic să devină ortodox, la 
fel fac şi autorităţile religioase ortodoxe, adică nu le permit credincio- 
şilor lor să devină catolici şi, dacă o persoană catolică se căsătoreşte cu 
una ortodoxă, atunci trebuie să devină obligatoriu ortodoxă. Pe scurt, auto- 
rităţile ortodoxe urmează exemplul a ceea ce fac catolicii în teritoriile 
lor. 

Autorităţile ţării, respectiv domnitorul, mitropolitul, episcopii şi alți 
miniştri, permit exercitarea liberă a religiei, „dar numai catolicilor, 
calvinilor şi luteranilor, nu şi păgânilor”. Dacă un ortodox ar fi acceptat 
catolicismul, ar fi trebuit să părăsească Moldova şi să caute refugiu în 
Ungaria sau în Polonia, „pentru că imediat ce va fi descoperit [mai ales 
de către autorităţile religioase, n.n.], ar fi fost maltratat în o mie de fe- 
luri, fiind închis, bătut, administrându-i-se o pedeapsă pecuniară şi, în 
final, fiind înecat în râu”. Şi misionarul care a îndrăznit să conver- 
tească un ortodox este persecutat: „îi măresc povara fiscală, îl arestează 
public, îl bat, îl aruncă în lanţuri în închisorile publice”. Se observă cu 
uşurinţă că libertatea de conştiinţă, libertatea religioasă, sunt lucruri 
cu totul străine pentru clerul ortodox şi chiar pentru mai-marii țării. 
Dar, pe de altă parte, cum am observat deja, şi mitropolitul din Iaşi, care 
avea motivele sale, vorbeşte astfel despre catolici. 

Cum autorităţile ortodoxe sunt ostile catolicilor şi iau măsuri foarte 
dure împotriva ortodocşilor care vor să treacă la catolicism, misionarul 
ar fi vrut ca Propaganda să intervină la Inalta Poartă pentru un act care 
să decreteze libertatea unui credincios de a trece la credința catolică. 
In secret, misionarii i-au acceptat pe unii ortodocşi la credinţa catolică. 
Pentru progresul credinței şi pentru ca nici o comunitate de catolici să 
nu rămână „ca oile în gura lupului”, Ausilia cere să fie trimişi alți doi 
misionari; cere, de asemenea, ca tuturor misionarilor să li se acorde 
acele puteri care să le permită „să pedepsească sus-numitele [suflete 


250 G. CĂLINESCU, „Alcuni missionari cattolici italiani nella Moldavia...”, 203. 
2351 APF, Moldova, 4, 2-3. 

n.n.] doar în cazurile de încălcare a conştiinţei, pentru că nu ne revin 
nouă cauzele forului”, ci episcopului de Bacău2*%. 

In 1764, Frontali ne dă alte informaţii despre acest subiect, care le 
confirmă pe cele ale lui Ausilia şi, în plus, ne oferă alte detalii nu lipsite 
de importanţă. In ceea ce priveşte credinţa lor, catolicii latini stau de- 
parte de ortodocşi şi se consideră reciproc schismatici. Misionarii nu pot 
converti ortodocşi, aceştia având religia dominantă. Deseori, nu doar 
că nu-i lasă în pace pe catolici, dar şi luptă împotriva lor sau îi cons- 
trâng să caute alte locuri, cum s-a întâmplat de puţin timp în Valahia, 
unde catolicii din Craiova au fost constrânşi să emigreze în Moldova?5. 
Dacă o fată catolică vrea să se căsătorească cu un ortodox, trebuie să- 
şi schimbe credința. Şi dacă un ortodox vrea să devină catolic, trebuie 
să meargă într-o țară catolică, în Polonia sau în Transilvania, sau acest 
lucru trebuie să rămână secret absolut până ce mor părinţii lui”. 

Mai târziu, în 1795, ne este prezentat un caz de căsătorie dintre o cato- 
lică şi un ortodox, care, prin căsătorie, a acceptat credința catolică. La 
Cleja, părintele Castellani a căsătorit o credincioasă a lui cu un ortodox. 
Dar cazul a provocat un scandal atât de mare între ortodocşi, încât a 
ajuns la urechile episcopului de Roman, care a poruncit imediat desfa- 
cerea căsătoriei. Prefectul Rocchi, împreună cu misionarul Castellani, 
trebuie să apară în fața tribunalului episcopului, unde este rostită sen- 
tinţa: o astfel de căsătorie este împotriva tuturor legilor ortodoxiei, mo- 
tiv pentru care este invalidă. Pentru a nu intra în contradicţie cu auto- 
rităţile ortodoxe, având în vedere un caz atât de grav, prefectul „aran- 
jează lucrurile”, adică, tremurând puţin, imploră pacea şi iertarea pen- 
tru imprudența misionarului său. 

In 1799, Sassano ne spune că „credincioşii catolici sunt liberi în exer- 
citarea religiei, dar nu li se permite să accepte greci în ritul şi în cre- 
dința noastră”, La Grozeşti, înainte de prefectura lui Rocchi (1784- 
1795), a sosit din zonele secuilor transilvăneni un catolic, despre a cărui 
soție nu putea să demonstreze că era vie sau moartă. Voind să se căsă- 
torească cu o altă femeie şi neputând să aducă adeverinţă de stare liberă, 


252 G, CĂLINESCU, „Alcuni missionari cattolici italiani nella Moldavia...”, 185, 199; 
numerele 16 şi 88 din relatare. 

253 „Apoi, cu privire la conducerea altor oi în staul, se ştie deja că acelea sunt sate unde 
religia dominantă şi perfidia grecească doresc să se facă cunoscute şi nu este uşor să îi 
menţii pe acei catolici, şi, după cum se vede, aproape toţi catolicii împrăştiaţi în Valahia 
s-au refugiat în Moldova din cauza acelor greci. Şi cât timp germanii au ţinut Craiova 
în Valahia, părinţii observanţi puteau să îi mai îngrijească pe cei împrăștiați, dar după 
ce a intrat lupul, s-au împrăştiat, şi cum am spus, aproape toți din acele sate din Vala- 
hia au venit în Moldova”. Nu ştim în ce sate s-au stabilit: G. CĂLINESCU, „Altre notizie 
sui missionari cattolici italiani...”, 481-482. 

254 După moartea alor săi, el poate spune: „lată, eu sunt catolic, chiar dacă «părinţii 
mei erau moldoveni»”: G. CĂLINESCU, „Altre notizie sui missionari cattolici italiani nella 
Moldavia nei secoli XVII e XVIII”, 482. Incă o dovadă că creştinii catolici erau moldo- 
veni de origine şi aşa se considerau. 

25 Cf. Documentul XIII, nr. 21. 

misionarul a refuzat să-i unească în căsătorie. Atunci, catolicul s-a adre- 
sat popii, care l-a rebotezat, apoi l-a unit în căsătorie. Atunci (suntem 
la începutul anului 1795), aflând despre caz, prefectul s-a adresat supă- 
rat domnitorului, neputând accepta în nici un fel mentalitatea ortodoxă 
conform căreia botezul catolicilor nu este un botez adevărat; în sfârşit, 
crede misionarul, pentru ortodocşi, catolicii nu sunt probabil nici creş- 
tini, întrucât nu le este recunoscut botezul. Domnitorul este de partea 
prefectului şi dă ordin în toată Moldova „ca nimeni să nu îndrăznească 
să boteze un catolic în viitor, sub pedeapsa raderii bărbii”. Pentru 
această decizie a lui, Rocchi îi mulţumeşte personal. 

Cum se poate observa cu uşurinţă, între catolici şi ortodocşi se năş- 
teau ciocniri în majoritatea cazurilor din cauza căsătoriilor, când auto- 
ritatea ortodoxă punea părţii catolice condiţia să se convertească la 
ortodoxie. In afară de acest aspect, misionarii îşi puneau credincioşii în 
gardă, ca să fie atenţi să nu se „contamineze” cu superstiţiile, uzanțele 
şi credințele puţin creştine ale vecinilor lor ortodocşi. Aspecte de acest 
gen am prezentat deja, vorbind despre credința catolicilor. 

Dacă este adevărat că credincioşii catolici, reprezentând o minori- 
tate în mijlocul unei majorități ortodoxe, îndemnați deseori de păstorii 
lor, păstrau o distanță considerabilă față de confrații lor ortodocşi (dar 
atunci singurul termen folosit de misionari pentru a numi un ortodox 
era „schismatic”), condiţiile comune de viață, ca, de exemplu, faptul că 
erau sub stăpânirea aceluiaşi boier şi lucrau aceleaşi bucăţi de pământ, 
schimburile comerciale, locuirea în aceleaşi sate, căsătorii între catolici 
şi ortodocşi etc., influențau credinţa şi obiceiurile lor. Totuşi, aceasta 
nu înseamnă că toate superstiţiile, mentalităţile, practicile şi obiceiu- 
rile catolicilor proveneau numai de la ortodocşi; mai concret, nu tre- 
buie să-i considerăm pe catolicii moldavi ca pe nişte victime inocente ale 
ortodocşilor, sau, cel puţin, nu trebuie să analizăm tema numai din 
punct de vedere religios. 

In viața cotidiană a ambelor grupuri religioase erau multe menta- 
lități şi obiceiuri ancestrale (folclor), care nu aveau nimic în comun cu 
religia. Apoi, analfabetismul, viața dură a tuturor, catolici şi ortodocşi, 
lipsa oricărui mijloc de formare culturală, războaiele frecvente şi inva- 
ziile, mai ales ale tătarilor, pământul producea puţin, taxele şi impozitele 
apăsătoare care trebuiau plătite, iată alți factori care trebuie să fie 
luaţi în considerare când se vorbeşte despre viața catolicilor şi despre 
relaţiile lor cu ortodocşii. 

Apoi, dacă este adevărat că clerul ortodox nu se bucura de o pregătire 
teologică suficientă, motiv pentru care nu era în stare să-i ofere turmei 
sale o hrană spirituală capabilă să facă să dispară anumite superstiții 
şi alte lucruri de acest gen, este la fel de adevărat că puţinilor misionari 
catolici le lipseau timpul suficient, precum şi mijloacele absolut necesare 
(ne gândim la catehisme, misiuni populare etc.) pentru o pastorală 


256 APF, Fondo di Viena, 31, 348-349. 

organizată şi sistematică în măsură să corespundă exigențelor credincio- 
şilor. 

Şi ne permitem o ultimă observaţie: dacă credincioşii catolici au moş- 
tenit toate lucrurile de la ortodocşi, deducem şi faptul că nu trăiau în- 
chişi într-un ghetou, ci că, din punct de vedere uman, social, chiar dacă 
erau numiți „unguri” de către ortodocşi, adică credincioşi catolici ve- 
niți din Transilvania, în ultimă instanţă, trăiau împreună în mod pa- 
cific, fără a fi prea intransigenţi unii cu alții, cum se întâmpla uneori 
în sfera clericală. 


